
FORMÁLI 


Tvennt er það sem oft fer saman og hygg ég að það sannist 
vel á okkur íslendingum. En það er einþykkni og rík hvöt 
til sjálfstæðis. Ef þetta er rétt, þá er það í senn kostur okkar 
og galli. Annars vegar leiðir þetta til þess að við viljum 
standa sem mest á eigin fótum og erum reiðubúnir að fórna 
allmiklu til þess. Hins vegar leiðir þetta oft til sundurlyndis. 
Þetta kann að skapa sterka einstaklinga, en það getur einnig 
haft í för með sér hættuleg sjúkdómseinkenni þjóðar okkar, 
því við erum deilugjamir eins og forfeður okkar. 

Þó vil ég nefna hér efni sem jafnvel íslendingar geta ekki 
deilt um, en það er: að eitt sinn skal hver deyja. 

Þegar þess er gætt, að þessi örlög bíða okkar allra, þá er 
það furðulegt hve sjaldan er á þetta minnst. Það er varla 
gert nema við jarðarfarir eða í lofgreinum um látna. Hafa 
menn þá engan áhuga á þessum óhjákvæmilegu örlögum 
sínum? Jú, vafalaust hafa menn það. En það þykir víst ekki 
smekklegt að minnast of oft á það. Hvers vegna? Ætíi hin 
ömurlega mynd sem vísindin hafa dregið upp af dauðanum 
eigi ekki einhvem þátt í því? Hvemig er þá þessi mynd? 
Hvað er læknum og hjúkrunarfólki kennt um dauðann? 
Þegar hjartað hættir að halda blóðrásinni gangandi, þá fær 
heilinn ekki lengur neina næringu og skemmist mjög hratt. 

Það tekur ekW lengri tíma en stundarfjórðung eða svo. 
Þegar hér er komið segja textar læknavísindanna, er per- 
sónuleiki sjúklingsins ekki lengur fyrir hendi. Hann hefur 
verið eyðilagður fyrir fullt og allt. Einstaklingurinn hættir 
að vera til. 

öldum saman hafa læknaskólar kennt læknum og hjúkr- 
unarfólki þessa óhugnanlegu og fagnaðarsnauðu kenningu. 
Og hvaða fólk er þetta? Það er fólkið sem ætlast er til að 
hjálpi okkur á banabeði — hjálpi okkur til að sætta okkur 
við dauðann. Þess er tæplega að vænta að þeir sem þessu 
trúa telji þetta sérstaklega örfandi umtalsefni. 

En nú vaknar sú spuming: hefur þessi kenning verið svo 
vel staðfest að þar komist enginn efi að? Er þetta heilagur 
sannleikur, sem við getum treyst hvemig sem á stendur? 
Eða varðar okkur kannski ekkert um þetta? Heimskunnur 
maður komst svo að orði um það: 

„Ekkert val í lífinu kemst undan áhrifum þess hverjum 
augum persónuleikinn lítur örlög súi og dauða. Þegar 
allt kemur til alls er það skilningur okkar á dauðanum, 
sem ákveður svörin við ölluin þeim spumingum sem 
lífið leggur fyrir okkur. Af þessu leiðir nauðsyn þess að 
búa sig undir hann.“ 

Og hver sagði þetta? Það var Dag Hammarskjöld, fram- 
kvæmdastjóri Sameinuðu þjóðanna. 

Ég brá þeirri spumingu upp áðan, hvort læknisfræðin 
væri að segja sannleikann, þegar hún segir okkur að dauð- 
inn sé endir allrar tilveru mannsins. 

Þótt undarlegt megi virðast eru það einmitt þeir sem eru 
að deyja, sem mynda andmælin gegn þessari læknisfræði- 
legu kenningu. Hvers verða menn varir þegar þeir deyja? 

Hvað sér hinn deyjandi við lokin? Er dauðinn í skilningi 
hins deyjandi hrein útþurrkun eða nýtt upphaf? 

Það skal fúslega viðurkennt, að flestir sjúklingar virðast 
líða inní meðvitundarleysið án þess að verða varir við það. 
En svo eru bara aðrir sem eru bersýnilega með fullri vitund 
til loka og segjast „sjá“ inní það sem fyrir handan er og 
geta skýrt frá þessari reynslu sinni áður en þeir gefa upp 
öndina. 

Þetta fólk sér í sýnum látna ættingja og vini. Það sér 
mikilmenni trúarbragðanna. Það sér ójarðneskt umhverfi 
sem einkennist af birtu, fegurð og mjög sterkum litum. Og 
þessari reynslu fylgir algjör breyting til batnaðar á líðan 
viðkomandi. Þessum sýnum fylgja ró, friður, upphafning og 
trúarlegar tilfinningar. Sjúklingamir hljóta fagran dauða, 
þvert á móti hinni venjulegu deyfð, drunga og ömurleik sem 
almennt er búist við þegar fólk deyr. Það er athyglisvert um 
þá, sem ekki sjá neinar sýnir, að þeir verða engu síður varir 
við þessa stórkostlegu jákvæðu breytingu á líðan sinni, sem 
meðal annars lýsir sér í því að sársauki og þjáning hverfur. 

Sökum þess almenna andvaraleysis sem ríkir um þetta 
efni hef ég talið eðlilegt í þessum formála að gera þessu 
nokkur skil. Og þá vitanlega fyrst og fremst vegna þess, að 
þeim sem trúir statt og stöðugt útþurkunarkenningu lækna- 
vísindanna hlýtur þessi bók að vera hreinn skáldskapur og 
ekkert annað, því hún hefst með andláti söguhetjunnar og 
fjallar síðan um það undarlega líf sem við tekur eftir dauð- 
ann. Mönnum er vitanlega innan handar að líta á efni 
þessarar bókar að vild og mun líka til þess ætiast. En það 
er persónuleg skoðun mín, að hér sé á ferð meiri sannleikur 
en margan kynni að gruna um hvers vænta má að þessu 
lífi loknu. 

En hvemig sem lesandi kann að líta efni þessarar bókar, 
þá hlýtur hann að hrífast af frásögninni, því höfundurinn, 
Gunnar skáld Dal, hefur til að bera þá ritsnilld sem heldur. 

Vitanlega hafa verið skrifaðar margar bækur um lífið 
fyrir handan og hafa þær lýsingar oft komið til okkar fyrir 
atbeina sálrænna manna; oft miðla sem skrifað hefur verið 
eftir eða í ósjálfráðri skrift. En auk útvarpsleikrits undir- 
ritaðs, / Ijósaskiptum mun þetta vera eina bókin sem ís- 
lenskur höfundur skrifar og eingöngu lýsir því sem bíður 
okkar að þessu lífi lohnu. 

Hún ætti því að vera forvitailegt lestrarefni þeim mörgu 
íslendingum sem áhuga hafa á dulrænum efnum og reyndar 
hverjum sem nýtur góðrar bókar. 

ÆVAR R. KVARAN 

Enginn vitur maður skrifar bók. Enginn vitur maður 
segir sögu sína. Vitur maður kann að dyljast, lætur alla 
gleyma sér. 

Gamli yóginn Góvinda var að deyja. 

Hér er ég búinn að vera nógu lengi hugsaði hann áfrain. 
Ég finn dauðann nálgast. Ég veit að ég er á förum. Látum 
hina fávísu spyrja. Til hvers hef ég lifað? Hvað hef ég gert 
fyrir heiminn? Hvað hef ég gert fyrir mig? — Fánýtar 
spumingar. Svar mitt er þögn. Ég vil ekki segja sögu mína. 
Ég vil ekki skrifa bók. Vitur maður forðast allt sem bindur 
hann jörðinni. Umfram allt vil ég vera laus við virðingu 
ykkar. Menn virða hið illa, vald. Sannvitran mann virðir 
engjnn. Senn hegg ég á síðasta strenginn sem bindur mig 
niður á hjól endurfæðinganna. Senn er ég frjáls. Frjáls. 

Samt verður mér hugsað til Tara, ungmennisins sem 
plægir akur sinn og gamalt hjarta mitt fyllist sársauka. 
Vegna hans, vegna þeirra allra, svínahirðisins Vadival sem 
fór til borgarinnar, Lúxmí sem týndist, Netí Ram sem fór 
til fjallanna, vegna alls þessa fólks sem lifir í fáfræði og 
þjáningu, alls þessa fólks sem fer eins og svefngenglar um 
heimana þrjá án þess að vita, án þess að skilja, án þess 
að muna. — Án þess að þekkja mandala, hringinn. 



Góvinda hafði verið gúrú þessa fólks. Það hafði allt 
kallað hann fræðara. En hann varð að viðurkenna að þrátt 
fyrir vísdóm sinn og langvarandi hugleiðslu, þá vissi hann 
ekki fyllilega hvað hans beið. Hann varð gripinn eftir- 
væntingu. „Ég er á leiðinni inn í nýtt land,“ sagði hann við 
sjálfan sig. „Hvaða verur verða þar á leið minni? Bíða mín 
ef til vill óþekktar hættur?“ 

Hann var aleinn og það var nótt. Einsemdin og myrkrið 
umlukti hann á alla vegu. En hann fann ekki til neins ótta. 
Hann fann hvemig líkamsstarfsemin hægði á sér og hætti 
smám saman. Ytri skynfæri hans sljóvguðust. Hann reyndi 
að beita vitund sinni innávið og skynja hið ókomna. Liðin 
ævi kom upp í huga hans og hver myndin rak aðra. Allt í 
einu varð hann umkringdur sýnum. Og skyndilega fann 
hann til einskonar ótta. Þessar sýnir virtust vera hans eigin 
verk, ekki aðeins það sem hann hafði hugsað, sagt og gert 
um ævina. — Hann sá líka sýnir sem sýndu honum hvað 
hann hafði látið ógert. Það voru þessar sýnir sem vöktu 
ótta hans. 

„Gerfiverur,“ tautaði Góvinda og bandaði þeim frá sér. 
Hann dró andann djúpt og hallaði sér upp að trénu. Að 
eyrum hans barst þungur niður úr fjarska og það var eins 
og hann byrjaði að falla niður. Síðan fór hann um löng, 
dimm göng. 

„Aðeins niður blóðsins og líf líkamans að fjara út,“ 
hugsaði Góvinda. Hann lagði metnað sinn í að muna og 
hugsa rökrétt. 

Skyndilega var hann utan við sinn gamla líkama. Það 
var eins og hann flyti upp frá honum og staðnæmdist. Þetta 
var þægileg tilfinning, að finna vitundina, hugsun og 
kenndir færast frá gamla jarðneska líkamanum yfir í geð- 
líkamann. Hann fann ekki lengur fyrir neinum hrörleika. 


14 



Hugsun hans var jafnskýr og áður og hugsanir hans komu 
eins og leiftur. Hann fann til ákafrar gleði yfir léttleika 
líkama síns og hinu nýfengna frelsi. Loks var hann laus úr 
þessu fangelsi sínu. Hann var eins og fugl sem losnar út úr 
búri. Hann átti mjög auðvelt með að stjórna hreyfingum 
sínum og gat nú borið sig um fyrirhafnarlaust. Að hugsa 
var hér sama og að framkvæma. í augum Góvinda var það 
að vísu ekki nein breyting á grundvallarlögináli. 

Góvinda leit í kringum sig. Maður sem stendur á þessum 
landamærum hefur tveggja heima sýn. Hann horfði fyrst á 
landið í kringum sig, þorpið, akrana, trén og fljótið. En nú 
sá hann einnig menn á ferð. Góvinda sinnti þeim ekki en 
fór að trénu þar sem hann hafði setið svo lengi við íhugun 
sína og hugleiðslu. Hann beygði sig yfir hinn gamla jarð- 
neska líkama sinn. Þama sat hann enn með krosslagða 
fætur og hallaðist upp að trénu. 

Góvinda hafði að vísu engan áhuga lengur fyrir þessum 
líkama fremur en jarðlífinu. Vinir hans í þorpinu mundu 
brátt koma hingað og finna lík hans. Þeir mundu sýna því 
virðingu, leggja á það blómsveiga og brenna það síðan. 
Öskunni mundu þeir kasta í fljótið, lesa bænir sínar og 
ákalla guðina. Það var allt eins og vera bar, en það skipti 
hann ekki neinu máli. 

Góvinda kaus að ganga í hægðum sínum niður að fljót- 
inu. Það var farið að elda af nýjum degi og fólkið var 
byrjað að rísa úr rekkju og halda til sinnar daglegu iðju. Það 
var eins og ekkert hefði gerst. „Já, á þessum vegamótum 
hafa menn tveggja heima sýn,“ hugsaði hann og fann til 
vissrar upphafningar og yfirburða. Alls staðar voru menn 
á ferð „lifandi" og „dánir“. Þeir „lifandi“ voru eins og 
þokukenndar vofur og hann sá trén, húsin í þorpinu og 
landslagið á sama hátt í mósku. Þeir „dánu“ voru aftur á 

móti úr föstu efni, raunverulegir. Þeir eins og Góvinda fóru 
jafn auðveldlega gegnum gamla trausta jarðneska hlut- 
veruleikann okkar eins og menn ganga gegnum mistur eða 
reyk. 

Sumir kusu að ganga eins og þeir voru vanir á jörðinni. 
Aðrir fóru mjög hratt. 

Þrátt fyrir þessa miklu vellíðan og hið nýfengna frelsi 
varð Góvinda í hjarta sínu fyrir vissum vonbrigðum með 
að deyja á þennan venjulega hátt. Hann hafði gert sér vonir 
um að fara meðvitundarlaus gegnum öil þessi lágu svið 
geðheimsins og vakna upp til vitundar í ljóslíkama sínum 
í Devachan. 

Góvinda staðnæmdist við fljótið. „Hvers vegna er ég 
hér,“ spurði hann sjálfan sig. Honum varð aftur hugsað til 
fólksins í þorpinu og hann hugleiddi þessa nýju reynslu. 
„Ég er ekki hér vegna athafna minna,“ hugsaði hann. „En 
hugsanlega vegna þess sem ég hef ekki gert.“ 

Góvinda leit upp frá þessum hugleiðingum og sá ókunn- 
ugan mann stefna í átt til sín. „Útlendingur,“ hugsaði Góv- 
inda. Ókunni maðurinn kom til hans. 

„Nafn mitt er Henderson," sagði hann hæversklega. „Ég 
hef reikað hér um ramvilltur. Mér þætti gaman að vita hvar 
ég er staddur og hvort þú getur ef til vill vísað mér til vegar. 
Ég þarf að finna aftur konu mína, Sylvíu. Og Pandóru. Það 
er dóttir okkar. Við sátum öll síðast saman í flugvélinni, 
þegar hún steyptist niður í skóginn héma einhvers staðar 
ekki langt undan. Ég er hræddur um að ...“ Hendersón 
þagnaði og leit á Góvinda og það var ótti í augum hans. 

Góvinda sá að Henderson opnaði munninn og hreyfði 
varimar þegar hann talaði, að hætti hinna nýkomnu. 

„Ég er kallaður Góvinda. Ég er nýkominn hingað eins 

og þú og ég er ekki viss um að ég geti orðið þér að miklu 
liði.“ 

„Þú talar ensku,“ sagði Henderson, „en þú ert Indverji 
er ekki svo?“ 

„Jú, ég er Indverji,“ sagði Góvinda, „en ég tala ekki 
ensku.“ 

„En við erum að tala saman á ensku,“ sagði Henderson. 

„Mér finnst við vera að tala saman á úrdú,“ sagði Góv- 
inda, „en sannleikurinn er víst sá að við getum talað saman 
án orða. Hér geta menn líka talast við með hugsuninni. 
Síðar er mér sagt að menn verði að læra að lesa ljósmál.“ 

„Þetta er allt mjög undarlegt," sagði Henderson kvíða- 
fullur og virti fyrir sér sjálflýsandi líkama þeirra og fatnað. 
Hann var sjálfur illa til reika en Góvinda var klæddur að 
hætti þeirra innfæddu. „Ég skil hvað þú átt við,“ hélt hann 
áfram. „Við erum báðir dánir. — Ég er að vísu kristinn 
maður, en innst inni bjóst ég aldrei við þessu. í hjarta mínu 
var ég raunar sannfærður um að dauðinn væri endir alls,“ 

„Það skiptir engu máli,“ sagði Góvinda. 

Henderson varð órólegur. 

„Ég verð að halda áfram,“ sagði hann. „Ég veit ekki 
enn hvað hefur komið fyrir Sylvíu og Pandóru." 

„Kannski get ég hjálpað ykkur að finna þær,“ sagði rödd 
að báhá þeirra. Þeir sneru sér við og sáu ungan mann í 
dökkum klæðum. Hvorugur hafði séð hann koma. 

„Emanúel,“ sagði hann vingjamlega. „Nafn mitt er 
Emanúel.“ Góvinda og Henderson sögðu til nafns síns. 

„Þú segist geta hjálpað mér að finna konu mína og 
Pandóru,“ sagði Henderson efablandinn og virti fyrir sér 
dökkan klæðnað ungmennisins. 

Emanúel hló. 


2 Gúrú GóvÍnda 

„Hiigsaðu ekki um hvemig ég er klæddur. Mér sýnist þú 
sjálfur fremur illa til reika.“ 

„Það er satt,“ viðurkenndi Henderson „en hér er hvergi 
hægt að fá nein föt.“ 

„Við skulum reyna að bæta úr því,“ sagði Emanúel. 
„Hvernig föt \iltu?“ 

„Venjuleg föt, en það má bíða, — það eina sem ég hef 
áhuga á er að finna mæðgumar, — heldur þú annars að 
þær hafi líka farist?“ 

Emanúel kinkaði kolli. „Ég veit hvar þær eru. Fylgið 
mér.“ 

Þeir námu staðar við tvær stórar byggingar sem stóðu 
hlið við hlið. Alls staðar var fólk á ferli, tveir og tveir 
saman eða í smáhópum. Mest af þessu fólki var gamalt og 
sumt lasburða. Þessi stofnun minnti á hressingarhæli. 

„Já,“ sváraði Emanúel þessari spumingu Hendersons. 
„Þetta er hvíldarheimili. Og ég ætlast til að þið verðið hér 
um stund.“ 

„En Sylvía og Pandóra ...“ 

„Þær eru hér,“ greip Emanúel fram í fyrir honum. „Þær 
bíða þín. Sjáðu. Þarna.“ 

Henderson rak upp fagnaðaróp og þaut af stað. Góvinda 
og Emanúel urðu eftir. 

„Góvinda,“ sagði Emanúel. „Ég var sendur til þín. Mér 
var sérstaklega falið að sækja þig og koma með þig til 
Eidos.“ 

„Hver ert þú?“ spurði Góvinda. 

„Einn af bræðrunum,“ sagði Emanúel, „í bræðralagi 
hjálpenda.“ 

„Og Eidos?" 

„Þar munt þú hitta þá sem geta svarað þér.“ 

„Þessi svarti kufl þinn?“ spurði Góvinda. „Hvers vegna 
klæðist þú honum?“ „Ég nota hann ævinlega þegar ég er 
að starfi hér. Hvers vegna, skal ég segja þér síðar.“ 

Henderson kom nú með konu sína Sylvíu og dótturina 
Pandóru og kynnti þær fagnandi. 

„Þetta eru velgerðarmenn okkar, Emanúel og Góvinda. 
Það er þeim að þakka að ég fann ykkur hér.“ 

Þær voru báðar fríðar sýnum og buðu af sér góðan 
þokka. En þrátt fyrir fögnuð endurfundanna var kvíði í svip 
þeirra. 

„Mig langar fyrst til að spyrja,“ sagði Sylvía, „hvar erum 
við eiginlega stödd?“ 

Henderson leit á Emanúel kvíðafullur. Sá síðarnefndi las 
í huga þeirra: „Hvorki í víti né í himnaríki,“ sagði hann. 
„Raunverulega erum við enn á jörðmni." 

„Við getum ekki verið á jörðinni," mótmælti Pandóra. 
„Við erum dáin og komin inn í annan heim. Eða er það 
ekki rétt?“ 

„Jú, það er rétt,“ sagði Emanúel, „en þetta er raunar 
allt sami heimurinn.“ 

„Ég hélt að þetta væri andlegur heimur," sagði Sylvía. 

„Allir heimar eru andlegir heimar,“ svaraði Emanúel. 

„Sylvía á við,“ sagði Henderson, „að við bjuggumst ekki 
við að finna þetta áþreifanlega harða efni eins og það er á 
jörðinni.“ 

„Og áþreifanlegur veruleiki er steinn og stál en ekki 
hugsanamynstur. Er það ekki það sem þú átt við?“ 

„Jú.“ 

„Þetta er allt mjög afstætt,“ sagði Emanúel. 

„Maður í beta lfkama sér og þreifar á hlutum sem maður 
í alfa líkama kallar andlega. Okkur hér reynist erfitt að 

greina hluti sem jarðarbúar kalla efnislega. Við gætum 
jafnvel kallað þá andlega.“ 

„Beta líkami, hvað er það?“ spurði Sylvía 
„Það er orð sem við notum um þennan líkama sem við 
erum í núna. Jarðneska líkamann köllum við alfa.“ 

„En hér er ekkert jarðneskt efni,“ mótmælti Henderson. 
„Jarðarbúar geta ekki séð okkur, einmitt vegna þess að við 
erum ekki úr efni.“ 

„Við erum þó öll áþreifanlegar og sýnilegar manneskjur 
hér,“ sagði Pandóra. 

„Ég skal viðurkenna,“ sagði Sylvía, „að mér er þetta 
mikil ráðgáta.“ 

„Góvinda,“ bað Emanúel, „vilt þú ekki útskýra þessa 
hluti. Ég þarf að fara en ég kem fljótlega aftur.“ 

Eftir að Emanúel var farinn sagði Góvinda: „Ég veit 
ekki nógu mikið um þessa hluti ennþá, en ég held að við 
verðum að líta á allt efni sem hreyfingu. Alfa líkaminn er 
orka á hreyfingu. Beta líkaminn er líka orka á hreyfingu. 
Efni beta líkamans hefur miklu hærri tíðni. Þess vegna sjá 
jarðarbúar ekM okkar efni. Þetta er eins og vifta sem 
hverfur þegar hún hefur náð ákveðnum hraða.“ 

„En hvers vegna geta þá þessir tveir líkamar verið saman 
í einum á jörðinni,“ spurði Sylvía. „Við bókstaflega sáum 
hvernig þessi líkami sem þú kallar beta yfirgaf og reis uppúr 
gamla jarðneska líkamanum.“ 

„Það er víst hlutur sem gerist alls staðar í þessari sam- 
fösuðu tilveru,“ sagði Góvinda. „Það er alls staðar fjöldi 
mismunandi orkuforma í sama hlutnum. Annars vinna 
þessir tveir líkamir saman og það er raunar rétt að líta á 
þá sem einn líkama.“ 

„Á jörðinni?“ 

„Já, á jörðinni.“ 

„En hér?“ 

„Hér er líkami okkar líka samsettur. í beta líkamanum 
eru aðrir hærri.“ 

„Það virðast hér aliir vita allt nema við,“ sagði Pandóra. 
En hún sagði þetta brosandi, því að henni var hlýtt til þess- 
ara nýju vina. Þeir vöktu hjá henni óseðjandi forvitni. 

„Ég býst við,“ sagði Henderson hugsandi, „að ég verði 
að hugsa alla hluti að nýju.“ 

Sylvía brosti elskulega. Var nú ekki þrátt fyrir allt til 
ýmislegt fleira í tilverunni en gáfulegar samræður. Hið raun- 
verulega líf hlaut hér eins og annars staðar að vera ham- 
ingjan og hennar var hún ákveðin í að leita. 

Fjórmenningamir gengu í átt að annarri byggingunni og 
allt í einu hafði Emanúel slegist í för með þeim. Þau fögn- 
uðu komu hans. 

„Fyrirgefðu að ég spyr, Emanúel en varst þú ekki að tala 
um að útvega ný föt?“ 

„Föt,“ greip Pandóra fram í áköf. „Ég hefði ekkert á 
móti því að klæðast nýjum.fötum.“ 

„Það er varla hægt að segja, að við klæðumst hér fötum,“ 
sagði Emanúel. „Fólki er eiginlegt að búa sér til ný föt með 
hugsuninni einni. Það finnur ákveðna þörf og henni er 
fullnægt.“ 

„Ef þetta er eina leiðin,“ sagði Sylvía þá er ég hrædd um 
að ég verði hér nakin eins og nýfætt bam.“ 

„Já, ég býst við því að mér gangi þetta líka hálf illa,“ 
sagði Henderson vantrúaður. 

Emanúel benti þeim að koma nær. „Sjáið þið nú til,“ 
sagði hann. „Ég skal hjálpa ykkur við þetta.“ 

„Hvað eigum við þá að gera?“ spurði Pandóra full eftir- 
væntingar. 

„Þið eigið að hugsa,“ sagði Emanúel, „hugsa skýrt. 

Festið nú í huganum ákveðna mynd af þeim fötum sem þið 
viljið klæðast. Hugsið skýrt svo að hún verði ykkur alveg 
sýnileg. Nú notum við efni hugheimsins og setjum það utan- 
um myndina. Við gerum hana raunverulega. Sjáið til. 
Hugsið nú skýrt.“ Þau stóðu þögul langa stund. 

„Þetta er uppáhalds kjóllinn minn,“ hrópaði Pandóra 
allt í einu hrifin, „alveg eins og ég hugsaði hann.“ 

„Og ég er kominn í gráu, gömlu jakkafötin,“ sagði 
Henderson. Góvinda var kominn í gula skikkju. „Þetta er 
alveg eins og í ævintyrunum,“ sagði Sylvía og horfði þakk- 
látum augum á Emanúel. Hún strauk höndunum niður 
kjólinn. „Þetta er besti klæðnaður sem ég get hugsað 
mer. 

Emanúel hló. „Já,“ sagði hann, „þetta er eins og í ævin- 
týrunum gömlu. En þau eru líka flest ættuð héðan.“ 
Pandóra leit í kringum sig og spurði áhyggjufull: „En er 
þessi klæðnaður okkar viðeigandi hér?“ 

„Hann er það,“ fullyrti Emanúel. „Lítið bara í kringum 
ykkur. Hvert sem þið farið í þessum heimum hittið þið alls 
staðar fyrir fólk í sérkennilegum fötum.“ 

„Ég er svöng,“ sagði Pandóra. Hún virti fyrir sér stóru 
bygginguna sem Emanúel kallaði hvíldarstað og þau voru 
nú komin fast upp að. „Fæst enginn matur hér?“ 

Þau hlógu að henni. 

„Jú,“ sagði Emanúel. „Fyrir þá sem það vilja.“ 

„Það vil ég sannarlega," sagði Pandóra. „Á einhverju 
þurfa menn að nærast.“ 

„Mig langar líka í mat,“ viðurkenndi Henderson. 

„Eins og ég sagði þá er þetta hvfldarheimili og áningar- 
staður áður en lengra er haldið,“ sagði Emanúel. „Hér 
starfa margir sem hjálpa þeim sem nýkomnir eru og gengur 
erfiðlega að átta sig.“ Emanúel hélt áfram: „Hingað koma 

margir sem eiga í stríði við gamalt hatur, gamlar ástríður 
og venjur. Margir eru alltof háðir eignum sínum.“ 

„Og þú starfar hér við að hjálpa öllu þessu fólki,“ spurði 
Pandóra og sneri sér að Emanúel. Emanúel svaraði ekki 
beint. 

„Mér er hjálpað,“ sagði hann, „og ég reyni að hjálpa 
öðrum. Ég læri og ég kenni.“ 

„Hvers vegna kallar þú þetta hvfldarheimili?“ spurði 
Henderson. 

„Hingað kemur auðvitað mikið af gömlu fólki. Sumir 
vilja sofa. Hugsunin er svo raunveruleg að menn koma með 
elli og lasleika með sér. Einnig öll þessi gömlu vandamál. 
Það þarf að kenna fólkinu að breyta hugsunarvenjum sínum 
og um leið breytist allt. — Líkaminn verður hér eins og þú 
hugsar hann. Vandinn er að stjóma hugsuninni. Maður sem 
kann að nota töframátt hugans, getur breytt eyðimörk í 
paradís. — Skapað.“ 

Það varð löng þögn eftir þessi orð. Þau skildu öll að í 
þeim var að finna lykilinn að nýjum heimi. Loks rauf 
Pandóra þögnina. 

„Eru allir búnir að gleyma til hvers við fórum hingað 
inn.“ 

„Alls ekki.“ Þau hlógu aftur. Emanúel opnaði dymar að 
stórum sal. Öllum til furðu stóð þar veislumatur á borðum, 
en veislugestir voru fáir og virtust ekki staldra lengi við. 

„Eins og allir vita,“ sagði Emanúel, „þá nærumst við á 
þann undariega hátt að við tökum orkustrauma úr umhverf- 
inu. Helgir menn á jörðinni geta næstum gert þetta, sumir. 
Annars skal ég viðurkenna að ég skil ekki fyllilega hvemig 
þessu er háttað. 

Sumir eiga erfitt með að leggja niður sínar gömlu venjur, 
— og þess vegna er þessi salur hér.“ 


23 



Þau smökkuðu á réttunum. 

„Prýðilegt,“ hrópaði Pandóra. „Þetta er alveg raunveru- 
legur matur.“ 

„Jæja, vinir mínir,“ sagði Emanúel. „Hvílið ykkur vel og 
safnið kröftum. Við eigum för í vændum.“ 

„Hvert förum við,“ spurði Sylvía. 

„Förinni er heitið til Eidos. En til þess þurfum við að 
fara gegnum Hades og Kamaloka. Hér eru góð hvfldar- 
herbergi. Þið skuluð leggjast um stund í dvala og þegar þið 
vaknið aftur verðið þið full af nýjum krafti og um leið 
löngun til starfa. Ég vitja ykkar síðar.“ Emanúel hóf upp 
hendur sínar og blessaði þau. Síðan var hann horfinn. 

„Hvar er Eidos?“ spurði Pandóra, en þeirri spumingu gat 
enginn svarað. 

Eftir nokkum tíma héldu þau ferð sinni áfram. 

„Þetta land sem við fömm nú í gegnum, hefur verið nefnt 
Hades. Heimur sljóleikans, únyndana og erfiðra drauma,“ 
sagði Emanúel. „Hér búa glötuðu synimir sem enn em ekki 
komnir heim. Þetta er heimur hinna mörgu víta, og hér búa 
aumkunarverðir menn. Þeir ímynda sér sumir að þeir séu 
illir andar, — tala jafnvel um að það séu örlög þeirra að 
vera í þjónustu einhvers, sem þeir neína myrkravöld. Þeir 
jafnvel sannfæra sjálfa sig um að þeir séu fulltrúar hins illa 
í heiminum, kalla sig hina svörtu og öðrum þvílíkum nöfn- 
um. Sumir þessara aumingja manna reyna að klæða villu 
sína í heimspekilegan búning og tala um að ljós og skuggar 
séu nauðsynlegir í heimsmyndina. Þeir tala um að jákvæð 
og neikvæð skaut séu nauðsynleg til þess að halda tilverunni 
gangandi. Þannig finna þeir sér ímyndað hlutverk og ímynd- 
aða réttlætingu þessa vesæla lífs síns. Allt þetta er regin- 
misskilningur. Röksemdafærslur þeirra koma mannlífinu 
ekkert við. Þar gildir allt annað. Hið illa er engin vera. Hið 
illa er ekki til nema sem fjarvera hins góða. Myrkrið er 
fjarvera ljóssins. Hvar sem ljós skilningsins skín hverfur allt 
myrkur. Hvar sem kærleikur og velvild er til, hverfur hið 
illa. — 1 heimi þessara vesalinga ræður fáfræðin og sljó- 

leikinn ríkjum. Engir eru jafn brjóstumkennanlegir og íbúar 
þessa heims. Þeiin verður að hjálpa, — og þeim verður fyrr 
eða síðar hjálpað,“ lauk Emanúel máli sínu. 

Þetta var kynlegt ferðalag. Þau liðu mjög hratt um loftið. 
„Samt á þetta ekkert skylt við flug,“ hugsaði Pandóra. 
„Þetta er allt mjög undarlegt.“ I fyrstu átti hún í erfiðleik- 
um með þessar hreyfingar vegna þess hvað það þurfti lí tinn 
kraft til að hreyfa sig. Hún var ýmist á undan eða eftir. En 
hún einbeitti sér að ná réttum hraða, og brátt varð hópur- 
inn samstilltur. 

Þegar þau námu staðar voru þau stödd í eyðilegum 
heimi. Hér ríkti hálfrökkur og einhver óhugnaður lá í loft- 
inu. Framundan í þessari ömurlegu auðn sáu þau manna- 
byggð, lágreista húsaþyrpingu innan við margfalda víggirð- 
ingu. Skammt frá þessari mannabyggð lá annað þorp. Það 
var líka víggirt og umhverfi þess alveg jafn hrjóstrugt. 

Þau sáu mann fyrir utan þorpið sem Iá nær þeim. Hann 
var kominn til þeirra á svipstundu. 

„Friður sé með ykkur öllum,“ sagði hann og virti þau 
vandlega fyrir sér. Hann sneri sér að Emanúel. 

„Ég þekki þig bróðir,“ sagði hann. „Nafn mitt er Símon. 
Ég reyni sjálfur að vera einn af hjálpendunum. En ég má 
ekki fara heim vegna þess að ég vil fara til jarðarinnar 
aftur. Ég get ekM horft á þetta stríð og Iátíð það afskipta- 
laust.“ 

Emanúel skildi. Hann sá að Símon bjó yfir óvenjulegum 
krafti og hreinleika. Slíkur maður gat búið mjög lengi í 
Eidos ef hann kærði sig um. Hann vissi að Símon var einn 
þeirra fáu manna sem hafna himnaríki til þess að geta varið 
öllum kröftum sínum í þágu jarðarinnar. Slíkir menn snúa 
við með fullri vitund um hlutverk sitt og starf í þágu mann- 
kynsins. Þeir verða að bíða í hinum lægri heimum og mega 

ekki fara upp fyrir takmörk þeirra, vegna þess að þá geta 
þeir ekki snúið við aftur, fyrr en eftir langan tíma, — og 
sumir aldrei. 

„Ég kem til að biðja ykkur um hjálp,“ sagði Símon. 

„Hvernig getum við hjálpað þér,“ spurði Emanúel. 

„Meðan ég bíð,“ sagði Símon, „reyni ég að hjálpa þeim 
sem ég get. í þessu þorpi þama er ungur maður sem hefur 
vaknað upp til skilnings á ástandi sínu og vill komast burt, 
en honum er haldið nauðugum. Smá einræðisherra, Nat Nól 
að nafni, stjómar þessu þorpi og honum hefur tekist að gera 
úr því eitt af þessum mörgu vítum sem hér er alls staðar að 
finna.“ 

„Ég hélt að vítið væri ekki nema eitt,“ sagði Sylvía. Þetta 
land fyllti hana óhugnaði. „Áttu við að við séum stödd í 
víti,“ sagði Pandóra og Ieit óttaslegin á Emanúel. 

„Vítin em mörg, alltof mörg og þeim fer fjölgandi,“ 
sagði Símon dapur. „Það er þess vegna sem ég get ekki 
setið hjá og haldið að mér höndum. Ástand síðustu áratuga 
á jörðinni hefur skapað mörg ný víti.“ 

„Stríð og ofbeldi er helsta gróðrarstían,“ hélt Símon 
áfram. „Eftir að hingað er komið, hafa menn sömu hug- 
myndir áfram, — sama hatrið, sömu hindurvitnin, öfug- 
snúnar trúarhugmyndir, þjóðemishroka, einsýni og valda- 
drauma. Og hingað kemur sívaxandi fjöldi manna sem af- 
neitar allri æðri forsjón og öllum andlegum veruleika, þótt 
furðulegt megi telja.“ 

„Já,“ sagði Emanúel, „menn eru óneitanlega miklir 
furðufuglar. Gömlu meinlætamennimir skömmuðust sín 
fyrir líkama sinn og fyrir heiminn. Gáfað nútímafólk 
skammast sín fyrir guð og sál sína.“ 

„Nat Nól er mjög erfiður viðfangs,“ sagði Símon, „en ef 
þið vilduð rétta mér hjálparhönd þá er ég viss um að við 

getum náð þessum unga manni frá honum. Ég sé“, bætti 
Símon við, „að þið eruð ekki íbúar þessa svæðis.“ 

„Við erum á leið til Eidos,“ sagði Emanúel, „og ef þú 
vilt þá má þessi ungi maður slást í för með okkur.“ 

Símon leit á Emanúel þakklátum augum. 

, Jlvers vegna eru þessi þorp víggirt?" spurði Henderson. 
„Hest af þessu fólki féll í stríði. Það telur sér trú um að 
það sé ennþá að berjast í sama stríðinu. Fólkið í þessu þorpi 
sem við förum til segir að það sé að berjast fyrir betri heimi 
og gegn heimsveldissinnum. Fólkið í hinu þorpinu þykist 
líka vera að berjast fyrir betri heimi og fyrir frelsi. Það 
heldur að frelsi sálarinnar verði staðreynd um leið og sigur 
er unninn yfir hinu þorpinu. Báðir hópamir em blindir og 
hvorugur sér það sem öllu máli skiptir. Þannig skapa þessir 
tveir hópar í sameiningu þetta víti.“ 

„Hvað er það sem öllu máli skiptir," spurði Sylvía. 

„Það sem öllu máli skiptir“, sagði Símon, er þetta: „Víti 
verða til eins lengi og dýrið lifir í manninum. Alveg frá 
tíð gömlu spámannanna hafa menn skilið þetta. Allar sannar 
byltingar mannsins hafa verið byltingar gegn dýrinu í mann- 
inum sjálfum. Þetta er baráttan milli góðs og ills, og henni 
er ekki lokið.“ 

Símon hélt áfram: „Ástæðan til þess að maður fer til vítis 
er ævinlega ein og hin sama. — Illvild og skortur á kær- 
leika. Ástæðan til þess að maður fer til himnaríkis er ævin- 
lega ein og hin sama. Hún er sú að maðurinn hefur hæfi- 
leika til að elska. Góðvild manna skapar öll himnaríkin en 
hatrið vítin. Svona einfalt er þetta.“ 

„En hvað er það þá sem við getum gert,“ spurði Pan- 
dóra. 

„Við getum lítið gert,“ viðurkenndi Símon. „En við 
getum stutt þá styrku hönd sem frelsar manninn frá villu 

sinni. Heimurinn þarfnast Krists, nú fremur en nokkru sinni 
áður.“ 

Þau litu öll á Símon. Það var eins og þessi einkennilegi 
maður andaði frá sér fegurð og birtu og augu hans voru 
undarlega stór og skær. 

„Við verðum að halda för okkar áfram“, sagði Emanúel. 
„En fyrst skulum við sjá hvað við getum gert fyrir þennan 
unga mann.“ 

Þau voru alveg komin að þorpinu. Allt í einu kom hópur 
af fólki á móti þeim, og þau voru stöðvuð af verum sem 
söfnuðust í kringum þau. Pandóra hrópaði upp yfir sig af 
skelfingu. 

„Efist aldrei um mátt hins góða,“ sagði Emanúel, „og 
óttist ekki. Ég kann leyndar aðferðir til að verja mig og 
okkur öll.“ Pandóra róaðist. 

Foringi hópsins gekk fram og horfði háðslega á Emanúel. 

„Hver eruð þið og hvað viljið þið hingað?“ 

„Þetta er Nat Nól,“ sagði Símon og brá upp merki kross- 
ins. Það heyrðist hávær mótmælakliður frá hópnum. 

„Við þekkjum þig,“ sagði Nat Nól. Menn eins og þig 
ætti að loka bak við lás og slá og fleygja lyklinum.“ 

„Hvers vegna,“ spurði Sylvía. „Hvað hefur hann gert?“ 

„Hann er hættulegur maður,“ sagði Nat Nól. Hann 
gengur um og fyllir menn af alls konar ósannindum og 
blekkingum. — Eyðileggur alla samstöðu og siðferði — því 
að sumir fara að trúa þessu þvaðri um guð og hærri vit- 
undarstig. Við sjáum vel að þetta er hvergi til.“ 

„Menn á lágu vitundarsviði viðurkenna aldrei að hærri 
vitundarsvið geti verið til,“ sagði Símon. 

„Þetta er allt hlægilegt þvaður,“ sagði Nat Nól. „Það 
getur enginn sagt neitt til um það, hvort guð er til eða ekki. 
Þessháttar tal hefur enga þýðingu. Það er ekkert til nema 

efnasambönd, tölvan og forritarinn í kjarnasýrunum. Ég skal 
viðurkenna að efnið verður flóknara og flóknara. Ég tók 
sjálfur á sínum tíma háskólapróf í Sorbonne. Ég veit vel 
hvað ég er að tala um og ætti eiginlega ekki að vera að 
ræða við sveitafólk eins og ykkur. Nei. Við skulum halda 
okkur við efnið.“ Nat Nól glotti og bætti við: „Samband 
heila og hugsunar er nákvæmlega eins og samband lifrar og 
þvags.“ 

„En hann hefur engan heila?“ spurði Pandóra. 

„Og hugsar samt,“ bætti Sylvía við. 

„Og þarf víst ekki lengur að pissa, eða hvað,“ spurði 
Henderson. 

„Hann er svolítið ruglaður ennþá,“ sagði Emanúel. Ekki 
búinn að átta sig. Menn losa sig ekki auðveldlega við hug- 
myndafræði sína, jafnvel eftir að hún er orðin að fárán- 
leika. Hlekkir hugans geta verið sterkari en jám og stál.“ 

Nat Nól leit á Emanúel með fyrirlitningu. „Svo þú, svart- 
kuflsmaður, ert þá líka einn af þessum grilluföngurum. Ég 
þekki ykkur. Það ert þú sem ert ruglaður. Þið lifið allir í 
sömu sjónhverfingunum og blekkingunum. Og eins og gamli 
prófessorinn minn var vanur að segja: Það er enginn eðlis- 
munur á manni sem drekkur of mikið og sér snáka og 
manni sem borðar ekki neitt og fer að sjá himnaríki.“ 

Nat Nól hló, og það kváðu við hávær hlátrasköll í 
hópnum. 

Góvinda leið illa. 

„Þessir þrætuspekingar sigra ævinlega í kappræðum,“ 
sagði Emanúel með hægð. „Þó að þeir viti raunar ekki 
mikið.“ 

„Þið virðist alveg hafa gleymt því,“ sagði Nat Nól og 
byrsti sig, „að ég spurði ykkur spurningar. Hver eruð þið?“ 

„Ég er Bandaríkjamaður ...,“ byrjaði Henderson. 

„Burt m eð ykkur,“ hrópaði Nat Nól skipandi. „Við 
viljum enga Kana í þetta þorp, — og enga heimsveldis- 
sinna.“ 

„Við eigum hingað erindi,“ sagði Emanúel alvarlegur. 
„Símon bað okkur að koma með sér hingað og hjálpa sér 
við að ná í mann sem þið haldið hér gegn vilja hans.“ 

„tvan?“ 

„Já. ívan.“ 

Nat Nól hló yfirlætislega og sneri sér að félögum sínum. 
„Sækið ívan,“ skipaði hann. „Látið hann bara koma. Við 
skulum sjá hvernig þetta fólk fer að því að taka hann frá 
okkur.“ 

Þau komu með ívan. Tveir menn leiddu hann á milli sín. 
Þeir köstuðu honum til jarðar framan við Nat Nól. 

„Jæja, svikarinn þinn,“ sagði Nat Nól. „Hér er kanski 
kominn félagsskapur við þitt hæfi, kanar og heimsveldis- 
sinnar.“ 

Nat Nól sparkaði til mannsins. 

„Nei.“ Hrópið kom frá ungri konu sem hafði staðið á 
bak við Nat Nól. 

„Þetta er nóg,“ sagði hún. Hún beygði sig yfir ívan og 
hjálpaði honum til að standa á fætur. Mátturinn hafði yfir- 
gefið hann, en hann var fullur uppreisnar. 

„Þú hræðir mig ekki lengur, Nat Nól,“ sagði ívan. Hann 
var illa leikinn en reyndi að bera sig vel. 

„Ég er búinn að sjá í gegnmn þetta allt,“ hélt ívan áfram. 
„Ég get ekki fellt mig við þetta lengur. Þetta er tilgangs- 
laust stríð. Það er kominn tími til að hætta þessari 
heimsku.“ 

„Svikari.“ Nat Nól sló til ívans, en unga konan stóð á 
milli þeirra. „1 þessu stríði skal enginn fá að skerast úr leik 
án þess að honum verði refsað. Þið þekkið lög okkar, 


31 



félagar. Sýnið þessum prestlingum og heimsvaldasinnum 
hvemig farið er með þá sem svíkja okkur. Það voru sam- 
tímis margar hendur á lofti sem þrifu til ívans. Unga konan 
reyndi enn að verja hann en árangurslaust. Örlög hans 
virtust ráðin. 

„Stansið!“ 

Það var eitthvað í svip og rödd Emanúels sem fékk þá 
til að hika. 

Emanúel sótti í sig veðrið. 

„í nafni hins eina sanna guðs, sem býr í okkur öllum skipa 
ég þér, Nat Nól, að láta þennan mann lausan.“ 

Símon hóf aftur kristsmerkið á loft. 

„Þú hefur ekki neitt vald til að láta mig hlýða skipunum 
þínum,“ sagði Nat Nól og byrjaði að hlæja háðslega. 
Skyndilega hrökk hann við eins og hann hefði orðið fyrir 
raflosti. Hláturinn hætti. Hann hopaði þegar á hæl og greip 
báðuin höndum um höfuð sér. Hann leit tortryggnislega á 
Emanúel. 

„Farið burt,“ hrópaði hann. „Þetta er mín borg. Hún 
tilheyrir mér einum. Látið okkur í friði.“ 

„Þú ætlar þá að leyfa honum að fara?“ 

Löng þögn. 

Emanúel ítrekaði spumingu sína. 

„Þú ætlar þá að láta hann lausan og leyfa honum að 
fara?“ 

„Nei.“ 

„Hvers vegna ekki?“ 

„Hann hefur brotið lög okkar. Svikið.“ 

„Það eru til æðri lög en lög þín,“ sagði Emanúel. 

Rödd Nat Nól varð næstum biðjandi: „Okkur geðjast vel 
að þessari borg,“ sagði hann. Og við höfum ekki gert ykkur 
neitt. Ég veit núna að þú hefur yfír einhvers konar leyni- 

vopni að ráða, — en ég vara þig við. Það kúgar mig eng- 
inn. Enginn. Við erum mörg hér. Hér hefur þú ekkert vald.“ 
„Takið mig með ykkur,“ bað Ivan. „Nat Nól er böðull 
og harðstjóri og ég trúi því nú að til séu betri staðir en 
þessi.“ 

„Þú verður aldrei annað en vesæll maður,“ hreytti Nat 
Nól út úr sér og leit á ívan. „Og þú skalt ekki halda að þú 
sleppir undan réttlátri refsingu.“ 

„Ég vil líka fara með ykkur,“ sagði unga konan ákveðin. 
Það er satt sem ívan segir. Nat Nól er böðull.“ — Nafn 
mitt er Helena,“ bætti hún við. 

Þau sáu öll hvemig reiðin blossaði upp í Nat Nól en hann 
stillti sig. 

„Þú hefur líka verið að hlusta á heimskulegar hugmyndir. 
Og þú mátt vita hvað þú átt í vændum.“ 

„Ég veit það,“ sagði Helena, „en ég finn ekki til neins 
ótta. Ekki lengur.“ 

Emanúel kinkaði kolli. 

„Komið þá með okkur,“ sagði hann. „Bæði.“ 

„Þú virðist halda það,“ hrópaði Nat Nól. „En þú getur 
ekki blekkt mig. Þú hefur ekkert vald yfir okkur. Okkar mál 
koma þér ekki neitt við. Farið burtu og látið okkur í friði.“ 
Emanúel hóf báðar hendur á loft. „1 nafni guðs skipa ég 
þér að láta þá lausa sem vilja fara héðan.“ 

Aftur greip Nat Nól ura höfuð sér, en í stað þess að hopa 
færðist hann allur í aukana. „Ég skal kenna ykkur lexíu 
sem þið gleymið ekki í bráð,“ öskraði h ann. Við kunnum 
líka dálítið í þessari nýju tækni. Félagar! Sýnið hvaða virð- 
ingu við berum fyrir þessu valdi sem þeir þykjast hafa. 
Gerið árás. Strax! 

„Bíðið,“ hrópaði maður sem stóð við hlið Nat Nól og 
benti upp í loftið. Allur hópurinn fylgdi bendingu hans. Það 

var eftirvænting í svip þeirra allra, það var eins og þau 
byggjust við að eitthvað eða einhverjir kæmu úr loftinu 
niður til þeirra. 

„Þeir eru að koma,“ hrópaði Nat Nól, „heimsvaldasinn- 
amir úr hinu þorpinu. Verið viðbúin að taka á móti þeim.“ 

Stórt myrkt ský seig niður yfir þau öll og umlukti báðar 
fylkingamar. Þetta var engin vera, ekki neitt sem hægt var 
að sjá. Samt var þetta myrkur lifandi og bjó yfir undar- 
legum krafti sem talaði til þeirra. Það fyllti báða þessa 
stríðandi hópa löngun til að gera árásir og fremja tilgangs- 
laus hryðjuverk. 

Ósköpin dundu yfir og skyndilega fannst Góvinda að 
ekkert þeirra ætti sér undankomu auðið. Fylkingunum laust 
saman. Þau öskruðu og börðust eins og villidýr, slógu, 
hjuggu og stungu. Reiðiköll og kvalastunur hinna særðu 
fylltu loftið. 

ívan fann hvemig hann í fyrstu var altekinn myrkurn eldi 
sem fór um huga hans. En hann heyrði Iíka sína eigin innri 
rödd og styrkur hennar fór vaxandi. Hann nam staðar og 
hlustaði á hrópin í þessum stríðsmönnum en hann hafðist 
ekkert að. Smám saman náði hans eigin vitund yfirhöndinni. 
Áhrif svörtu þokunnar hurfu og hann horfði á þennan leik 
fullur af viðbjóði. 

Menn Nat Nól voru að sigra. Árásarliðið hörfaði aftur 
til þorpsins og skýið greiddist sundur í þynnri þokuslæður 
sem héngu þó áfram yfir þorpunum og á milli þeirra. ívan 
og Helena hurfu til Emanúels. En Emanúel og þessi litli 
hópur sem honum fylgdi stóð kyrr og horfði með hryllingi 
á hina særðu sem lágu á hrjóstrugri jörðinni í kringum þau. 

Nat Nól sneri til þeirra sigri hrósandi. Á bak við hann 
hreyfðu sig soltnir skuggar sem leituðu færis. Þeir þrengdu 
að þeim á alla vegu. 

„Sýnið nú hvað þið getið,“ hrópaði Nat Nól til þeirra 
ögrandi. 

Það var skyndilega eins og allt væri á hreyfingu og færi 
með undraverðum hraða. Nat Nól og menn hans þeyttust í 
kringum þau, en það var eins og þau stæðu í einhvers konar 
töfrahring og þessi ógnarkraftur náði ekki til þeirra. Ekki 
enn. Hár þytur fór um loflið yfir þeim og allt hvarf sjónum 
þeirra. Það var eins og lifandi myrkur hvolfdist yfir þau og 
legðist þétt upp að líkömum þeirra sem virtust allt í einu 
missa ljósmagn sitt. 

Sylvía hrópaði upp yfir sig. 

„Hvert getum við farið út úr þessari auðn?“ Henderson 
greip hönd hennar og reyndi að sefa hana. 

„Við verðum að fara héðan strax,“ sagði hann. 

„En hvert?“ 

Henderson svaraði ekki. Hann spurði sjálfan sig hvað 
mundi gerast næst. Éttinn læsti sig um hann allan. Nýr ótli 
sem hann hafði aldrei kynnst áður. Og þessi ógnarheimur 
var honum alveg jafn framandi og þessar nýju kenndir sem 
vöknuðu í sál hans. Hann starði stjarfur út í myrkrið og 
beið þess sem verða vildi. 

Pandóra færði sig þétt upp að Góvinda. Hún skynjaði 
að eitthvað hræðilegt var að gerast. Hún fann fremur en sá 
hvemig myrkraöldur, fylltar óhugnaði, skullu yfir þau öll. 

„Standið þétt saman og hreyfið ykkur ekki. Ekki enn,“ 
hvíslaði Emanúel og þau heyrðu öll kvíðann í rödd hans. 
„Þeir geta verið hættulegir ef við gætum okkar ekki.“ 

„Við verðum að komast héðan sem fyrst,“ hvíslaði 
Góvinda. 

„Já“ 

„Hvemig getum við borið okkur um í þessu myrkri,“ 
spurði Sylvfa. 

„Ég mun vemda ykkur,“ sagði Emanúel og var hrað- 
mæltur. „Það er aðeins til ein leið. Upp. 

„Reynið af öllum mætti að magna innri kraft ykkar,“ 
sagði Símon. „Þessi innri kraftur ykkar ratar gegnum 
myrkrið. Látið þetta afl. streyma út frá ykkur og vísa ykkur 
leið.“ Símon talaði af reynslu. Hann hafði oft áður orðið 
að fara um mörg myrkrasvið. „Ef þið gerið þetta,“ lauk 
hann ráðleggingu sinni, „þá getur ekkert unnið ykkur 
mein.“ 

„Hlustið vel,“ sagði Emanúel. „Ég mun f ara á undan 
ykkur og gefa ykkur þetta ljósmerki. Sjáið. Það kviknaði 
gulrautt ljós við hlið hans. 

„Fylgið mér. Við skulum ekki tefja hér lengur. Gætið 
þess vel að fara aðeins eftir þessu ljósi. Það kunna að vera 
önnur ljós á sveimi. Látið engin villuljós blekkja ykkur og 
leiða af réttri leið.“ 

Þau skynjuðu að Emanúel var þotinn út í myrkrið. Þau 
fundu styrk hans en lögðu samt hikandi af stað á eftir 
honum. 

„Bíðið. Bíðið mín,“ hrópaði Helena. „Ég get aðeins 
gengið.“ 

Símon var kominn að hlið hennar. 

„Þú verður að reyna,“ sagði hann rólega en rödd hans 
var knýjandi. 

„Ef við bíðum lengur geta þeir náð kraftinum frá okkur 
og þá erum við ofurseld þeim. Við skulum koma okkur 
héðan sem fyrst.“ 

„Komdu nú,“ Símon tók hönd hennar og þau svifu af 
stað. Helenu fannst hreyfingar hennar í myrkrinu undar- 
legar, en henni tókst loks að fylgja þessum nýja leiðsögu- 
manni hennar eftir. 

„Hvar er ívan,“ kallaði hún gripin skyndilegum ótta. 

Símonv irtist leggja við hlustir og rýnái út í myrkrin. Hann 
sá tvö ljós. Annað stórt fyrir framan sig. Hitt minna til 
hliðar. „Flýttu þér,“ sagði hann. Það búa margs konar öfl 
í myrkrinu sem við þekkjum ekki til fulls.“ „ívan. Hvar er 
ívan?“ 

„Við skulum reyna að finna hann,“ sagði Símon kvíða- 
fullur. „Ég óttast að einhver verði blekktur af þessu villu- 
ljósi fyrir framan okkur. Slíkum Ijósum eru þeir vanir að 
bregða upp. En birta þeirra er öðru vísi.“ 

„Hverjir?“ 

„Hugsaðu ekki um það. Ekki núna.“ 

„Við verðum að reyna að finna Ivan.“ Ótti Helenu 
magnaðist. 

„Já, þessa leið, að ég held.“ Þau hröðuðu sér út í 
myrkrið. 

„Hvernig getum við vitað hvert við erum að fara í þessu 
myrkri,“ hrópaði Pandóra. 

„Við þurfum ekki sjónina,“ sagði Góvinda, „ef við hlust- 
um á okkar innri rödd. Auk þess höfum við þetta ljósmerki 
að styðjast við. Sjáðu. Þetta var rétt. Langt framundan þeim 
sáu þau ljós. Það lagði af því mildan rauðgulan bjarma. 

Ótti hennar hvarf smám saman og hún varð styrkari. Á 
einhvem óskýranlegan hátt tókst þeim að fara í gegnum 
þetta þykka lifandi myrkur og þrátt fyrir óhugnaðinn fór 
sjálfstraust hennar vaxandi. 

Þau heyrðu einhvern hrópa fyrir aftan sig. Það var ívan. 

Þegar lagt var af stað reyndi ívan að fylgja Emanúel fast 
eftir, en hann hvarf fljótlega frá honum og hann fann að 
hann var orðinn einn. Um stund tapaði hann öllum áttum 
og vissi ekki hvert hann fór í myrkrinu. En þá sá hann 
ljósið framundan. Honum leið strax betur. 

„Leiðin getur ekki verið löng út fyrir þetta myrkrasvæði,“ 

sagði hann við sjálfan sig. „Ég get ekki villst ef ég stefni 
stöðugt á ljósið,“ hélt hann áfram. Vissan um að hinn nýi 
vinur hans, Emanúel, biði hans þama veitti honum öryggi. 
Þetta var stórt og skært ljós og það lagði af því grænleitan 
bjarma, sem bjó yfir einhverju undarlegu seiðmagni. Hann 
hélt sig eins nálægt ljósinu og hann gat. En eitthvað innra 
með honum varaði hann við að fara lengra. Hann rifjaði 
upp vamaðarorð Emanúels. Þetta ljós var öðruvísi en það 
sem Emanúel hafði sýnt þeim. ívan reyndi að hafa taum- 
hald á ótta sínum en gat það ekki. Hann hrópaði til þeirra 
á hjálp. 

Einhver ókennilegur hlutur kom þjótandi til hans. ívan 
fannst hann jafnvel enn svartari en myrkrið í kringum hann. 
Á sömu stundu sá hann annað ljós til hliðar við sig. Ljós 
Emanúels. ívan stökk ósjálfrátt til hliðar frá þessu, reyndi 
að breyta um stefnu og fara í öfuga átt, en hann varð of 
seinn. Hann missti jafnvægið og féll til jarðar. Hann reis 
upp, stóð álútur og hlustaði, reyndi að átta sig á þessum 
margvíslegu hljóðum sem bárust honum utan úr myrkrinu. 
Honum fannst eitthvert dýr snerta sig. Hann hentist aftur 
burtu og það komst ekki að hjá honnm nein önnur hugsun 
en að flýja, svífa sem lengst í burtu frá þessu. En hann fann 
mátt sinn hverfa. Hann missti aftur jafnvægið og fór á ný 
niður á þessa hrjóstugu og myrku jörð. Áður en hann næði 
að einbeita sér og koma sér af stað aftur var eins og svarta 
skýið steyptist yfir hann og fleygði honum flötum. Hann var 
ofurseldur einhverju ógnarafli sem reyndi að tæta hann í 
sundur. 

í sama bili skar ljósgeisli myrkrið í kringum hann og 
þessi óhugnaður hvarf á brott. Ljósið sem var til hliðar við 
hann tók smám saman á sig mynd og Emanúel birtist. Þau 
voru allt í einu öll komin til hans. Emanúel sem hafði verið 

það ofraun að bægja öllum hættum myrkursins frá þeim, 
þrátt fyrir mátt sinn, var ennþá órólegur. Hann lagði hönd 
sína á arm ívans og laut niður að honum. 

„Fylgdu mér. Fljótt.“ 

„Ég get það ekld.“ 

Þetta lítur ekki vel út, hugsaði Emanúel þar sem hann 
grúfði sig yfir Ivan. Helena kraup niður við hlið hans og 
varð lostin skelfingu þegar hún sá hvemig hann var út- 
leikinn. 

„Hann er sundurtættur eins og eftir óargadýr,“ hvíslaði 
hún. 

„Hvað getum við gert?“ spurði Sylvía. „Við verðum að 
hjálpa honum. En hvemig?“ — Hún og Henderson höfðu 
varla trúað því sem þau sáu. Þetta var líkara draumi en 
veruleika. Góvinda hafði komið til þeirra með Pandóru, 
skömmu eftir að þau lögðu af stað á eftir Emanúel. Eftir 
það fylgdu þau Góvinda fast eftir. Það var eins og Góvinda 
vissi stefnuna án þess að hugsa um hana og myrkrið virtist 
ekki hindra hann neitt. 

„Við verðum að koma honum héðan á ömggan stað,“ 
sagði Símon. 

„Við erum að verða komin til Kamaloka,“ sagði Eman- 
úel. Hann leit til þeirra. „Ykkur bíður þar samastaður og 
þar munuð þið verða um sinn.“ 

„En ívan getur ekki haldið áfram,“ sagði Helena döpur. 

„Hann getur það,“ sagði Emanúel. „Við getum styrkt 
hann nægjanlega til að við getum flutt hann með okkur. í 
hinu nýja umhverfi nær hann sér fljótt. Við höfum þar góða 
lækna.“ 

ívan var máttfarinn og illa leikinn. Emanúel tók hann í 
fang sér. Angistin sem náð hafði tökum á ívan hvarf skyndi- 
lega. 

Þau höfðu öll safnast saman á ný og myrkrið var ekki 
eins svart og áður. Þau námu staðar á jaðri hættusvæðisins 
og Emanúel kannaði hópinn. Þau voru öll heil nema ívan. 
Þótt hann væri illa leikinn og mátturinn hefði yfirgefið hann 
hafði samt komið yfir hann undarleg ró og öryggi. 

„Þeir eru farnir?“ spurði hann veikum rómi. Emanúel 
kinkaði kolli. 

„Héðan í frá láta þeir okkur í friði.“ 

Þegar þau lögðu af stað á ný höfðu öll hin náð valdi yfir 
hreyfingum sínum og gátu fylgt Emanúel eftir á réttan hátt. 
Þau hjálpuðust að að bera ívan á milli sín. Framundan 
mótaði fyrir einhverjum dökkum þústum sem gátu verið 
klettar eða hús. Þau vissu að þau nálguðust þennan nýja 
stað sem Emanúel hafði talað uin við þau. Þau voru þögul 
og glímdu öll við hugsanir sínar. Margvíslegar spurningar 
sóttu að þeim öllum. 

„Við sáum aldrei neinn,“ sagði Sylvía um leið og þau 
fóru yfir einskonar landamæri og greinilega inn í nýja og 
algerlega ólíka mannabyggð. 

„Voru þetta ekki Nat Nól og hans menn í þessu skugga- 
lega þorpi?“ spurði Henderson. 

„Jú,“ sagði Emanúel og dró við sig svarið. „Það voru 
þeir og ýmsir fleiri.“ 

„Hverjir?“ spurði Helena. 

Emanúel yppti öxlum. 

„Við vitum aldrei nákvæmlega hvaða bandamenn þeir 
kunna að eiga.“ Emanúel sagði ekkert ineir og langur tími 
leið í fullkominni þögn. Helenu langaði til að spyrja hann 
frekar um þetta en augnaráð hans gerði hana þögla og hún 
gat ekki haldið áfram spumingum sínum. 

Loks sagði Emanúel: „Minnist alltaf þessarar reynslu 
ykkar. Farið aldrei út í myrkrasviðin nema þið hafið full- 


40 



koinið öryggi. Þið verðið að vera alveg viss um að þið hafið 
í ykkur þann mátt sem þarf til að standa einn í myrkrinu. 
Hafið alltaf samband við hin réttu öfl í ykkur sjálfum og 
utan ykkar. Þessi öfl eru öfl ljóssins. Látið þau fylla ykkur 
af krafti sínum. Þegar ykkur lærist það, þá getið þið staðið 
ein og það er ekkert til í myrkrinu sem getur þá unnið 
ykkur mein.“ 

„En það var ljós sem leiddi ívan afvega.“ 

„Ég veit það, Helena,“ sagði Emanúel. „Þau Ijós eru til 
sem geta leitt afvega. En það verður aðeins um stundar- 
sakir. Fljótlega munuð þið öll læra að þekkja hið rétta 
Ijós.“ 

„Hvemig getur nokkur maður orðið að skrímsli, eins og 
þessi Nat Nól?“ spurði Henderson, sem nú var að mestu 
búiiui að ná sér. 

„Nat Nól var góður maður einu sinni,“ sagði Emanúel 
dapur. 

„Hvernig getur hann hafa verið góður maður?“ spurði 
Sylvía með vantrúarhreim í röddinni. 

„Fall hinna bestu er verst,“ sagði Emanúel. „Skrímsli 
verða þeir einir sem hafa náð langt. Að vera tryggur guði 
og sjálfum sér er boðorð sem hinir háu mega aldrei gleyma, 
því að jafnvel þeir geta fallið úr hæð sinni. — Nat Nól er 
einn af glötuðu sonunum. Það er rétt, glataður, en ekki um 
alla framtíð. Að lokum mun einnig hann finna leiðina 
heim.“ 

Þau voru komin til Kamaloka. Allt umhverfi þeirra var 
undarlega líkt því sem þau þekktu svo vel á jörðinni. Þau 
bjuggu öll í sama húsi. Það var stórt og rúmgott og um- 
hverfis það var garður girtur steinveggjum. Emanúel hafði 
sagt þeim að þetta væri aðeins nýr áfangi á leiðinni til 
Eidos. 

Og nú sátu þau í þessum garði og ræddu um það sem 
gerst hafði. Þau höfðu áhyggjur af ívan sem hafði verið 
fluttur burtu, hvert vissu þau ekki. Helena sat þögul og tók 
engan þátt í samræðunum. 

Góvinda var haldinn óróatilfinningu og hann fann aftur 
til sárra vonbrigða. Það var ekki þetta sem hann hafði 
viljað. Og í hvers konar félagsskap hafði hann lent? 

Annars hugar hlustaði hann á samtal þeirra meðan hann 
velti því fyrir sér hvemig hann gæti sem fyrst komist burtu 
frá þessum stað. Samt var eitthvað í fari þessa hóps sem 
honum geðjaðist vel að. 

„Þessi hugmynd," sagði Pandóra. 

„Hvaða hugmynd?" spurði Henderson. 

„Þessi undarlega hugmynd mannsins sem við hittum.“ 

„Símon?“ spurði Henderson aftur. 

„Já, Símon. Getur nokkur sagt mér hvað hann átti við?“ 

„Hann sagðist ætla að endurfæðast á jörðinni til þess að 
geta sem fyrst tekið þátt í baráttunni milli góðs og ills,“ 
sagði Sylvía. 

„Hann er góður maður,“ sagði Henderson. „En ég vona 
að hann sé ekki einn þessara draumóramanna sem hugsa 
ekki um neitt nema annað líf, meðan þeir eru á jörðinni og 
ekki um annað en jörðina á meðan þeir eru hér.“ 

„Getum við þá snúið aftur til jarðarinnar?“ spurði Pan- 
dóra. í fyrstu svaraði henni enginn. 

„Mér finnst það afar ósennilegt,“ sagði Henderson þegar 
Pandóra endurtók spuminguna. Pandóra sneri sér allt í einu 
að Góvinda og brosti. 

„Er það hægt?“ 

Góvinda geðjaðist vel að þessu brosi. „Hvað?“ 

„Að snúa aftur til jarðarinnar.“ 

„Þetta er ekki mín spuming,“ sagði Góvinda. „Mín 
spuming er: — Hvemig er hægt að komast hjá því að snúa 
aftur til jarðarinnar?“ 

„Það er þá hægt?“ 

„Það er það.“ 

„Og við getum ráðið því?“ 

„Að nokkru leyti, býst ég við,“ sagði Góvinda með nokk- 
urri tregðu en bætti við ákveðinn: „Ég hef ekki í hyggju að 
fara aftur til jarðarinnar. Ég hef þegar hafnað öllum endur- 
mipningum um jarðlífið og mér er þvert um geð að tala um 
jörðina.“ 

Pandóra bað hann afsökunar. Góvinda varð mildari. 
Honum var strax farið að líða betur í návist þessa fólks. 

„Það er mitt að biðjast afsökunar,“ sagði hann. „Sumir 
hafa sterka þrá til jarðarinnar, en við ættum að stefna í 
aðra átt.“ 

„Litla bamið með örvamar.“ Pandóra gat ekki stillt sig 

um að spyrja aftur. „Ég á við guðinn Amor. Er hann gerður 
að bami í goðsögunum til að tákna, að það sé sál hins 
ófædda sem velur sér foreldra, — tengja saman mann og 
konu með einhverjum undarlegum áhrifamætti.“ 

„Það er hugsanlegt.“ 

„Og Símon?“ 

„Hvað um Símon?“ 

„Leitar hann að foreldrum á þennan hátt?“ 

„Ég er þreyttur og þarfnast hvíldar,“ sagði Henderson. 
Hann hafði lítinn áhuga og enn minni trú á þessari nýju 
hugmynd. 

„Símon breytir óskynsamlega,“ sagði Góvinda. 

„Hvers vegna?“ 

„Þeir sem fara snemma til jarðarinnar verða þróttlausir. 
Það eru litlar líkur til að hann geti breytt heiminum. En 
það er afar sennilegt að heimurinn breyti honum.“ 

„Þú trúir því þá að menn fari aftur til jarðarinnar,“ sagði 
Henderson vantrúaður. 

„Ekki hvað mig snertir,“ sagði Góvinda. 

„Það væri sama og að deyja,“ sagði Pandóra. 

„Já.“ 

„Hverfa út úr tilverunni?“ spurði Sylvía. 

„Nei.“ Góvinda dró við sig svarið. „Allt sem þú hefur 
Iært hverfur. — Nema sú þekking sem orðin er að eðli þínu. 
í öðrum heimum, síðar, sérðu þó samhengið. En leyfist mér 
að hætta að tala um þessa hluti. Hvað mig snertir eru þeir 
liðin tíð — að ég vona.“ 

Herbergið sem þeir lögðu ívan í var fyllt undarlegu ljósi. 
Hvílan sem hann lá í var í loftinu. Henni var haldið uppi af 
næstum ósýnilegu segulsviði, sem virtist hér notað við gerð 
flestra hluta. Helena beið við hlið hans. Hún horfði kvíðin 
á ívan. Það var ekki að sjá neitt lífsmark með þessum 
óskapnaði. 

Veggurinn opnaðist hljóðlega og hvítklæddar verur komu 
inn í herbergið til þeirra. Helena vék þegjandi til hliðar og 
þessar hvítklæddu verur, maður og kona, tóku sér stöðu sitt 
hvoru megin við hvíluna. 

Helena sá að þær tengdu eitthvað við hann sem hún vissi 
ekki fyllilega hvað var. Síðan bjuggust þær til að fara. 
Helena fylltist efasemdum og það var dimmt yfir svip 
hennar. 

„Bíðið,“ kallaði Helena. 

Þau horfðu á hana vingjamlegu rólegu augnaráði og 
konan kom til hennar og lagði handlegginn sefandi um 
herðar hennar. 

„Er hann lifandi?" spurði Helena kvíðin. 

„Já.“ Það var karlmaðurinn sem varð fyrir svömm. 

„Og þið getið læknað hann,“ spurði Helena hikandi og 
horfði á ívan þar sem hann lá í þessari undarlegu hvílu. 

Hann lá alveg hreyfingarlaus og á honum var enga breyt- 
ingu að sjá. Þau horfðu bæði í sömu átt og virtu hann 
fyrir sér rannsakandi. 

„Við gerum okkar besta,“ sagði konan huggandi. „En 
við megum ekki vera of bráðlát.“ 

„Hver eruð þið?“ spurði Helena. 

„Hjálpendur.“ 

„En hvað getið þið gert?“ 

„Við höfum þegar hjálpað honum,“ sagði karlmaðurinn 
róandi. 

„Hvernig?“ spurði Helena vantrúuð. 

Karlmaðurinn hugsaði sig um eins og hann væri að leita 
að orðum. 

„Með sérstökum orkustraum,“ sagði hann loks og hristi 
höfuðið afsakandi. „Þetta skýrir ekki mikið,“ bætti hann 
við. „Að gefa hlutunum nafn er ekki sama og skilja þá eða 
skýra. Ég veit hvernig þetta gerist. En ég hef í raun og veru 
aldrei skilið hvað það er sem gerist.“ 

„Þegar spennan er orðin nægilega há,“ sagði konan, 
„endumýjast starfstæki líkamans.“ 

„En nú verðum við að fara,“ sagði karlinaðurinn. 

„Hann er þá lifandi og þið getið læknað hann,“ spurði 
Helena aftur. 

„Já,“ sagði konan. „Ég er viss um það.“ 

„En þetta er kraftaverk að ...“ byrjaði Helena, en karl- 
maðurinn greip fram í. 

„Ég er kraftaverk,“ sagði hann. „Og það ert þú líka. Allt 
líf er kraftaverk, — ofar skilningi.“ 

Þegar þau fóru lokaðist veggurinn að baki þeirra. Helena 
gekk aftur til ívans og laut niður að honum. Sigurfögnuður 
kom í stað vonleysisins þegar hún sá líkama hans breytast 
smám saman og taka á sig eðlilega mynd. 

„Hvers vegna?“ spurði hún sjálfa sig. 

„Hvers vegna ekki? Allt líf er kraftaverk ofar skilningi 
eins og læknirinn sagði. Sumu erum við vön og köllum það 
eðlilegt. Önnur Jífsform eru okkur framandi og þau köllum 
við yfimáttúrleg. En hvorugt skiljum við í raun og veru.“ 
Helena var gripin fögnuði. Hún laut yfir Ivan og umvafði 
hann hlýju smni. 

Ivan var staddur í svarta þoku og fannst hann vera að 
týnast í þetta myrkur. En skyndilega var eins og ljósgeislar 
streymdu um hann allan og hann fann til innra öryggis. 
Hann fann verndandi mátt umlykja sig og hann gat munað. 
Innra með honum óx nýr kraftur og ný vitund sem kom frá 
innstu veru hans. Það var eins og hann fyndi návist guðs. 
Alnánd. 

Hugur hans varð gagntekinn af einni hugsun: Það er lífið 
en ekki dauðinn sein hefur alltaf síðasta orðið. Til er það 
sem ekkert fær sigrað. Vitund sem varir að eilífu, hversu 
oft sem hún skiptir um búning. Það var eins og Helena 
væri hluti af þessari tilfinningu, — ofin inn í draum hans. 
Loks féll liann í djúpan friðsælan svefn. 

Pandóra hafði fengið leyfi til að fara með Henderson og 
Sylvíu í heimsókn til jarðarinnar. Emanúel slóst í för með 
þeim. 

Það var auðvelt að ferðast. Það var eins og þau gætu 
farið með hraða hugsunarinnar, þau þurftu aðeins að hugsa 
á staðinn og í næstu andrá voru þau komin þangað. 

„Mig langar til að sjá þingið okkar,“ sagði Henderson. 

„Það gæti verið fróðlegt," sagði Sylvía. 

Þeim var nóg að hugsa ás taðinn og skömmu síðar voru 
þau komin þangað. Þau virtu öll þingsalinn fyrir sér full 
áhuga. Andrúmsloftið var rafmagnað. Það var þeim auð- 
velt að sjá hugsanir manna og áform, þótt sumir reyndu að 
dyljast. Hér virtust allir stjórnast af einni sterkri löngun: 
valdi. 

„Það getur verið hættulegt að vera góður stjórnmála- 
maður,“ sagði Emanúel. „Sumir setja framavonir sínar í 
hættu, jafnvel líf sitt, til að segja það sem nauðsynlegt er 
að segja.“ 

„1 öllu þessu valdatafli”, sagði ívan, „sýnist mér blekk- 
ingameistaramir og sjónhverfingamennimir vera miklu 
fleiri. Það er undarlegt að virða fyrir sér þennan mann 
þama.“ Hann benti á ræðumanninn og þau fylgdu bend- 

ingu hans og fóru að fylgjast með ræðunni. Þetta var eins 
og að hlusta á tvær ræður samtímis. Þau heyrðu orð hans, 
en þau sáu líka hugsanir hans. Síðari ræðan var stutt og 
einföld, umbúðalaus sannleikur um vilja og tilgang ræðu- 
mannsins. 

Fyrri ræðan var hins vegar margorð og flutt af slíkum 
sannfæringarkrafti að ræðumaðurinn trúði henni næstum 
sjálfur og hélt um stund að hún túlkaði innsta vilja sinn. 

„Það er ekki von að háttvirtir kjósendur geti séð við slík- 
um mönnum,“ sagði Sylvía. 

„Með auknum upplýsingum fjölmiðlanna fer dómgreind 
manna vaxandi," sagði Henderson afsakandi. „Þegar orð 
segja annað en athafnir, taka menn mark á athöfnunum.“ 

„Ef menn gætu séð þetta sem við sjáum,“ sagði Helena, 
„yrði margur undrandi.“ 

„Yrði þá nokkur maður kosinn á þing?“ spurði Pandóra 
hlæjandi. 

Sylvía sneri sér að Emanúel og spurði: „Hvaða dóm fá 
þvílíkir blekkingameistarar sem þessi maður? — Ég á ekM 
við dóm kjósendanna?“ 

„Sama dóm og allir aðrir,“ sagði Emanúel með hægð. 

„Fyrir hvaða dómstóli mætir hann?“ spurði Pandóra. 

„Engum.“ 

Mæðgumar horfðu á Emanúel spyrjandi augnaráði. 

„Dómur“, sagði Emanúel, „er svo nálægt manninum að 
hann tekur ekki eftir honum.“ 

„Hvernig?“ spurði Ivan. 

„Dómurinn er sjálft klæði mannsins,“ sagði Emanúel. 

„Ég skil þetta ekki,“ sagði Sylvía. 

„Þetta er einfalt,“ sagði Emanúel. „Maðurinn íklæðist 
dómnum.“ 

„Enginn dómstóll?“ spurði Sylvía. 


4 Gúrít Góvinda 

„Og enginn dómari,“ bætti Pandóra við. 

„Jú,“ sagði Emanúel. „Menn hafa rétt fyrir sér þegar þeir 
nefna dómarann samvisku og guð. Refsing mannsins og villa 
hans er eitt. Dómurinn er kveðinn upp í manninum sjálfum 
jafnvel án þess að hann geri sér það ljóst. Dómurinn er 
klæðið sem hann ber og er öllum sýnilegt. Dómurinn er eðli 
hans, því að eðlið skapar hann sjálfur með endurteknum 
hugsunum, orðum og verkum.“ 

„Og þessum dómi verður ekki breytt?“ spurði Henderson. 
Emanúel leit á hann brosandi. 

„Jú,“ sagði hann. „Það er einmitt það sem við erum að 
gera. Afklæðast persónuleikanum, sem er sama og að af- 
klæðast dómnum.“ 

Góvinda kaus að fara í stutta kynnisferð um Kamaloka, 
þessa undarlegu byggð sem allra vegir virtust liggja mn en 
fæstir staðnæmdust í til langframa. Hann fór með Helenu 
og ívan sem nú virtist búinn að ná sér að fullu og var hin 
nýja tilvera sífellt undrunarefni, sem hann átti enn erfitt 
með að trúa þrátt fyrir reynslu sína, — einkum tívanum. 

Þau rákust á hann í venjulegri byggð sem ívan kallaði í 
huga sér álfabyggð. Þau höfðu allt í einu séð fallegt ljósblik 
framundan og í ljósinu birtist þessi vera. Hún horfði í átt til 
þeirra og þau störðu undrandi á hana. 

„Þetta er tívi,“ hugsaði Góvinda. Ekki af mannlegri 
þróun. Góvinda vissi að þessar verur eru komnar lengra í 
þróun en maðurinn og hann furðaði sig á að slík vera skyldi 
birtast hér. Venjulega eru þær ósýnilegar í astralheiminum, 
en þær geta birst að eigin vild. Helena skynjaði að þau stóðu 
í návist undursamlegrar veru og þau nálguðust hana með 
lotningu. 

Tívinn brosti til þeirra. 

„Friður sé með ykkur,“ sagði hann. Hann sneri sér að 
Góvinda. „Ég hef‘, hélt hann áfram, „fylgst af áhuga með 
hugleiðslu þinni og hugleiðingu um hið eina. Það sem vekur 
forvitni mína er það að mannvera skuli vera að velta fyrir 

sér hlutum sem ég hélt að hún hefði enga getu til að skilja." 

„Hann lítur niður á okkur vegna þess að við erum 
mennsk,“ hugsaði ívan undrandi. „Og hann er góður við 
okkur á sama hátt og við getum verið góð við hunda.“ 

Tívinn las hug hans og hló skærum hlátri. 

„Nei,“ sagði tívinn, „þetta er ekki rétt. Við vitum að 
mannkynið á eftir að vaxa. Það á stórt hlutverk í vændum. 
Við höfum lengi fylgst með ykkur og ævinlega reynt að 
hjálpa ykkur og vernda. — Þið hafið nefnt okkur engla.“ 

Helena virli þessa ljósbjörtu veru fyrir sér og brosti allt 
í einu. 

„Þakka þér fyrir að koma til okkar,“ sagði hún. „Ég 
trúði satt að segja aldrei að verur eins og þú væru til.“ 

„Það er til óendanlega miklu meira en nokkum grunar. 
Og hvers vegna ætti líka öll þessi endalausa tilvera að vera 
eingöngu handa mönnum? Heimur mannsins er afar lítill 
hluti af tilverunni.* 4 

„Eru þá allar þessar verur í þjóðsögunum ef til vill til?“ 
spurði ívan. 

„Margfaldaðu trú mesta trúfífls veraldarinnar með billjón 
og þá ertu farinn að nálgast veruleikann,“ sagði tívinn. 

„Við höfum séð hér alls konar verur sem erfitt er að vita 
hvaðan eru,“ sagði Helena. 

„Já,“ sagði tívinn. „Hér þarf oft góða dómgreind til að 
dæma milli hugsunar og veruleika. Hér er fjöldi hugsana- 
gerfa og gerfivera. íbúum þessara sviða má skipta í sex 
ákaflega margbreytilega hópa: gerfivemr, frumverur, 
mennskir menn, geðlíkamir dýra, náttúruandar og tívar.“ 

„Ég hefði gaman af að heyra meira um þetta,“ sagði 
Helena. 

„Gerfiverur“, sagði tívinn, „eru með mörgu móti. Sumar 
sköpumvið með hugsun okkar óafvitandi, sumar em skap- 

aðar af ásettu ráði. Það eru líka til svipir eða vofur sem eru 
aðeins Iík astrallíkamans. Þær geta verið á reiki nokkra 
stund, þó að þær séu án vits og vitundar. — Þið mennskir 
menn eruð líka með ákaflega mörgu móti. Sumir eru fram- 
liðnir menn eins og þið, aðrir ferðast hér stundum um í 
astrallíkama sínum meðan þeir sofa. Fáeinir menn geta í 
„lifanda Iífi“, eins og þið segið, komist hingað með fullri 
vitund. Frumverumar eru ákaflega merkilegar. Líkamir 
þeirra sem eru úr frumgerfiefni eru svo næmir fyrir hugsun 
að þeir geta tekið á sig alls konar myndir. Þær eru á leið 
niður í efnið. Þær þróast gegnum lífríM jarðarinnar og eiga 
fyrir sér mennska þróun. Dýrin hafa yfirleitt ekki öðlast 
einstaklingseðli. Þau eru hér eins og þið getið séð, en venju- 
lega aðeins stuttan tíina því að þau hverfa inn í þá hópsál 
sem þau heyra til. — Náttúruandar eru ekki af mennskri 
þróun og þið eigið erfitt með að skynja þá þótt þeir séu 
sambýlingar ykkar. Sumir eru landvættir og héraðsguðir og 
gefa landinu stundum sérstakan þokka. Við, — tívamir — 
erum ekki heldur af mennskri þróun eins og ég sagði. Starf 
okkar er þjónusta og leiðsögn og Kristur er lávarður okkar 
aUra.“ 

Tívinn blessaði þau og var síðan horfinn. Þau stóðu eftir 
undrandi og hugleiddu orð hans. 

„Ég verð að viðurkenna að ég get með engu móti skilið 
þessa lækningu,“ sagði ívan við Helenu og Emanúel þar 
sem þau sátu saman í hinum nýju heimkynnum í Kamaloka. 
„Hvemig getur þetta gerst. Ég fann hvemig líkamí minn 
bókstaflega var tættur sundur í myrkrinu, — og nú er ég 
alheill og hef náð fullu valdi yfir hreyfingum mínum. Ég hef 
spurt sjálfan mig hvemig þessi líkami minn er gerður. Hann 
getur ekki haft líffæri eins og sá jarðneski?“ 

„Líffæri köllum við hér starfstæki,“ sagði Emanúel. „Þau 
verða auðvitað að vera í samræmi við tilgang sinn og að- 
stæður. Það má segja að uppbygging þessa beta líkama sé 
engu síður flókin en samsetning alfa líkamans. Starfstæki 
beta líkamans eru orkustöðvar og milli þeirra eru flóknir 
farvegir sem má líkja við æðar og taugar. öll starfstæki beta 
líkamans miðast við hreyfingu og vitund. Og allir líkamir 
þarfnast einhvers konar næringar. Orkan fer í gegnum 
starfstækin á svipaðan hátt og næring berst um jarðneska 
líkamann.“ 

„En við borðum ekki neitt,“ sagði ívan, „og í þessum 
líkama er ekki einu sinni heili?“ 

Emanúel hló. 

„Já. Mörgum finnst það fyrst í stað undarlegt að hægt 

skuli vera að verða sér úti um orku öðruvísi en að éta eitt- 
hvað. — í raun og veru er það afar frumstæð aðferð. 
öðrum finnst undarlegt að vitund geti byggst á öðru en 
heila og átt sér aðra farvegi en taugar. Við eigum auðvitað 
að bera virðingu fyrir allri þróun á jörðinni. — En hvernig 
ætti vitundin að vaxa nokkuð að ráði ef hún þyrfti nauðsyn- 
lega að vera bundin heila? Auðvitað vaxa menn fljótt upp 
úr þessum hugmyndum. Getur þú hugsað þér æðri vitund 
eða vitund guðs, bundna slíkum líffærum?“ 

„En hvemig var ég þá læknaður svona fljótt?“ 

„Við höfum hér góða lækna. — Og starfstæki beta 
líkamans eru mjög vel hæf til að endumýja hann. Auk þess 
hefur þú haft hér góða hjúkrunarkonu. Emanúel brosti til 
Helenar. Enn um stund þurfið þið að bíða hér. En það 
verður ekki lengi. Innan tíðar höldum við för okkar áfram 
til Eidos.** 

„Það er samt eitthvað undarlegt við þetta allt,“ sagði 
ívan við Helenu eftir að Emanúel var farinn. 

„Það eru margir þannig gerðir að þeir efast um alla hluti 
bæði þessa heims og annars,** sagði Emanúel. „Það gæti 
verið fróðlegt fyrir ykkur að fara í stutta ferð um land 
efans?“ 

„Hvaða land er það?“ spurði Ivan. 

„Það er raunar ekkert land. Við getum kallað það sam- 
félag nokkurra umræðuhópa, sem hafa sett sér það mark 
að ráða lífsgátuna með díalektík og rökfræði.** 

Og innan stundar voru þremenningamir lagðir af stað, 
Helena, ívan og Emanúel. 

Þau staðnæmdust að baki lítillar húsaþyrpingar sem stóð 
í gráleitu og sviplausu landi. Hópur manna hafði safnast þar 
saman kringum lítinn skeggjaðan mann sem talaði af ákafa. 

Þeir klæddust kuflum sem voru álíka gráir og sviplausir og 
landið. Þeir voru svo niðursokknir í samræður sínar að 
enginn virtist taka eftir komumönnunum sem bættust í hóp- 
inn. 

„Heimurinn segir skilningarvitunum ósatt,“ lauk litli 
maðurinn máli sínu. „Og þess vegna segja skilningarvitin 
okkur ósatt.“ 

„Hér er það. Þetta er land efans,“ sagði Emanúel lágt. 
„Hingað koma margir hugsuðir sem eiga erfitt með að átta 
sig.“ 

Þessum litla hópi heimspekinga var mikið niðri fyrir. Það 
var eins og þeir töluðu allir samtímis; raddir þeirra runnu 
saman og í raun og veru sögðu þeir allir það sama: 

„Heimurinn skrökvar að skilningarvitunum.“ 

„Skilningarvitin skrökva að okkur.“ 

„Hvemig getum við þá sagt satt?“ 

„Ég treysti engum.“ 

„Ekki ég heldur.“ 

„Það er ekki hægt að treysta neinu eða neinum. Hvorki 
boðskap né talsmönnum.“ 

„Það er hvorki hægt að treysta því sem við heyrum né 
því sem við sjáum.“ 

„Er nokkurs staðar nokkur sannleikur til?“ 

„Það getur verið.“ Rödd litla mannsins yfirgnæfði hina. 
„En sannleikurinn hefur að minnsta kosti aldrei komist til 
mín. Hefur nokkurn tíraan nokkur hugmynd komist til 
ykkar, sem ekki var fyrst í skilningarvitunum?“ 

„Nei,“ svöruðu allar raddirnar samtímis. 

„Og hvað þýðir það?“ 

„Heimurinn segir skilningarvitunum ósatt og við getum 
aldrei vitað neitt með vissu.“ Þannig héldu þeir áfram hring 
eftir hring. 

„Það væri viturlegt,“ byrjaði Emanúel en litli maðurinn 
stöðvaði liann í miðri setningu. 

„Viturlegt,“ endurtók hann hneykslaður. „Hver ert þú 
sem veist hvað vísdómur er?“ 

„Við verðum að trúa reynslu okkar,“ sagði Emanúel. 
„Þeir sem hætta því tapa mildu og fá lítið í staðinn. Þeir 
týna bæði veruleika sínum og draum sínum.“ 

„Draumóramaður,“ sögðu þeir hver við annan. Emanúel 
var kominn í rétta skúffu í fræðum þeirra, dæmdur og létt- 
vægur fundinn. 

„Ég held að það væri viturlegt,“ byrjaði Emanúel aftur, 
„að gera sér grein fyrir því að maðurinn skapar. Efi hans 
skapar myrkur, trú hans ljós. Trú mannsins og löngun hans 
til að vita skapar smám saman ný skynfæri sem veita aftur 
nýjan skilning.“ 

„Þetta er ill súpa og engin rökfræði,“ sagði litli maður- 
inn. „Okkur hefur verið boðið upp á þetta áður.“ 

„Framþróunin þarfnast drauma,“ sagði Emanúel. Enginn 
er neinn maður án þeirra. Án þeirra hættir maðurinn að 
vaxa og heimurinn að þróast.“ 

„Helltu bara meira vatni í súpuna, svo að allir fái nóg. 
Sumum finnst hún að vísu nógu þunn fyrir.“ 

Heimspekingarnir hlógu, ánægðir með foringja sinn. 
Emanúel leit á þá með samúð, jafnvel vorkunnsemi: Þeir 
höfðu rétt fyrir sér á vissan hátt, en komu ekki auga á 
kjarnann. Eftir nokkur frekari orðaskipti kvaddi hann þá 
vinsamlega. 

„Komdu aftur,“ sagði litli maðurinn, „þegar þú hefur 
skilið vandamál okkar og hvers vegna við getum ekki vitað 
neitt hér eða á jörðinni.“ 

„Hákarlinn er háþróað dýr í sínum sjó,“ sagði Emanúel 
við þau síðar. „En samt ekki nema hákarl.“ 

Sylvía vildi fara aftur til jarðarinnar. „Það er kona sem 
ég þekkti að hugsa til mín, <{ fullyrti hún. „Ég finn að hún 
á við mikið vandamál að stríða og ég vildi gjaman geta 
hjálpað henni.“ Að þessu sinni fóru þau öll. Emanúel var 
leiðsögumaður þeirra. 

Þau sáu hana kijúpa fyrir framan rúmið sitt í barnslegri 
einlægni og biðja guð um hjálp. Emanúel las ljósáruna sem 
umlukti hana. Hann sá hvernig von hennar og trúnaðar- 
traust reyndi að brjótast eins og geislar gegnum hjúp ótta og 
örvæntingar. Hann sá vandamál hennar, sá hugsýki hennar 
og langvarandi raunir, sá hvernig fortíðin birtist henni sem 
sektartilfinning, framtíðin sem áhyggjur og nútíðin sem 
sjálfseyðing. Og hann sá lausn vandans. Að láta þessa þrjá 
óvini hverfa og breytast í jákvætt starf. En hann sá líka að 
þessi að því er virtist einfalda lausn var ekki á valdi kon- 
unnar. 

„Þessir einkennilegu litir,“ hvíslaði Sylvía, snortin af bæn 
vinkonu sinnar. Hún fylltist löngun til að hjálpa henni og 
reyndi að umvefja hana hlýjum hugsunum. 

„Auðvitað er ára í kringum fólk eins og hiti er í kringum 
eld,“ sagði ívan lágt. Hann var raunar sjálfur fullur undr- 
unar yfir öllu sem fyrir hann hafði komið eftir að hann 

Mtti hina nýju vini sína og eins og þau öll fylltist hann 
löngun til að hjálpa. Hann sneri sér að Einanúel: 

„Hvað getum við gerf?“ 

„Við getum verið tenglar,“ sagði Emanúel. „Þessi bæn er 
ekki borin fram af sterkum huga. Samt getum við borið 
hana upp til þeirra sem geta og mega hjálpa.“ 

„Mega?“ spurði Sylvía. 

„Við verðum að bera ábyrgð,“ sagði Emanúel. 

„Ábyrgð?“ 

„Já. Á öllu sem við gerum. Aðeins hinir háu þjónar guðs 
þekkja raunverulegar þarfír.“ 

„Megum við þá ekki gera neitt,“ spurði Helena. 

„Jú,“ sagði Emanúel með áherslu, „— megum, eigum og 
verðum. Andlegur vöxtur er kominn undir virkri góðvild og 
þjónustu.“ 

„En hvað eigum við þá að gera?“ 

„Eins og ég sagði: Vera tenglar.“ 

„Sumar bænir eru þá ekki til neins?“ spurði ívan. 

„Jú,“ sagði Emanúel. „Bænin leysir úr læðingi dulinn 
mátt sálarinnar. Hún er nauðsynleg andlegu öryggi og hún 
hraðar vexti vitundarinnar. Bænin hefur alltaf blessun í för 
með sér, jafnvel þegar menn fá ekki það sem þeir biðja um. 
Ákall mannsins getur náð mjög hátt. Auk þess koma alltaf 
hjálpendur til þeirra sem biðja. Þeir sem bera fram bitur- 
leika sinn og sorgir fá oft lækningu án þess að vita það.“ 

„En sumir eru ekki bænheyrðir,“ sagði ívan. 

„Stundum má ekki gefa mönnum það sem þeir bið ja um. 
Þeiin er annað fyrir bestu og fæstir vita hvers þeir raun- 
verulega þarfnast mest,“ sagði Emanúel. Hann gekk að 
konunni og lagði hendur sínar yfír hana. Þannig stóð hann 
um stund. 

„Ég mun bera allar bænir þínar upp til Krists,“ hugsaði 

hann. „Þaðan munt þú fá styrk og huggun. Bæn þín kemur 
frá hjartanu og ekkert er máttugra en einlæg bæn sem 
kemur frá hjartanu. Við munum tengja þig hinum háu 
verum sem hafa gert það að köllun sinni og starfi að hjálpa. 
Þær munu blessa þig og tengja þig hinu stóra samfélagi 
guðs.“ 

Þau fylgdust með honum þögul og ekkert þeirra rauf 
þessa einkennilegu þögn fyrr en þau voru farin frá konunni. 

„Hann er enginn venjulegur maður,“ hugsaði Helena og 
hugleiddi orð hans. Hún hugsaði um þorpið og bætti við: 
„Þeir sem gleyma samúðinni lifa í heimi án guðs. Og sterk- 
asti þráðurinn verður ævinlega þráðurinn að ofan. Hvað 
var Emanúel, þessi þjónn hinna vesælu? Maður sem gat 
notið himnaríkis en kaus heldur að starfa hér.“ — Sá ásetn- 
ingur hennar mótaðist smám saman að reyna þó í litlu væri 
að fylgja fordæmi hans. Hér og hvar sáu þau þokuverur á 
ferð, — hina „lifandi“ íbúa jarðheimsins og Helena skynjaði 
þetta þunga ómótstæðilega ákall jarðarinnar um hjálp. 

„Hvemig á að dreifa öllu þessu myrkri?“ spurði hún og 
sneri sér að Emanúel. 

„Til þess ere in leið. Skipta um tíðni!“ 

„Ég skil ekki.“ 

„Þessir menn verða að komast á sömu bylgjulengd og 
þeir sem búa í ljósinu. Það verður aðeins gert með kær- 
leika.“ 

Sylvíu var þetta mikil reynsla. Frá þessari stundu gat 
ekkert breytt ásetningi hennar. Hún hafði séð Ijósið á veg- 
inum. 

„Við höldum hópinn. Við erum bóin að skapa með okkur 
öllum traust bönd. Við erum heild. Það sem skaðar einn 
skaðar okkur öll.“ Emanúel hélt áfram: „Fyrsta viðfangs- 
efni okkar hér er að ná valdi á huganum. Það er svo auð- 
velt að hugsa neikvæðar hugsanir. En þær hafa í för með 
sér sjálfseyðingu og eitra umhverfið. Það þarf bæði sjálfs- 
ögun og kunnáttu til þess að losna við eyðingarhvötina og 
hugsa góðar og jákvæðar hugsanir í stað hinna. Áður en við 
förum inn í Eidos verðum við að vera laus við ranga 
hugsun og ranga breytni.“ 

„Hvernig á ég þá að vera áður en ég get farið inn í þetta 
fyrirheitna land, Eidos?“ spurði Helena. 

„Eins og barn,“ Emanúel brosti. „Þangað fer fólk af 
öllum þjóðernum, litarhætti og trúarbrögðum. Það er ekki 
auðvelt fljótt á litið að sjá muninn á því og venjulegu fólki. 
En þegar við veitum því nánari athygli þá komumst við að 
raun um að það tekur jákvæða afstöðu til allra manna og 
málefna. Það tekur því sem að höndum ber með jafnaðar- 
geði og leitast við að snúa tapi í ávinning. Því þykir ein- 
faldlega vænt um fólk og áhugi þess og lífsgleði er engin 
uppgerð. Það er ást þessa fólks á lífinu sem gefur því rétt 
til að vera í Eidos sem er paradís.“ 

„HreinskiJnislega hef ég Iitla trú á að þetta sé hægt,“ 
sagði ívan. 

„Á jörðinni höfum við reynt eitthvað svipað. Ég minnist 
þess að við vorum alltaf að tala um það að nauðsynlegt 
væri að breyta manneðlinu. Ég trúði alltaf á jafnaðar- 
mennsku. Gamlir félagar mínir sögðu mér að kjörorð þeirra 
í æsku hafi verið: Þegar jafnaðarmenn hafa stjómað landi í 
fimmtíu ár, verða þeir búnir að skapa samfélag sem nýtur 
hinna frjálsu gæða. Þá geta allir fengið frítt það sem þeir 
þurfa og það þarf enginn að nota peninga. 

„Þið gleymið manneðlinu,“ sögðu hinir vantrúuðu, mann- 
eðlið er gráðugt.“ 

„Við gleymum engu,“ sögðu menn Útópíunnar. „Græðgi 
er aðeins til þar sem er skortur. Maður sem sefur á árbakka 
vaknar ekki upp um miðja nótt til þess að stela vatni frá 
fljótinu.“ 

„Og árin liðu,“ hélt ívan áfram. Áður en ég fór af jörð- 
inni vorum við famir að segja: Enn er engin jafnaðar- 
mennska í Iöndum okkar. En við verðum að halda áfram, 
Með því að breyta manneðlinu getur okkur tekist að koma 
hér á jöfnuði eftir hundrað ár. í öðrum Iöndum jafnaðar- 
stefnunnar vildu menn breyta manneðlinu strax, með vald- 
boði og sterkri stjóm. Og þeim tókst það. Það er hægt að 
breyta manninum með kúgun. En á þann hátt sköpum við 
nýja dýrategund, ekki nýja og betri menn.“ 

„Við verðum að vera þolinmóð,“ sagði Emanúel. „Sönn 
og fullþroskuð jafnaðarstefna hófst aðeins fyrir tvö þúsund 
ámm með boðskap Krists. Þróunin á jörð okkar hefur staðið 
yfir í fjórar og hálfa billjón ára. Hugsjónimar eru enn í gildi 
þótt margir hafi svívirt þær með verkum sínum: Frelsið. 
Jafnréttið. Bræðralagið. Látið ekkert af þessu missa gildi 
sitt. Látið engan falsa merkingu þessara orða.“ 

„En fyrst það er svona seinlegt að breyta manneðlinu, 
hvernig getum við þá breytt okkur á svona stuttum tíma?“ 

„Það er hægt,“ sagði Emanúel. „Það sem mestu máli 
skiptir í þróun mannsins gerist á nokkrum augnablikum en 
ekki á árþúsundum.“ 

„Ég skil ekki hvemig þetta gæti gerst,“ sagði Henderson. 

„Það gerir ekkert til.“ 

„Eigum við þá aðeins að trúa?“ spurði Sylvía. 

„Ykkur er ekki nauðsynlegt að trúa.“ 

„Hvað þá?“ 

„Framkvæma. Þið eigið að framkvæma.“ 

„En mig langar til að skilja,“ sagði ívan. 

„Skilningurinn kemur seinna.“ Emanúel hafði kallað 
þennan litla hóp saman í garðinum. Hann lét þau sitja í 
hálfhring í ákveðnum stellingum. Viðfangsefnið: að læra að 
skynja og skilja. 

„Við eigum að hugleiða?“ spurði Sylvía. „Tæma hugann 
og reyna að hugsa ekki neitt.“ 

„Nei,“ sagði Emanúel. „Það er aðferð allra viðvaninga. 
Síðar sjá þeir að þetta eru mistök byrjandans og þau hljóta 
að leiða til tómleika og vonbrigða. Þið verðið að sjá um- 
myndunina í grasblaði eða í steini. Þið verðið að sjá hana 
í ykkar gömlu veröld. Sjá hana jafnt með ytri og innri 
skynfærum.“ 

„En er það hægt?“ spurði Sylvía. 

„Auðvitað er það hægt,“ sagði ívan, „— með vísinda- 
legri tækni. Þegar vísindamaður skoðar stein eða grasblað 
með tækjum sínum getur hann milljónfaldað og gjörsam- 
lega ummyndað skynjun augans á efninu.“ 

„Og vitund,“ fullyrti Emanúel. „Getur verið miklu full- 
komnari en tæki sem maðurinn smíðar með höndum 
sínum.“ 

„Hvers vegna er rangt að tæma hugann?“ spurði Pan- 
dóra. Hefur þú reynt það sjálfur?" 

Emanúel hugsaði sig um. 

„Já, en það er langt síðan. Þetta gera allir byrjendur," 
endurtók hann. Ég man að í fyrstu reyndi ég að stöðva 
hugann og útiloka alla ytri skynjun, en þær tilraunir mínar 
urðu allar árangurslausar. Þær höfðu allar í för með sér 
ímyndun og tilbúinn veruleika.*' 

„Áttir þú við heimsvitund,“ spurði Henderson, „þegar 
þú sagðir að vitundin gæti verið fullkomnari en tæki vís- 
indanna?“ 

„Vitund“, sagði Emanúel, „smíðar sér sín eigin tæki. Þótt 
menn tali um heimsvitund, þá er hún á mörgum stigum. Við 
komumst í snertingu við þessa vitund en hún rís hærra og 
hærra langt út fyrir getu mannsins, — meðan hann er enn 
aðeins maður,“ 

„Hvað eigum við að gera?“ spurði Sylvía, „Hvemig er 
hin rétta aðferð?“ 

„Lokið ekki ytri skynfærum ykkar,“ sagði Emanúel. 
„Hafið þvert á móti augu ykkar opin og beitið allri skynjun 
ykkar. Forðist að falla í hugleiðsludvala. Reynið að greina 
innstu vitund ykkar frá annarri skynjun. Þið munuð komast 
að raun um að þessi innsta vitund er sjálfur lífskjaminn, hið 
hreina ljós. Þessi aðgreining er erfið. í fyrstu efast menn um 
að hún sé raunveruleg og eiga erfítt með að gera sjálfum 
sér og öðrum grein fyrir henni. Síðan verður styrkur þess- 
arar vitundar og alsæla veruleiki sem eyðir öllum efasemd- 
um líkt og morgunsól sem dreifir þokunni.“ 

„Smám saman verður sambandið fast og stöðugt. Reynið 
að aðlagast þessari nýju skynjun. En gerið það átakalaust. 
Látið andrúinsloft eilífðarinnar opna vitundina án viljaein- 
beitingar. Hljóðlega. Án áreynslu." 

„Ettífð,“ sagði ívan. „Það var eitt af bannorðunum meðal 
minna félaga. Og einhvem veginn fínns t mér endalaus tími 
ekki hafa neina merkingu.“ 

„Eilífð merkir ekki endalausan tíma,“ sagði Emanúel 
þolinmóður. „Að lifa í ettífð er að skynja allt í einni heild 
samtímis, ekki sem aðskildar stundir og aðskilda staði. 
Eilífð byrjar þar sem tími endar. Hún er annars konar veru- 
leiki.“ 

„Okkur var sagt,“ sagði Pandóra, „að ferðinni væri heitið 
ttt Eidos. Hvers vegna förum við ekki þangað strax?“ 

„Sjáið ttt,“ sagði Emanúel. „Við verðum að dvelja hér 
um stund. Líkaminn verður að taka vissum breytingum áður 
en við getum haldið áfram til Eidos. Hann verður að hrinda 
frá sér og losa sig við öll gróf efni. Það verður að móta 
líkamann með efni hærri sviða og gera þá sveiflutíðni 
stöðuga.“ 

„Hvemig gætum við sjálf gert það?“ spurði Helena. „Þið 
getið það,“ fullyrti Emanúel. „Þið verðið að þroska næm- 
leika ykkar með því að hlusta með allri vitund ykkar og 
opna ykkur fyrir hærri áhrifum, láta þau bygga upp líkam- 
ann og losna um leið við þau þéttustu.“ 

„Þetta er mjög erfitt?“ sagði ívan vantrúaður. 

„Erfitt, — en þó mjög einfalt. Þið þurfið að styrkja hugs- 
unina, læra einbeitingu, fá meira vald yfir ykkur sjálfum og 
viðfangsefninu.“ 

„Ég skil ekkert af þessu,“ sagði ívan. 

„Skilningurinn er að geta framkvæmt og framkvæmdin 
byggist á endurtekningum. Ég get aðeins gefið ykkur bend- 
ingu. En hún ætti að vera ykkur nóg.“ 

„Hvað er það sem við eigum að reyna að framkvæma?“ 
spurði Sylvía. 

„Tilveran er full af eins konar þráðum,“ sagði Emanúel. 


5 Gúrú Góvinda 

„Sömu þræðimir eru í okkur, umhverfinu og allri tilverunni. 
Þið verðið að finna þessa þræði. Þið verðið að læra að 
skapa þá. Framkvæma nýjar tengingar.“ 

„Hvað gerist ef okkur tekst þetta?“ spurði Sylvía aftur. 
„Þá lærið þið að breyta umhverfi ykkar og ykkur sjálfum, 
líkömum ykkar og eðii.“ 

„En eru þeir raunverulegir?“ spurði ívan. 

Emanúel brosti vingjarnlega. „Við spyrjum ekki um hvað 
er raunverulegt. Það er viðfangsefni sem heyrir til öðrum 
stað og öðrum tíma.“ 

„Ég á við,“ spurði Ivan, „get ég snert þá?“ 

„Já. Séð þá. Snert þá. Skynjað. Fundið.“ 

„Og það breytir umhverfinu?“ 

„Það er einmitt það sem við ætlum nú að fara að læra.“ 
„Og þræðir sem við sköpum. Verða þeir varanlegir?“ 
„Sumir.“ 

„Við byrjum“, sagði Sylvía, „með því að reyna að ná 
sambandi við hærri vitund?“ 

Emanúel andvarpaði léttilega. „Nú skulum við byrja. Við 
höfum talað nóg. Líkamsstellingin er líka mikilvæg. Svona. 
Þau reyndu þá aðferð sem Emanúel sýndi þeim. 

„Þegar þið hafið náð sambandi, fara tilfinningar og hug- 
myndir að berast til ykkar. Haldið því sem þið skynjið 
föstu.“ 

Eftir skamma stund breyttist hugur þeirra. Hann fylltist 
nýjum og ferskum tilfímiingum og undarlega djúpum friði. 
Þetta var eins og að finna tilveruna, skynja óþekktar víð- 
áttur. Þau fundu fremur en heyrðu lokaorð Emanúels: 
„Þegar þið fínnið þetta volduga afl verðið þið þögul. Þið 
hafið ekki lengur þörf fyrir orð.“ 

Upp frá þessu urðu fundir þeirra í garðinum reglulegir 
og mikill hluti af tíina þeirra í Kamaloka fór til þessara 

iðkana. Það reyndist rétt sem Emanúel sagði. Þetta var í 
raun og veru mjög einfalt fyrir þau öll — jafnvel þau sem 
í fyrstu virtist þetta framandi og óskiljanlegt. Emanúel var 
aðeins hjá þeim fyrst í stað. Hann uppgötvaði strax tök 
Góvinda á hugleiðslunni og næmum hæfileika hans til að 
skynja og tjá sig án orða. Hann eftirlét því Góvinda að 
leiðbeina þeim og brátt urðu þau mjög samstillt í hugleiðslu 
sinni. Góvinda gat vegna gamallar þjálfunar fylgst auðveld- 
lega með skynjunum þeirra og hjálpaði þeim við nýjar 
tengingar. — Og hann varaðist að gefa þeim sínar eigin 
hugsanir og reynslu. Viðfangsefni hvers einstaklings var ný 
og sérstæð sköpun. 

Hugsanir Góvinda reikuðu oft um landamæri mannlegra 
takmarkana og leituðu að leið yfir þessi ósýnilegu landa- 
mæri. 

Góvinda spurði sjálfan sig: „Er ég það sem ég skynja eða 
er ég það sem ég skynja ekki?“ „Ég er það sem ég skynja,“ 
svaraði hann sjálfum sér. „Hef ég reynslu fyrir nokkru öðru 
en skynjun minni?“ 

„Nei.“ 

„Ég er vitund.“ 

„Er ég þá ekki jafnstór vitund minni? Er ég ekki í vissum 
skilningi allt það sem vitund mín nær til, fyrst ég hef ekki 
reynslu fyrir neinu öðru en vitund?“ 

„Vöxtur mannsins“, hugsaði hann áfram, „er vöxtur vit- 
undarinnar. Sumar verur lifa í heimi þar sem þær skynja 
aðeins eina vídd; línu. Þróaðri verur lifa í heimi flatneskj- 
unnar og skynja lengd og breidd. Enn þróaðri verur lifa í 
þremur víddum og skilja Iíka dýpt og hæð. Maðurinn stefnir 
ofar. Takmarkið er víðtækari vitund. Án þessa takmarks 
hefur lífið engan tilgang nema að viðhalda sjálfu sér.“ 

„Og nú biður Emanúel okkur að skipta um persónuleika 

áður en við höldum áfram ferð okkar til Eidos. En er mað- 
urinn ekki alltaf að skipta um persónuleika, án þess að 
hann taM eftir því?“ 

Henderson hafði uppgötvað að íbúar Kamaloka höfðu 
sína sérstöku tæknikunnáttu. Mest þótti honum koma til 
geimskipanna, eins og hann kallaði farartæki þeirra. íbúar 
Kamaloka notuðu sjaldnast farartæki þegar þeir fóru um 
sín eigin svið eða nærliggjandi staði. Geimskipin voru mest 
notuð til langferða — þegar farið var til fjarlægra staða, 
einkum astralbyggða á plánetum sólkerfisins. Stundum var 
aðeins farið til jarðarinnar. 

Henderson kom oft að máli við Emanúel og spurði margs 
um þessa hluti. Eftir nokkum tíma ákvað Emanúel að láta 
þau öll fara eina slíka ferð. 

Emanúel leitaði uppi góðan leiðsögumann sem ásamt fá- 
mennri áhöfn stjómaði skipinu. 

Loks var allur hópurinn kominn á sinn stað og beið þess 
að lagt væri af stað. Fyrsti áfangastaður þess var jörðin, 
síðan átti að stefna á þá plánetu sem næst var jörðinni, 
mars. 

Geimskipið barst hratt til jarðar. Samt var dregið úr 
hraðanum og stjómendurnir voru famir að búa skipið til 
lendingar ekki langt frá stórri flugstöð sem þau skynjuðu 
þarna einhvers staðar úti í nóttinni. Að vísu var hvorki 
dagur né nótt í þessum nýja heimi, en þau vom enn vön 
sínum gömlu hugtökum og það að líta til jarðarinnar minnti 
þau á nóttina. 

„Hvar erum við,“ spurði Henderson. 

„Ekki langt frá Indíanapólis,“ upplýsti leiðsögumaðurinn. 

„Þama, í þessari flugumferðarstöð eru menn að störf- 
um,“ sagði Emanúel. „Mér virðist þeir horfa í átt til 
okkar.“ 

„Er hugsanlegt að þeir hafi orðið varir við okkur. — Séð 
okkur?“ spurði Pandóra lágri röddu og beindi spumingu 
sinni til leiðsögumannsins. Pandóra fann að það var eitt- 
hvað í fasi hans sem vakti ósjálfrátt virðingu, fékk menn til 
að tala til hans mjúkri röddu og yfirveguðum orðum. 

Leiðsögumaðurinn horfði til jarðar og virtist hlusta. Það 
færðist bros yfir andlit hans. 

„Já. Það er svo að sjá að þeir þarna niðri hafi skynjað 
eitthvað óvenjulegt. Ég held að þeir séu búnir að ná okkur 
á radar sinn.“ 

Þau beindu öll huga sínum að flugumferðarstöðinni og 
tókst að skynja allt sem þar fór fram. 

„Hvaða tegund af flugvél er þetta?" — Sá sem spurður 
var ráðfærði sig við tölvuna. 

„Óþekkt.“ 

„Óþekkt? Við hvað áttu?“ 

„Nákvæmlega það sem ég segi. Óþekkt.“ 

„Þetta er óhugsandi.“ 

Þögn. 

„Einkenni?" 

„Mjög björt. Útlínur óskýrar.“ 

Það voru ekki aðeins mennirnir sem urðu órólegir. Það 
var engu líkara en að tölvur og tæki kæmust líka í uppnám. 
Þau möluðu og hvinu. Ljósin blikkuðu í sífellu. Viðvörunar- 
kerfi voru sett af stað og hættumerki gefin í allar áttir: 

„Óþekktur hlutur nálgast Indíanapólis.” 

Henderson hló hátt að löndum sínum og hin tóku öll 
undir. 

„Ég hélt ekki að tölva gæti komist í slíkt uppnám,“ sagði 
hann milli hlátursbofsanna. Þetta verður að flokkast undir 
nútíma draugagang í vélvæðingunni. Vél á jörðinni verður 
hrædd við vél úr öðrum heimi.“ Henderson hló áfram. 

„Þessi gamli, grái heimur þeirra“, sagði Pandóra, „á ekM 
að geta sýnt neitt nema eintómar staðreyndir, — og svo 
þetta.“ 

„Við verðum að hækka tíðnina, svo að við hverfum,“ 
sagði leiðsögumaðurinn. „Þetta voru mistök. Það er engin 
ástæða til að gera þá svona hrædda.“ 

Eftir að búið var að hækka tíðnina, hlustaði hópurinn 
enn á það sem fram fór á jörðu niðri. 

„Hvert stefnir hún nú?“ 

„Fjarlægist.“ 

, ,Staðar ákvörðun. ‘ ‘ 

„Horfin.“ 

Það var eins og enginn þeirra gæti trúað því sem hafði 
gerst. 

„Þessi tæki okkar þarfnast svo sannarlega lagfæringar og 
það strax.“ Flugumferðarstjórinn strauk svitann af enni sér. 
Það féllust allir á þessa skýringu og flugstöðin róaðist smám 
saman. 

„Hvað halda þessir menn síðar meir þegar þeir uppgötva 
að það var ekkert að tækjunum?“ spurði Pandóra. 

„Þeir gleyma þessu fljótlega, býst ég við,“ sagði Eman- 
úel. „Auk þess er alltaf hægt að finna einhvers konar 
skýringu á öllum hlutum.“ 

„Og allar skýringar á þessu fyrirbæri eru miklu vísinda- 
legri en sannleikurinn,“ sagði Helena. 

„Já.“ 

„Við höfum ákveðið að lenda ekki á jörðinni að þessu 
sinni,“ tilkynnti leiðsögumaðurinn. „Við höfum þegar sett 
stefnuna á mars. 

Það fór kliður um hópinn sem fylltist nýrri eftirvæntingu 
og þau töluðu öll um þennan dularfulla nágranna jarðar- 
innar, sem menn hafa kallað stjörnuna rauðu. 

„Eru menn á mars,“ spurði Ivan og brosti stríðnislega. 
Honum var vel knnnugt um það að vitsmunaverur á borð við 
menn er ekki að finna neins staðar í sólkerfi okkar. Honum 
var líka vel kunnugt um mistök Svedenborgs, Annie Besant 
og fleiri sjáenda, sem höfðu fullyrt að svo hafi verið. Til- 
hugsunin um þessa villu, gladdi ívan með einhverjum hætti. 
Það var eins og Emanúel færi dálítið hjá sér við þessa 
spumingu. Hann horfði rannsakandi á ívan um stund. 

„Já,“ sagði hann. „Það eru menn á mars, eins og við 
getum væntanlega öll séð innan tíðar.“ 

„En hvaðan koma þeir?“ 

„Á hnöttum þessa sólkerfis,“ sagði Emanúel eru líka 
aðrir menn en jarðarbúar. Þá er núna aðeins að finna á 
astralsviðum þessara hnatta, en þar geta þeir dvalið lengri 
eða skemmri tíma.“ 

„Svo að kuldinn á mars hefur þá ekkert að segja?“ 

„Nei, ekki fyrir okkur og ekki fyrir þá. Það eru meira að 
segja menn í sólinni,“ bætti Emanúel við. „Þar er að vísu 
hvorki hægt að vera í alfa né beta líkama eins og allir vita. 
En Ijóslíkamanum og hinum hærri líkömum er jafneðlilegt 
að vera þar og okkur hér.“ 

„Þeim skjátlaðist,“ sagði ívan, „öllum þessum mönnum 
sem hafa fullyrt að til væru menn í efnislíkama á öllum 
hnöttum sólkerfisins, alveg eins og mannkynið á jörðinni. 
Þeir sögðu okkur ósatt. Hvers vegna skyldum við trúa öðru 
sem þeir sögðu okkur?“ 

Emanúel stundi. 

„Já,“ sagði hann. „Þetta kann að vera rétt. En sjáendum 
geta líka orðið á mannleg mistök.“ 

„Hvemig? Þeir fullyrtu að þeir hefðu séð og talað við 
menn á þessum hnöttum.“ 

„Það gerðu þeir líka.“ 

„Nú skil ég ekki,“ sagði ívan. 

„Jú, svona mistök eru raunar eðlileg. Þegar sjáendur í 
sálförum sínum skynja menn á öðrum hnöttum og komast 
í samband við þá, þá eru sjáendurnir að sjálfsögðu í beta 
líkama og einstöku sinnum í hærri líkama. Hin mannlegu 
mistök sjáendanna eru að hafa ekki greint réttilega milli alfa 
og beta líkama. í rauninni hittu þeir aldrei neinn mann á 
þessum hnöttum, sem ekki var í beta líkama eða hærri 
líkömum. Sjáendumir álitu að þessir menn væru í efnis- 
líkama, en ályktun þeirra reyndist röng.“ Emanúel brosti og 
hélt áfram. Fyrir hönd þeirra og okkar allra biðst ég af- 
sökunar, en ég vil minna á að þróunarsaga mannsins er öll 
saga um hugmyndir sem þarf að leiðrétta. Við hættum ekki 
siglingunni þó að alltaf þurfi öðru hvoru að leiðrétta stefn- 
una.“ 

„Það þurfa vísindamenn líka að gera,“ viðurkenndi ívan. 

„Og trúmenn," sagði Sylvía. 

„Allir,“ samþykkti Helena. 

„En hvemig eru þá þessir menn?“ spurði Pandóra. 

„Eins og við, annars sjáum við þá væntanlega fljótlega,“ 
sagði Emanúel. 

„Þeir em þá menn sem áður hafa verið á jörðinni,“ 
spurði Pandóra. 

„Margir. En þessir sem við ætlum að hitta segjast vera 
gamlir marsbúar. Þeir segjast vera búnir að vera þarna mjög 
lengi.“ 

„Það er mjög ósennilegt,“ sagði ívan. 

„Já.“ 

„Og hvar geta þeir búið á þessum óbyggilega hnetti?“ 

„Á Nix Olympika. Þeir eru í ljóslíkama og óháðir öllum 
aðstæðum efnisheimsins á mars.“ 

Geimskipið nálgaðist óðfluga. Þau fóru framhjá tunglun- 

um tveimur Deimos og Föbusi sem sveima kringum mars 
eins og máninn kringum jörðina. 

„Þú hefur þá komið til mars áður? Þú þekkir þessa 
menn?“ spurði Sylvía hissa. 

»Já.“ 

Þau litu hvort á annað og síðan á Emanúel. Margar 
spumingar leituðu á huga þeirra en þau virtust öll hafa 
ákveðið að bíða. 

„En hvers vegna er mars óbyggilegur. Hann er lítið minni 
en jörðin og einn af næstu nágrönnum okkar?“ spurði Pan- 
dóra. 

„Til þess liggja ýmsar ástæður,“ sagði Emanúel. „Mars 
er miklu kaldari en jörðin og þar er ekkert rennandi vatn 
til lengur. Þrýstingurinn á yfirborði þessa hnattar er svo 
lítill að allt vatn hlyti að gufa upp á svipstundu.“ 

„En bæði heimsskautin eru hulin þykkri íshellu,“ sagði 
Henderson. 

„Já,“ upplýsti ívan, „en þessi ís er ekki úr vatni, heldur 
úr karbon díoxíði.“ 

„Við förum bráðum að lenda,“ tilkynnti leiðsögumaður- 
inn. 

„Hvar,“ spurði Henderson. 

„Á Nix Olympika. Sjáið hér blasa þessi fjöll við. Þessir 
þrír dökku blettir þama sem liggja frá norðaustri til suð- 
vesturs, og þessi sem liggur hér einn sér fyrir vestan þá er 
Nix Olympika; snjór Ólympusfjalla.“ 

„Og eru þessir menn sem þú talaðir um“, spurði Sylvía, 
„einhvers konar grískir guðir?“ 

„Þetta eru allt geysistórir eldgígir,“ hélt Emanúel áfram 
og svaraði ekki spumingunni. Sjáið þessi hrikalegu fjöll. 
Allt þetta hálendi er nefnt Þarsis. Nix Olympika er hærra 
en hæstu fjöll Himalaja.“ 

„Svo að hnötturinn er þá ekki útkulnaður. Þau hljóta að 
hafa myndast af eldgosum,“ sagði Helena. 

„Þau hljóta að hafa gert það,“ samsinnti Emanúel. „Að 
vísu geta gígir líka myndast með því að smástimi sem koma 
utan úr geimnum falla til jarðar. Þannig hafa flestir gígir 
myndast á tunglinu. En það er óhugsandi að slíkt hefði gerst 
nákvæmlega hér á fjórum hæstu fjöllunum á mars. 

„Ég á erfitt með að sjá landslagið,“ sagði Sylvía. 

„Já, hér er nauðsynlegt að hafa tveggja heima sýn,“ sagði 
Emanúel. Einbeitið ykkur að því að skynja efnisheiminn á 
þessum hnetti. Hann er mjög lærdómsríkur. Astralumhverfið 
er auðveldara. Það er ekkert frábrugðið því sem við höfum 
séð. Þessi hnöttur á sér langa fortíð og hann á eftir billjónir 
ára. Hver veit um þýðingu hans í framtíðinni. Festið ykkur 
vel í minni það sem þið sjáið og heyrið. 

Þau voru komin út úr geimskipinu og stóðu þétt saman 
nálægt tindi Nix Olympika. Þau voru svo niðursokkin í það 
sem þau sáu að þau tóku ekM eftir mönnunum sem nálguð- 
ust þau. Rauður mildur bjarmi lýsti upp jörðina. Fjöllin 
fjögur gnæfðu uppúr sortanum fyrir neðan þau og voru svo 
ægifögur að allt annað gleymdist. Það var greinilegt að niðri 
á þessari jörð geisaði fárviðri. Sandstormurinn þyrlaði upp 
rykinu um allar jarðir og hlóð þar upp óteljandi aflanga 
sandhóla. Þunn ský lágu á f jallstindunum. 

Mennirnir nálguðust þau varlega. Það var eins og þeir 
hefðu komið út úr fjallinu. Þetta voru sendimenn „hinna 
fomu“. Enginn vissi nákvæmlega hverjir þeir voru en þeir 
gengu undir þessu nafni. Emanúel hafði lengi vitað um 
tilveru þeirra og í Eidos voru þeir mönnum ráðgáta. Enginn 
þar hafði raunverulega séð þá, og enginn vissi hvers vegna 
þeir voru þama í þessum eyðilega heimi. 

Emanúel sá mennina fyrst þegar þeir voru komnir alveg 
til hans. Komumenn stóðu fyrir framan þau og hneigðu sig 
hæversklega. Emanúel svaraði kveðju þeirra og sama gerðu 
hin öll. 

„Þeir eru alveg eins og við,“ hvíslaði Pandóra. „Vel- 
komin til Nix 01ympika,“ sagði sá sem virtist fyrirliði þessa 
litla hóps. „Ég þykist vita að þið séuð frá jörðinni?" 

„Já. Við komum frá astralsviði jarðarinnar,“ svaraði 
Emanúel. 

Fyrirliðinn brosti vinsamlega. 

„Þaðan komum við raunar líka. Við komum hingað sem 
ferðamenn, en hér hittum við“, hann benti á tind fjallsins, 
„menn sem eru nú meistarar okkar og lærifeður. Þeir eru 
engum líkir af þeim sem við höfum áður þekkt.“ 

„Berið þeim kveðju okkar,“ sagði Emanúel. í hreinskilni 
sagt þá hef ég lengi vitað um það að þeir væru hér og ég 
hef stundum gælt við þá tilhugsun að reyna að ná fundi 
þeirra. Gerið svo vel að segja þeim að við séum hér.“ 

„Þeir vita það,“ sagði fyrirliðinn. „Okkur var falið að 
vísa ykkur til vegar.“ 

Stundu seinna stóð hópurinn augliti til auglitis við „hina 
fomu“ og virti þá undrandi fyrir sér. Þeir voru í ljóslíkama 
og salurinn sem þeim var vísað inn í var baðaður í gulum 
mildum bjarma. Sum þeirra höfðu fundið til ótta þegar þau 
gengu inn í fjallið en þessi mjúka birta fyllti þau unaði og 
öryggiskennd. 

Emanúel heilsaði „hinum fomu“ formlega og þau fylgdu 
öll dæmi hans. Þau kynntu sig og Emanúel gerði grein fyrir 
þeim og ferðum þeirra. Loks sagði hann: 

„í þessum heimi, sem er okkur framandi, eru margar 
spurningar sem leita á hugann. Leyfist okkur að spyrja 
hverjir þið eruð og hvers vegna þið eruð hér? Menn segja 

að mars sé útslokknaður heimur. Hvers vegna flytjið þið 
ykkur ekki til hærri heima eða starfið þar sem líf er í þróun? 
Fyrirgefið spurningar okkar, en þetta getum við ekki skilið.“ 

„Hinir gömlu“ voru aðeins þrjú ungmenni. Þeir sátu við 
borð í eins konar öndvegi og höfðu vísað komumönnum til 
sætis andspænis sér. „Við erum nefndir hinir gömlu vegna 
þess hvað við erum búnir að vera hér lengi. Logadrottn- 
amir, verðir lögmálsins, hafa sett okkur hér. Við stöndum 
vörð um þennan heim — og bíðum.“ 

„Bíðið? Hve lengi? Aldir? Ármilljónir, eða jafnvel ár- 
billjónir?“ spurði Emanúel. 

„Viðfangsefni guðanna er hraðinn.“ Það var sá sami sem 
hafði orð fyrir þeim allan tímann. „Þessi bið okkar hér er 
ekki eins löng og menn halda. Við lifum tímann á annan 
hátt.“ 

„Verðir hvaða lögmáls,“ spurði Pandóra. 

„Ég get ekki svarað öllum spumingum ykkar, en ég skal 
reyna. Suma leyndardóma verður að varðveita. Lögmálið 
eru sannindin þrjú sem engin orð ná yfir. — Lögmálið 
vinnur hægt en það er óskeikult. Það leiðréttir að lokum 
alla villu og snýr öllu á besta veg.“ 

„En hér á mars getur ekki þróast neitt líf,“ sagði ívan. 
„Loftslagið er of kalt, hér er ekkert vatn og loftþrýstingur- 
inn alltof lágur.“ 

Marsbúinn horfði á þá íhugandi augnaráði. „Saga þessa 
hnattar er orðin löng, árbilljóna gömul og hún á sér ennþá 
lengri framtíð.“ 

„Skiptir svo fjarlæg framtíð okkur nokkru máli,“ spurði 
Henderson. 

„Það er ekki til svo fjarlæg framtíð að hún skipti okkur 
ekki máli. Hún er meira að segja sérstakur veruleiki í nú- 
inu.“ 

„Þið búist þá við breyttum tímum,“ spurði Emanúel. 

„Já.“ 

„Hvenær?“ 

„Það stendur hér yfir ísöld. Og hún er búin að standa hér 
í tólf þúsund ár eftir ykkar tímatali. Allt vatn er frosið í 
jörðinni. En þannig hefur þetta ekM alltaf verið. Langt frá 
því. Fyrir tólf þúsund árum var hitinn svipaður því sem 
nú er á jörðinni, þrýstingurinn hærri og rennandi vatn. ís- 
öldin batt enda á okkar löngu þróun. Loftslagið varð þá 
fyrir stórkostlegum breytingum. 

„Svo áður fyrr var þetta allt svipað og nú er á jörðinni?“ 

,Já.“ 

„Og nú er allt líf horfið?“ 

„Já, næstum því. Á jarðarsviði hnattarins hefur svo að 
segja allt líf liðið undir lok. Þar eru nú aðeins eftir smá- 
verur sem standa jafnvel mitt á milli lífrænnar og ólífrænnar 
náttúru.“ 

„Er þessu þá ekki öllu lokið?“ spurði ívan. 

„Nei“ 

„Ég skil ekki.“ 

„Ég sagði ykkur að fyrir aðeins tólf þúsund árum var 
gott loftslag hér og lífsskilyrði svipuð því sem nú er á jörð- 
inni. Við búumst við að þessari ísöld ljúki eftir önnur tólf 
þúsund ár.“ 

„Og þróunin hefjist að nýju?“ 

„Já. Hver veit hvað gerist þegar henni lýkur. Við búumst 
við að þessar lífverur lifi hana af.“ 

„En hvað um loftþrýstinginn? Hvers vegna ætti hann að 
aukast?“ 

„Hann gerir það þegar íshetturnar á heimsskautunum 
bráðna og breytast að nokkru leyti í lofttegundir.“ 

„En hvers vegna skyldu þær bráðna?“ spurði ívan. 

„Við vitum að sólin er að hitna. Hún á eftir að verða 
bæði heitari og bjartari.“ Marsbúinn brosti og hélt áfram. 
„Okkur reiknast svo til að eftir fjórar billjónir ára verði 
úthöfin hjá ykkur á jörðinni farin að sjóða. Þá verður bæði 
lífvænlegt á mars og þróun langt komið. Kannski eigum við 
þá eftir að bjóða ykkur velkomna hingað?“ 

„Fjögur billjón ár eru langur tími,“ sagði Emanúel. 

„Já.“ Marsbúinn dró við sig svarið. „En það getur margt 
gerst áður en mjög langt um líður. Við erum enn í útþróun 
eins og þið. Okkar tími kemur aftur. Við bíðum, — í ár- 
þúsundir, kannski aðeins í nokkrar aldir. Þetta vita loga- 
drottnamir einir.“ 

Emanúel kinkaði kolli. 

„En hvað verður þegar sólkerfið líður undir lok?“ 

„Þá flytjum við okkur annað.“ 

„Þangað til höfum við sam£lot,“ sagði Emanúel. 

„Við erum þjónar lögmálsins,“ sagði marsbúinn. 

Þegar þau fóru aftur sáu þau að allt útsýnið hafði breyst. 
Storminn hafði lægt og þau sáu landslagið greinilega, enda- 
lausa fjallahryggi og langa djúpa dali sem lágu um alla 
Þarsis hásléttuna. Þau horfðu undrandi á fjölda uppþom- 
aðra árfarvega þar sem fallandi vötn höfðu áður fyrr grafið 
sig niður í hálendið uppi yfir Kóprates dalnum. Snarbrattir 
hamraveggir þessa djúpa dals sýndu að hann hafði myndast 
við miklar náttúruhamfarir. 

„Kópratesdalurinn,“ upplýsti Emanúel, „er þrjú þúsund 
mílur á lengd, sumstaðar fimmtíu mílna breiður og hann er 
míla á dýpt. Á jörðinni er til annar mjög svipaður dalur. 
Hann er í Austur-Afríku og hefur myndast vegna landreks.“ 
„Hefur þessi myndast eins?“ spurði Henderson. 
„Tæplega.“ 

„Héðan séð,“ sagði Helena, „er þessi dalur alveg eins og 
bein Iína.“ 

„Kannski er hér kominn einn af skurðunum þeirra 
Lowells og SchiaparelJis,“ sagði ívan hlæjandi. 

„Já,“ sagði Emanúel. „Á mars eru að vísu engir skurðir 
gerðir af mönnum. En kenningin hans Schiaparellis um 
beinar línur eða farvegi er að vissu leyti rétt. Lengst þessara 
lína er einmitt þessi dalur. Enn aðrar línur sem þeir sáu eru 
fjallgarðar. Sumar virðast að vísu hafa týnst.“ 

Geimskipið sveif burtu og fór á ný framhjá tunglunum 
tveimur, Föbusi og Deimos. Stjaman rauða fór smám saman 
minnkandi og varð loks aðeins Ijósdepill á endalausum 
stjörnusæ. Hópurinn var þögull á leiðinni heim og Góvinda 
spurði sjálfan sig hvaða tilgang Emanúel gæti haft með því 
að fara með þau í þessa för. Var það vegna einhvers í for- 
tíðinni eða jafnvel einhvers sem framtíðin bar í skauti sínu. 
En þetta var ekki hans mál. Efnisheimurinn á jörðinni eða 
á mars var honum fortíð sem hann vildi ekki snúa til. 

Hópurinn hafði aðlagast mnhverfi sínu og nýjum veru- 
leika svo vel að Emanúel taldi þá stund nálgast að þau gætu 
haldið áfram för sinni til Eidos. Hann tilkynnti þeim þessa 
ákvörðun sína. 

„En fyrst“, sagði hann, „skulum við fara í síðasta sinn 
til jarðarinnar. Það er að vísu hægt að fara þangað frá 
Eidos, en það er erfiðara. öll skynjun verður þar orðin 
miklu næmari.“ 

. Seinna þegar þau gengu um í skemmtigarði og horfðu á 
fólkið og hugsanir þess sagði Sylvía: 

„Hér á jörðinni virðast margir ekki hugsa og tala um 
annað en stríð. — Allir þessir sviphörðu menn gera mig 
hrædda. Þeir reyna sífellt að fá meira vald og þessir valda- 
draumar stjóma lífi þeirra.“ 

Þau fóru framhjá foreldrum sem voru með börnum sínum 
í þessum skemmtigarði að skoða myndastyttur af hetjuin og 
fallbyssur úr gömlu stríði. 

„Við verðum að eignast betri vopn,“ segja þeir fullorðnu. 

„Hvers vegna?“ spyrja bömin. 

„Til að vera viðbúnir árás,“ segja fullorðnir. 

„Hvers vegna?“ spyrja börnin. 

„Hinir eru viðbúnir!“ 

Samt vilja allir frið. 

Yfir borginni lágu þykk ský sem streymdu út frá verk- 
smiðjum sem framleiða hergögn. Þau nægðu til að tortíma 
allri jörðinni. Við hringlaga borð sátu mennimir sem stjóm- 
uðu þessu öllu. Orð þeirra og hugsanir fylltu loftið eins og 
óþefur. 

„Hvers vegna heldur maðurinn ævinlega“, spurði Pan- 
dóra, „að hann geti tamið náttúruna eins og hund og látið 
hana stökkva að vild sinni gegnum gjörð sem hann sjálfur 
hefur búið til og kallar tækni?“ 

„Þetta eru börn,“ sagði Sylvía. 

„Hreinir óvitar!“ samþykkti dóttirin. 

„Ég skil vel menn sem leita burtu frá vél og tölvu að 
einhverju manneskjulegra,“ sagði Sylvía. 

„Og gerast meinlætamenn,“ sagði Ivan. 

Góvinda, sem hafði látið tíl leiðast að koma með þeim 
þótt honum væri það þvert um geð, horfði skáhallt á ívan: 

„Sannur meinlætamaður,“ sagði hann, „gerir meiri kröfur 
en aðrir menn vegna þess að venjuleg lífsnautn nægir hon- 
um ekki. Og hann er oft hamingjusamari en menn halda. 
Hið innra nýtur hann djúprar gleði sem fáir þekkja.“ 

ívan brosti, hlustaði hæversklega án þess að láta sann- 
færast. 

Þau yfirgáfu garðinn og héldu að húsi einu í borginni. 
Emanúel réði ferðinni. 

„Hér í þessu húsi er frægur sálfræðingur að sýna áheyr- 
endum sínum fram á að trú á anda mannsins og sál hans 
sé tóm blekking, hugmynd hins frumstæða manns, heimska 
hinna fáfróðu og ópíum hinna huglausu sem óttast dauð- 
ann,“ sagði Emanúel. „Þróunin er einfaldlega ekki komin 
lengra á þessari jörð. Lærðustu menn hennar þykjast allir 
vita að sálin sé goðsaga.“ 


6 Gúr&Góvinda 

Þau hlustuðu lengi á ræðumaiminn. 

Sylvía horfði á fólkið í fundarsalnum og hugur hennar 
fylltist meðaumkun. 

„Hvers vegna ekki að vekja þetta fólk af svefni sínum,“ 
spurði hún. „Verður ekki einhver að segja fólki frá þessu 
öllu á þann hátt að það geti skilið, svo að það viti hvað 
bíður þess?“ 

„Ég er hræddur um að það bæri lítinn árangur,“ sagði 
ívan. „Þetta fólk vill efnafræðilega sönnun. Ég skil það vel. 
Þetta er heiðarlegt fólk. Ég veit ekki, það sem ég veit ekki, 
segir það. Og það er satt.“ 

„Vísindamenn hugsa ekki alltaf vísindalega,“ sagði Em- 
anúel og brosti. „Það er ekki vísindalegt að láta vísindin 
ekki ná til hæstu og dýpstu skynjunar mannsins.“ 

„Mér finnst það skylda okkar“, sagði Sylvía, „að segja 
frá því sem við vitum.“ 

„Hvers vegna?“ spurði Emanúel. 

„Til að það viti hvaða líf bíður þess, þegar það fer frá 
jörðinni, til að það geti búið sig undir nýja tilveru og hagað 
lífi sínu og breytni í samræmi við það,“ svaraði Sylvía. 

„Það skiptir ekki öllu máli hvort menn á jörðinni trúa á 
annað líf,“ sagði Emanúel. 

„En það hefur enginn talað jafn skýrt og afdráttarlaust 
um annað líf og Jesú Kristur,“ mótmælti Sylvía. 

„Miklir fræðarar miða kennslu við hæfni nemenda sinna,“ 
sagði Emanúel. „Það er satt að Kristur talaði auðvitað um 
þetta líf okkar eins og sá sem veit. En hann var fáorður. 
Það getur enginn öðlast ákveðna trú á annað líf nema vegna 
eigin reynslu. — Þeir einir sem hafa þroskað næmleika sinn 
og það tekur oft mörg jarðlíf að ná þeim þroska, — þeir 
einir fá vissu um þessa hluti. 

Sylvía gat ekki leynt undrun sinni. 

„Eigum við þá ekki að boða fólki trú á annað líf?“ spurði 
hún. 

„Það er ekki það sem skiptir mestu máli,“ sagði Emanúel. 
„Kristur var fáorður um framhaldslífið eins og það var 
kallað, vegna þess að það er óendanlega miklu meira virði 
að takast á við vandamál jarðlífsins á réttan hátt en að eyða 
tímanum í ótímabær heilabrot um annað líf.“ 

„En segir ekki Kristur að sál mannsins sé meira virði en 
allur heimurinn?“ 

„Hún er það,“ sagði Emanúel. „Allt líf Krists miðaðist 
við að kenna mönnum þann sannleika og kenna mönnum að 
lifa því lxfi sem leiðir þá hingað réttan veg. Orsökina þarf 
að vanda, afleiðingin sér um sig sjálf. Eigum við að segja 
að það sé nóg að láta dymar standa opnar til hálfs.“ 

„Hvað eigum við þá að leggja áherslu á?“ spurði Pan- 
dóra. 

„SæIuboðin,“ sagði Emanúel. „Sá sem skilur þau hann 
skilur allt sem máli skiptir. Þau eru besta leiðarljósið.“ 

Og Emanúel fór með þessar átta gömlu ritningargreinar 
fyrir þau og það var eins og þær lykjust upp fyrir þeim i 
fyrsta sinn. Það vaknaði hjá þeim öllum nýr skilningur og 
merking þeirra varð þeim ljós. 

Sælir eru fátækir í anda, því að þeirra er himnaríki. 

Sælir eru syrgjendur, því að þeir munu huggaðir verða. 

Sælir eru hógværir, því að þeir munu landið erfa. 

Sælir eru þeir, sem hungrar og þyrstir eftir réttlætinu, því 
þeir munu saddir verða. 

Sælir eru miskunnsamir, því að þeim mun miskunnað 
verða. 

Sælir eru hjartahreinir, því að þeir munu Guð sjá. 

Sælir eru friðflytjendur, því að þeir munu Guðs synir 
kallaðir verða. 

Sælir eru þeir, sem ofsóttir verða fyrir réttlætis sakir, því 
að þeirra er himnaríki. Sælir eruð þér, þá er menn atjrða 
yður og ofsækja og tala ljúgandi allt illt um yður mín vegna. 
Yerið glaðir og fagnið, því að laun yðar eru mikil í himn- 
inum, því að þannig ofsóttu þeir spámennina sem voru á 
undan yður. 

Þau þögðu lengi og veittu viðtöku þessum nýja skilningi 
sem streymdi inn í vitund þeirra. 

„Við eigum að verða salt jarðar — það er það sem þú 
átt við?“ sagði Sylvía loks og leit á Emanúel skærum aug- 
um. 

„Já.“ Emanúel brosti aftur. „Og ljós sem ekki er sett 
undir mæliker.“ 

Ccri^c-- 

Þau gengu inn í þokuna. Það varð dimmt í kringum þau. 
Nótt. Skyndilega sáu þau ljósblik í myrkrinu og það fór að 
birta. Þokan og myrkrið breyttust smám saman í gullna 
móðu. Það var eins og þetta ljós væri áþreifanlegt. Það 
lagðist þétt upp að þeim og smaug inn í líkama þeirra. Áður 
höfðu þau aðeins séð þoku. Nú var eins og þau stæðu hér 
í návist guðs. — Fundu án þess að sjá. En það sem þau 
fundu var miklu raunverulegra en nokkur sýn gat orðið. — 
Ljósbíikin flæddu um þau í heitum bylgjum, titruðu með 
síauknum hraða og dönsuðu um vitundina. Þau fundu öll 
hvernig þau breyttust smám saman. 

Þegar þau gengu aftur út úr þessari gullnu móðu var 
bjartur dagur. Grasið var blátt undir fótum þeirra. Grönn 
tré risu mót gulum himni sem var eins og bjart endalaust 
ljóshaf. En hér var engin sól á lofti. 

Pandóra sneri sér snöggt við til að horfa á þokuna sem 
þau voru nýkomin út úr. Hún var horfin. Landið sem þau 
komu frá var líka horfið. Þau voru stödd í nýjum heimi. 

Hún leit á Emanúel með spum í augum. 

„Þetta var undariegt. Hvað var þetta? Það var eins og 
allt breyttist.“ 

„Þetta var vígsla," sagði hann. 

„Vígsla?“ 

„Já, líkamar okkar og vitund hafa skipt um tíðni. Nú 
heyrum við þessum nýja heimi til.“ 

„Hvaða heimi?“ 

„Þetta er Eidos,“ sagði Emanúel. 

„Velkomin til fyrirheitna landsins. Velkomin til Eidos.“ 

Þau gengu hægt á bláu grasi inn í þessa undarlegu nýju 
veröld. Það sem fyrst vakti furðu þeirra var hvernig þessi 
yndislega náttúra fyllti þau öll af léttleika og þrótti. Líkamir 
þeirra höfðu breyst og voru orðnir bjartir og hreinir. Eigin- 
lega voru þau ekki í neinum fötum heldur klæddust þau 
ljóshjúpum sem voru fagrir og skínandi. 

Þau horfðu öll þögul og undrandi á þá sýn sem blasti við 
augum þeirra. Framundan lá stór dalur, fegurri en nokkuð 
sem þau höfðu áður litið. Svalar lindir streymdu niður til 
vatnsins í miðju dalsins, tærar eins og silfurstrengir. Landið 
var umgirt háum fjöllum á alla vegu, nema þar sem fljót 
rann frá vatninu í þröngum dal milli bláleitra hæða. Handan 
dalsins voru hvítir tindar í f jarska sem risu upp í sólmóðuna. 
Þau teyguðu að sér kristaltært svalt loftið. 

Það var Sylvía sem fyrst rauf þögnina. 

„Þetta er himnaríki,“ sagði hún. „Ég hef hvergi séð neitt 
jafn fagurt. Og þvílíkir litir og ilmur.“ 

„Eidos er góður staður. Og samt eru sjálfsagt til aðrir 
staðir fullkomnari.“ 

Hann stóð allt í einu mitt á meðal þeirra. 

Emanúel vék sér kunnuglega að komumanni. „Húmi,“ 
sagði hann. „Þessi för var erfið en nú eru þessir nýju vinir 
okkar komnir.“ 

„Verið þið velkomin,“ sagði Húmi. „Hér eru margar 

vistarverur. Menn segja að Eidos sé landið þar sem allar 
langanir verða að veruleika. Ég vil að þið njótið gleðinnar. 
Drekkið þennan bikar í botn. Seinna, þegar hamingjan 
nægir ykkur ekki lengur, vaknar nýr vilji. Vitundin er á 
mörgum sviðum. Þegar einni hæð er náð blasir sú næsta við 
augum. Markmiðið er alltaf á næsta leiti uns lokamarki er 
náð.“ 

„Hvert er þá lokatakmark okkar?“ spurði Pandóra. 

„Hluti af lokatakmarki okkar hér í Eidos er að ná yfirsýn 
yfir hringinn.“ 

„Yfir hvaða hring?“ spurði ívan. 

„Ferð þína um heimana þrjá, — eða fimm ef þú ferð 
stærri hringinn sem aðeins fáir fara. Verkefni okkar er að 
öðlast skilning, ná fullri yfirsýn yfir veröld okkar og innsýn 
í veruleikann. En þetta er aðeins hluti af takmarki okkar.“ 

Emanúel benti upp í hlíðina handan námshallarinnar. 

„Þama“, sagði hann, „bíða ykkar nýjar vistarverur. 
Farið þangað og þið munuð finna þar fyrir nýja vini sem 
munu leiðbeina ykkur. Þeir hafa þegar reist ykkur þrjú ný 
hús.“ Emanúel leit á Helenu. „Þama vona ég að þið finnið 
öll frið og hamingju og endurheimtið það dýrmætasta úr 
fortíð ykkar sein þið hugðuð glatað." 

Emanúel var horfinn, líkt og hann hefði runnið saman við 
ljósið. 

Þau kusu að fara hægt yfir landið og upp hlíðina, þangað 
sem Emanúel hafði bent. 

Þegar þau komu að fyrsta húsinu opnuðust dyrnar og 
ungleg kona kom á móti þeim og brosti til þeirra. 

Góvinda hafði orð fyrir hópnum. 

„Ég er Góvinda,“ sagði hann. „Og þetta eru ...“ 

„Við vitum það.“ 

Að baki ungu konunnar birtist hávaxinn maður. 

„Ég er Lila og þetta er Leónov. Við komum frá Afríku,“ 
bætti hún við. 

Þau sögðu til nafns síns þó að þau fyndu að það var 
óþarfi. Það var augljóst að Lila og Leónov voru ekki í 
neinum vandræðum með að lesa í hug þeirra. 

„Já, við komum frá Afríku,“ sagði Leónov glaðlega, „en 
hér spyr að vísu enginn hvað þú hefur átt, heldur aðeins að 
því hvað þú ert.“ 

„Við höfum beðið eftir ykkur,“ sagði Lila og leit á þau 
eins og hún væri að fagna löngu týndum ástvinum. 

„Megið þið öll finna frið í okkar lita samfélagi.“ 

Friður! — Gamalt hugtak hafði öðlast nýja merkingu. 
„Komið inn og heilsið upp á Lólu og Adams. Þau komu 
hingað frá Ástralíu. Þið munuð komast að raun um að hér 
er fólk af öllu þjóðemi og frá öllum heimshomum. Við 
erum raunverulega sameinuðu þjóðimar. 

Lóla og Adams fögnuðu komumönnum innilega. 

„Það er engin tilviljun að þið komið hingað til okkar,“ 
sagði Adams. „Emanúel hefur sagt okkur að við eigum 
eftir að starfa saman og mynda einn hóp í námshöllinni.“ 
„Við, þessi hópur, heyrum til sömu heild,“ útskýrði Lóla. 
„Innan skamms kemur Chang hingað. Hann hefur verið 
valinn sem leiðbeinandi okkar.“ 

„Þeir eru að vísu margir fleiri sem verða fúsir til að fræða 
okkur,“ sagði Adams. „Suma sjáum við sjaldan eða aldrei 
en við vitum af návist þeirra.“ 

„Heild?“ spurði Pandóra, „er það sama og starfshópur?“ 
„Það er nákomnara,“ sagði Lila. „Heild hefur vitundar- 
samband. Það sem skaðar einn skaðar alla. Og þannig 
verðum við miklu sterkari og getum beitt okkur betur að 
verkefnum okkar.“ 

„Lítið bara á jörðina,“ sagði Leónov. „Jörðin er orðin 
einstaklingur með sjálfstæða vitund. En hvernig hefur það 
gerst?“ Leónov svaraði sjálfum sér: „Devur lofts, elds, vatns 
og jarðar tengjast saman í sameiginlegri vitund sem vel má 
kalla vitund jarðarinnar. Jafnvel lítill hópur manna getur 
þróast upp í vitund sem alfaðir treystir fyrir stóru hlut- 
verki.“ 

„Leónov hefur alltaf dreymt um að einhvern tíma í óra- 
fjarlægri framtíð verði hann stjórnandi nýrrar plánetu.“ 

„Það er rétt.“ Leónov brosti ekki. Nýir hnettir þarfnast 
nýrra stjómenda. Mannkynið er ungt og vaxtarmáttur þess 
takmarkalaus.“ 

Þau horfðu á Leónov vantrúuð og undrandi. 

„Ég kýs,“ sagði Henderson, „að taka aðeins eitt skref í 
einu. Það er auðveldara þannig.“ 

„Löngun beinist aldrei að einhverju sem ekki er til,“ 
sagði Góvinda og horfði á Leónov íhugandi. 

Ivan sneri sér að Lilu: „Þú talaðir um mann sem þú 
nefndir Chang, og sagðir að hann ætti að leiðbeina okkur. 
Hvaða þekkingu eigum við að tileinka okkur?“ 

„Chang verður að svara því.“ 

„Og til hvers nota menn þessa þekkingu?“ spurði Sylvía. 

„Því verður hver og einn að svara sjálfur.“ 

Það var eins og Lila væri að horfa á eitthvað í fjarlægð. 

„Ég held að Chang sé nú að koma.“ Hún brosti til 
Helenu. „Og það er einhver með honum. Einhver sem þú 
þekkir.“ 

„Hver?“ spurði Helena full eftirvæntingar. 

„Nana.“ 

„Nana? Barnið mitt?“ 

,Já.“ 

Helena þaut upp og var á svipstundu komin út úr húsinu. 

Hin fylgdu henni. Chang var að koma upp hlíðina og leiddi 
Nönu litlu við hlið sér. 

Helena nam staðar í nokkurri fjarlægð frá baminu. Það 
var eins og hún ætti erfitt með að trúa því að þetta væri 
veruleiki. 

„Mamma!“ 

Nana þaut fagnandi á móti henni og Helena tók hana í 
fang sér. 

„Nana, elsku barnið mitt.“ 

Nana vafði litlum handleggjum um háls hennar. 

„Þetta ert þú í raun og veru.“ Helena þrýsti baminu að 
sér. „Ég sé það að þetta ert þú. Þeir sögðu mér að þú værir 
héma en ég gat ekki trúað því. Helena hélt Nönu frá sér 
og horfði á hana: „Og þú ert orðin svona stór.“ 

Þau tóku öll þátt í fögnuði Helenu og Nönu yfir endur- 
fundunum. 

„Þeir sem eru búnir að vera hér lengi eins og Chang,“ 
útskýrði Lila, „líta unglega út, en kornaböm vaxa eðlilega 
þar til þau verða fullþroska.“ Nana var eins og sjö ára 
stúlkubam. 

„Ég get ekki enn fyllilega trúað þessu,“ sagði Helena. 
„Hvaðan kemur þú?“ 

„Ég hef alltaf verið hér,“ svaraði Nana. 

„Hvernig þekktir þú mig?“ 

„Ég fékk að sjá þig á jörðinni. Chang fór með mér. Ég 
hef beðið þín svo lengi. Og nú ert þú hjá mér.“ 

Helena leit þakklátum augum á Chang. 

„Það hafa allir sinn fylgdaranda,“ svaraði hann tilliti 
hennar. „Allir eiga sína hamingju. Við sjáumst síðar. Ég 
kem fljótlega til ykkar aftur,“ sagði Chang hlýlega og veif- 
aði hendi til þeirra í kveðjuskyni. í næstu andrá var hann 
horfinn. 

„Þú getur komið heim með mér,“ sagði Nana glöð, „það 
er búið að byggja handa okkur nýtt hús.“ 

Helena leit á þau spyrjandi, en Adams og Leónov stað- 
festu að þetta væri satt. „Það er auðvelt að móta hér hvað 
sem er, eftir að búið er að læra að fara með orkusviðin," 
sagði Leónov við hina nýkomnu. 

„Það er rétt að við fylgjum ykkur í þessi nýju heimkynni 
svo að þið getið hvílst eftir þessa löngu ferð,“ sagði Lóla. 
„Það er ekki langt að fara.“ 

Á leiðinni byrjaði Nana að syngja. Söngur hennar var án 
orða en ekki án merkingar. 

Þegar hún hætti að syngja sagði hún: „Mamma, veistu að 
ég get talað við dýrin? Það eru engin dýr hér í Eidos en 
það er auðvelt að fara til staða þar sem er fullt af alls konar 
dýrum og fuglum. Það er alveg satt. Ég get hæglega talað 
við hvaða dýr sem ég vil.“ Hún leit á þau rannsakandi. 

„Það vill enginn trúa mér?“ 

„Hver vill ekki trúa þér?“ 

„Hann,“ sagði Nana og benti á ívan. 

„Ég hef ekki sagt eitt einasta orð,“ sagði ívan. 

„Þetta er undarlegt hús,“ hugsaði Pandóra, „en mér 
finnst nú þegar vænt um það.“ Hún lagðist til hvíldar og 
hugleiddi reynslu sína. Hún og foreldrar hennar höfðu 
fengið þetta hús til umráða. Helena, ívan og Nana litla 
annað. Góvinda var einn sér í nýrri vistarveru. Húsin stóðu 
saman í lítilli húsaþyrpingu í hJíðinni. Pandóra var ekki 
búin að. átta sig á þessu húsi. Það var ólíkt öllum öðrum 
húsum sem hún hafði séð. En hún hugsaði ekki um það 
núna. Hvílan var mjúk og þægileg. Hún var borin uppi af 
ósýnilegu segulsviði og það var ekkert sem þrýsti að líkama 
hennar. Hún féll í dvala fullan af undarlegum draumum. 

Þegar hún vaknaði aftur var hún fullkomlega endurnærð. 
Hún teygði úr sér og teygaði á ný að sér þetta tæra loft eins 
og svaladrykk. Hún gladdist yfir að vera til. Lífið var dýr- 
mætt og undursamlegt. Margs konar spurningar sóttu að 
henni. Hún ákvað að fara út og hitta Góvinda. 

Pandóra og Góvinda gengu þegjandi út í dýrð þessa nýja 
lands. Hvarvetna voru hópar af fólki. í sumum hópanna var 
sungið og dansað, aðrir voru niðursokknir í samræður og 
enn aðrir sátu saman þegjandi. 

Þeim var alls staðar tékið sem gömlum vinum. Þeim var 
nóg að hugsa á sínu gamla máli. Pandóra gerði sér grein 
fyrir því að allir skildu hana og hún skildi hvem sem var. 
Hugsunin komst óhindruð til skila og hver og einn þýddi 
hana á gamalkunnug tákn, sína eigin tungu. 

Þau stöldruðu lengi við á fögrum stað þar sem hópur 
manna lék sér að því að flytja eins konar sinfóníur úr litum, 
myndum og hljómum sem höfðu fyllri merkingu en nokkur 
orð gátu haft. Þessi uppákoma líktist engu fremur en áþreif- 
anlegum veruleika sem menn skynja til fulls. 

Þau horfðu lengi á þetta en að lokum varð Góvinda 
órólegur. 

„Mér leikur forvitni á að sjá þennan stað sem Chang var 
að ræða við okkur um,“ sagði hann. 

„Námshöllina?" 

„Já. Ég vil fara þangað,“ sagði Góvinda með eftirvænt- 
ingu í röddinni. „Viltu koma með mér eða viltu verða hér 
eftir?“ 

„Ég á erfitt með að yfirgefa þennan stað,“ sagði Pan- 
dóra. „Ég hef aldrei séð neitt þessu líkt.“ Hún brosti og 
leit skáhallt upp til Góvinda. 

„En ég vil samt fylgja þér,“ sagði hún. 

„Löngunin til að vita hefur alltaf verið sterkasta ástríða 
mín,“ sagði Góvinda og horfði fullur eftirvæntingar á bygg- 
inguna við rætur fjallsins. Yndislegur ilmur fyllti vit hans 
og hann drakk í sig þetta nýja andrúmsloft. Loftið var 
kristaltært og hlýtt og fullt af unaði. 


93 




„I þessum heimi eru takmarkalaus tækifæri,“ sagði Em- 
anúel. 

Á leiðinni hittu þau Sylvíu og Henderson. 

„Ég vil njóta þessa ævintýraheims sem lengst,“ sagði 
Sylvía. „Þessa friðar og fagnaðar. Það er ástin sem er leynd- 
ardómurinn. Hér er hún eins og sólargeislar sem fylla alla 
tilveru okkar. Við þörfnumst ekki neins annars.“ 

„Viltu þá ekki fara í skólann?“ spurði Pandóra. 

„Jú líka það,“ sagði Sylvía. „Þessi hópur er orðinn alveg 
óaðskiljanlegur og mér finnst að þannig eigi það að vera.“ 

„Getum við í raun og veru fengið inngöngu hér,“ spurði 
Henderson. „Eru engin sérstök skilyrði sem þarf að upp- 
fylla?“ 

Hann endurtók þessar spurningar síðar þegar þau hittu 
Emanúel. 

„Hver sem óskar eftir að fá fræðslu getur fengið hana,“ 
sagði Emanúel. 

„Hverjir eru í þessum skóla,“ spurði ívan. Allur hópurinn 
hafði nú safnast saman og gekk inn í námshöllina. 

„Þetta er opinn skóli. Menn koma og fara. Hér eru allir 
frjálsir. Samt má segja að hann skiptist í nokkra hópa. Fyrst 
eru reynslunemar, þá viðurkenndir fastir nemendur. Ofar 

þeim eru nemendur með fjögur vígslustig. En hinir raun- 
verulegu fræðarar skólans eru meistarar. En hér vinna allir 
undir stjóm og í anda heimsfræðarans. Hann er lávarður 
heimsins. Kristur. 

„Þú notar mikið af orðum sem ég skil ekki,“ sagði Pan- 
dóra. „Hvað er vígsla?“ 

„Vígsla,“ sagði Emanúel, „er vitundarvíkkun. Við hana 
birtist nýr áður óþekktur heimur.“ 

„Og það gerist við hverja vígslu.“ 

„Já.“ 

„Hverfur hann þá til þessa nýja heims?" 

„Nei, heimurinn kemur til hans. Hann er áfram á sama 
stað í sínum gamla heimi. Hann skynjar aðeins meira en 
áður.“ 

„Og hvað er meistari,“ spurði ívan. 

„Meistari er sá,“ sagði Emanúel, „sem tekið hefur fimmtu 
dulvígsluna. — Náð hinni fimmföldu samtengingu.“ 

„Hvemig gerist hún.“ 

„Með vitundarstillingu. Ég segi ykkur ekki allt. Ykkur 
er nóg að vita þetta: Vitundin flyst ofar. Hann hefur vaxið 
upp úr ríki mannsins og er kominn á næsta stig fyrir ofan. 
Hann vaknar til nýs lífs. Vitundarvíkkun hans verður svo 
mikil að hinn gamli heimur verður alveg nýr. Hann nær 
valdi í þremur heimum.“ 

„Hvemig getur heimurinn breyst án þess að breytast?“ 
spurði Henderson hugsandi. 

„Við skiljum aðeins það sem er fyrir neðan okkur,“ sagði 
Emanúel. „Hugsaðu þér ánamaðk í garði á vordegi. Það er 
sólskin, en ánamaðkar hafa ekki augu. Það er fuglasöngur 
en ánamaðkar hafa ekki eyru. Það er ilmur í lofti, en ána- 
maðkar hafa ekM nef. Hugsaðu þér nú að hér gerðist það 
undur að þetta stærsta dýr jarðvegsins yrði skyndilega fyrir 

vitundarvíkkun og fengi mannlega skynjun. Heimurinn 
breytist ekki og ánamaðkurinn er enn á sínum stað. Samt 
mundi ljúkast upp fyrir honum nýr og gjörólíkur heimur. 
Fyrirgefðu samlíkinguna. En okkar skynjun á veröldinni er 
ennþá takmarkaðri en skynjun ánamaðksins ef við berum 
okkur saman við þær vitsmunaverur sem eru vaknaðar til 
fullrar skynjunar.“ 

„Hvert fara slíkir menn þegar þessu námi er lokið?“ 
spurði Lóla. 

„Sumir fara til jarðarinnar“, sagði Emanúel, „og hjálpa 
þróun mannkynsins áleiðis. Aðrir hverfa til annarra starfa. 
En hvað sem þeir gera þá starfa þeir með helgistjóm jarðar- 
innar.“ 

„Verður slíkur maður þá eins konar guð?“ spurði Pan- 
dóra. 

Emanúel hló. 

„Nei,“ sagði hann. „Þvert á móti. Hann verður hluti af 
nýju samfélagi, þar sem hann er aðeins einn hinna minnstu 
bræðra. Það er sagt að til séu vitsmunaverur óendanlega 
miklu hærri en við getum skilið. En um þær vitum við svo 
lítið að tilvera þeirra er okkur fremur grunur en vissa. Ég 
hef heyrt sagt að jafnvel hinn nývígði fullnumi okkar verði 
strax hinn fávísasti meðal nýrra félaga.“ 

„Námshöllin í Eidos er fom,“ sagði Chang við nýja hóp- 
inn sem honum hafði verið falið að leiðbeina. „Hún hefur 
verið tengiliður milli kynslóða um aldaraðir,“ hélt hann 
áfram. Löngunin til að vita og skilja hefur dregið marga inn 
fyrir dyr þessarar miklu byggingar. Og hér geta allir notið 
hæfileika sinna og iðkað það sem hugur þeirra stendur til.“ 

NámshöUin stóð niður við vatnið og teygði sig yfir stórt 
svæði. Hún var sambland af skóla og musteri. 

„Hvað gerið þið hér?“ spurði Pandóra. 

„Við hugsum.“ 

„Til hvers?“ 

Chang horfði á hana orðlaus. 

„Ég á við,“ flýtti Pandóra sér að segja, „hvaða þýðingu 
hefur öll þessi hugsun fyrir líf okkar? Er ekki betra að lifa 
lífinu en hugsa um það?“ 

Chang brosti ekki. „Hjá okkur,“ sagði hann er hugsunin 
athöfn. Og öll þekking okkar miðast við að gera hluti sem 
hafa þýðingu. Öll þekking okkar miðast við að bæta úr 
þörf.“ 

„Á jörðinni köllum við svona stofnun háskóla,“ sagði 
ívan. 

„Já,“ sagði Chang. „Raunar er þessi gamla stofnun fyrir- 
mynd akademíunnar en ekki öfugt.“ 

„Eru hér tæknideildir?“ spurði Henderson. 

„Já. Við höfum hér líka tæknideildir.“ 

„Og bókasafn?“ spurði Pandóra. 

„Hér.“ Það laukst upp veggur og þau fóru inn í sali þar 
sem við þeim blöstu að því er virtist endalausar bókaraðir. 

„Hér er allt sem við höfum safnað, bæði okkar eigin 
bækur og bækur frá jörðinni,“ sagði Chang. „Hér er fleira 
en nokkum mann grunar. Ótal hugsuðir sem hafa starfað 
með mannkyninu hafa skráð hér þekkingu sína.“ 

„Til hvers safna menn þessu öllu,“ spurði Sylvía. 

„Við söfnum allri þekkingu til að eiga auðveldara með 
að kanna gamlar og nýjar hugmyndir.“ 

„Eidos fyllir mig vellíðan sem fjarlægir svona hugsanir," 
sagði Pandóra. „Þó að ég reyni að skilja menn sem vilja 
sökkva sér niður í svona grúsk þá er ég ekki viss um að ég 
geti það.“ 

„Ég vildi gjarnan sjá eitthvað af þessu,“ sagði Henderson, 
„en ekki í dag, seinna.“ 


7 Gúrú Gávinda 

Góvinda reyndi að fylgjast með fólkinu sem var hér á 
ferð. Hann las í áru þess og reyndi að gera sér grein fyrir 
því hvaða fólk þetta var. Sumir virtust vera fræðimenn sem 
störfuðu við rannsóknir. Hér voru vísindamenn og lista- 
menn. Hér voru á ferð fjöldi lærisveina og reynslunema. 
Hann sá hér tæknimenn sem höfðu umsjón með allri þessari 
miklu byggingu og sáu um viðhald hennar og endurbætur. 
Og loks sá hann sér til mikillar gleði að hér voru einnig 
fullnumar og meistarar liinna gömlu fræða. 

Þótt Góvinda hefði vissa ótrú á bókum vissi hann í hjarta 
sínu að ekkert getur komið í stað góðra bóka. Þar sem þær 
hverfa myndast eyða sem ekkert annað getur fyllt. 

„Hér geta allir kennt og allir lært,“ sagði Chang. „Þið 
fáið hér nægan tíma til að átta ykkur og aðlagast þessum 
aðstæðum.“ 

„En ég er þegar orðin hluli af Eidos,“ hugsaði Pandóra. 

Tíbetbúinn og Húmi sátu tveir einir í lótusstellingu og 
voru byrjaðir á nýrri útsendingu. Þeir höfðu lengi unnið 
saman á þennan hátt. Þeir áttu orðið auðvelt með að sam- 
eina krafta sína og ræða saman með þögninni. Verkefni 
þeirra voru víðtæk. — Jarðarsviðið var þeim þó hugleikn- 
ast, enda áttu flest erfiðustu vandamálin þar rætur sínar. 
En hendur þeirra voru bundnar. Lögmálið leyfði þeim ekki 
að taka vandamálin frá fólkinu. — Hið gamla vandamál 
fræðarans að þroska nemandann og reyna að gera hann 
sjálfan hæfan til að leysa verkefni sín. Lögmálið sagði að 
hver lífvera ætti að leysa þau vandamál sem samfara væru 
veru hennar. Vilja mannsins varð að virða. Jafnvel alfaðir 
gaf aðeins vísbendingar. Þeir gátu aldrei séð neina þróun til 
enda þrátt fyrir fimm launvígslur og vitund sem sumir köll- 
uðu alheimslega, — og var það í vissum skilningi. 

Nú eins og oftast beindu þeir hugsun sinni að jörðinni. 
Þeir fundu auðveldlega þá sem þeir leituðu að eins og menn 
sjá ljósdepla í myrkri. Þeir bjuggu til ákveðnar hugsýnir. 
Það voru þessar hugsýnir sem þeir sendu til jarðar. Þeir 
höfðu báðir sérstaka hæfileika til að gera þessar hugsanir 
sínar skýrar og varanlegar í hugum þeirra sem þeir snertu 

með hugsun sinni. Þeir höfðu samband við alls konar fólk, 
listamenn, kennimenn, unglinga, rithöfunda, stjómmála- 
menn. Næstum hvem mann sem hafði hæfileika til að eign- 
ast hugsjón og siðferðisþrek til að fylgja henni eftir. „Það 
getur ekkert komið í staðinn fyrir góða greind,“ var Húmi 
vanur að segja. „Þó er góð greind gagnslaus hjá manni sem 
ekki hefur neitt siðferðisþrek til að fylgja henni eftir.“ 

„Og afleiðingin af siðferðisþreki án greindar er ofstæki,“ 
botnaði Tíbetbúinn. 

Húmi brosti. Hvorugur þeirra hafði neitt á móti ofstækis- 
mönnum, ef þeir drógu réttan plóg. Þeir voru að vísu erfiðir 
en urðu stundum með góðri leiðsögn kveikjan að nýjum 
hlutum sem voru af því góða. Húmi og Tíbetbúinn voru 
engan veginn óvanir að fást við stjómmálamenn, — jafnvel 
að ala þá upp. 

„Og við munum halda því áfram, þrátt fyrir allt. Erfið- 
ustu verkin er auðveldast að gagnrýna.“ 

Þeir voru heldur ekki einir að verki. Fyrir hverja útsend- 
ingu reyndu þeir að ná sambandi við hinar háu vitsmuna- 
verur sem beita lögmálinu að vilja Alföður. En beint sam- 
band höfðu þeir aðeins við Krist, lávarð hinnar mannlegu 
þróunar, frelsarann og fræðarann mikla sem helgai 1 sig 
þessu mannkyni og hefur heitið mönnum að vera með þeim 
allt til endav eraldarinnar. Ást þeirra á Kristi var takmarka- 
laus. Þeir þekktu betur en flestir aðrir það endalausa starf 
og þá ólýsanlegu blessun sem Kristur hafði veitt inn í líf 
milljónanna um aldaraðir og gerði enn. Allt starf þeirra var 
barátta. Það var þunnt skilrúmið milli heimanna og bar- 
áttan um mannssálina hörð. Myrkrið og fáfræðina var ekki 
auðvelt að sigra. Þetta tvennt var eins og lifandi afl í heim- 
inum sem reyndi sífellt að viðhalda sjálfu sér. Þeir nefndu 
þetta lögmál tregðunnar. 

Ccty c-- 



Og nú lágu fyrir ný verkefni í ekM mjög fjarlægri framtíð. 

Eftir að þeir höfðu hætt útsendingu sinni gengu þeir inn 
í sal sem hafði að geyma karmakort jarðarinnar. í miðjum 
salnum var lifandi Ijós sem aldrei slokknaði. 

„Verst er að við getum aldrei séð neitt fyrir endanlega,“ 
sagði Húmi og tók fram eitt kortanna. Kortin sýndu fram- 
tíðina, breytingar sem áttu eftir að gerast, örlagaríka at- 
burði: Þróunina. 

Kortið sem Húmi lagði fyrir þá var alsett alls konar 
teiknum sem þeir og sjáendur þeirra höfðu merkt inn á það. 

Húmi benti á stað á kortinu sem merktur var með stjömu. 
Hér verður upphaf örlagaríkrar baráttu, sem erfitt er að sjá 
fyrir endann á. Aðeins útlínur. 

Tíbetbúinn leit hugsandi á Húmi. „Það var þess vegna 
sem þú sendir eftir hópnum hans Emanúels?" 

Húmi kinkaði kolli. 

„Þau fara öll aftur?“ 

„Já.“ 

„Vita þau það?“ 

„Nei, ekki enn.“ 

Það var aðeins þegar þeir voru í hugleiðslu sem þeir 
notuðu mál þagnarinnar. Þess á milli töluðust þeir við á 
ýmsan hátt, — jafnvel með orðum. 

„Ég hef lengi haft þennan hóp undir sérstakri vemd,“ 
sagði Húmi. — „Við vorum öll saman einu sinni. En það 
er mjög langt síðan. Þau hafa vaxið eins og þeim er eigin- 
legt. Og leiðir þeirra eiga að liggja saman á ný síðar.“ 

„Ég veit það,“ sagði Tíbetbúinn. 

„Þau hafa fengið og munu fá góða þjálfun og handleiðslu 
til að búa sig undir þetta sérstaka verkefni. Aftur benti 
Húmi á sama stað á karmakortinu: — Ár 1989. „Hér er 
upphafið,“ sagði hann. Upphaf sameiningar alls mannkyns. 

Eftir tímabil fíflsins, tuttugustu öldina, kemur, að við von- 
um, tímabil hinnar miklu sameiningar. Þegar þar að kemur 
þarf heimurinn á mörgum guilgerðannönnum að halda. — 
Mönnuin sem geta breytt blýi manneðlisins í gull.“ 

„Ég hef faiið Emanúel að gæta þeirra sérstaklega," hélt 
Húmi áfram. 

„Góvinda er enn jafn ákveðinn í að hverfa ekki aftur til 
jarðarinnar?“ 

Þeir brostu báðir. 

„Góður maður veit aldrei að hann er góður maður,“ 
sagði Tíbetbúinn. 

„Ég hef athugað framtíð hans sérstaklega,“ sagði Húmi. 
„Hann heyrir til þeim kjarna sem á eftir að fara með lykil- 
hlutverkið í þessu örlagaríka verki.“ 

„En þau verða þá aðeins börn.“ Tíbetbúinn horfði lengi 
á karmakortið og bætti við: „Nítján hundruð áttatíu og níu. 
Já. Þetta verða mestu upplausnartímar sögunnar. Hver ein- 
staklingur virðist ekki geta mikið gert í þvílíku umróti.“ 

„Ég veit það,“ sagði Húmi vongóður. „Þeirra tími kemur 
síðar.“ 

Skólinn var hafinn en námið fór ekki nema að litlu leyti 
fram innan veggja námshallarinnar. Fjórir stallar lágu upp 
að rótum fjallsins. Á þessum stöllum fór mestur hluti fræðsl- 
unnar fram. Hópurinn sat á neðsta stallinum og horfði á 
hvelfingar námshallarinnar speglast í lygnu vatninu. Fjöldi 
fólks var hér á ferð. Sumir voru aðeins gestir, aðrir nem- 
endur, boðberar og hjálpendur. Hópurinn sat í friðsælum 
trjálundi og ræddi þessa nýju reynslu. Þau horfðu á fjallið 
hið efra og vatnið fyrir neðan á trén og blómin, tæra litla 
læki og götuslóða fulla af fólki. 

„Ég á engin orð“, sagði Helena, „til að lýsa því hvað 
allt fólk hér í Eidos er vingjamlegt og fallegt." 

„Ég veit ekki við hverju ég bjóst,“ sagði ívan, „en 
áreiðanlega ekki þessu.“ 

Pandóra sneri sér að Góvinda og horfði á hann rann- 
sakandi. 

„Góvinda. Vissir þú um þetta land áður en við komum 
hingað?“ 

„Það eru til um það gamlar sagnir,“ sagði Góvinda 
hugsandi. „Þess er getið í einni af okkar fomu bókum.“ 

„Allar þjóðir eiga sér einhverja sögu um paradís,“»'. sagði 
Henderson. . s'*. 

„Helgisagnir," sagði ívan. 

„Helgisagnir sem segja rétt frá,“ maldaði Góvinda í 
móinn. 

„En er það ekki tilviljun,“ spurði Pandóra hikandi. 

„Auðvitað er það tilviljun,“ sagði ívan. Það má lesa í 
mörgum bókum einhverja lýsingu sem gæti átt við Eidos. 

„Ég held,“ sagði Góvinda, „að okkar gömlu sjáendur hafi 
í raun og veru séð þetta land í draumum sínum og hug- 
leiðslu.“ 

„Hvemig lýsa þeir þá landinu,“ spurði Pandóra. 

Góvinda reyndi að muna. 

„Ég man það ekki nákvæmlega en það er eitthvað á þessa 
leið: — Þessi heimur er skapaður af töframætti Tathagata. 
Allir sem hingað koma ganga rétta leið þar til þeir hafa 
náð fullkomnun. Þetta er heimur hamingjumiar. Hann er 
fullur af alls konar angan og ótal tegundum af blómum og 
ávöxtum. Og trjám sem eru eins og demantar. Hér eru engin 
víti, engir illviljaðir andar né menn af lágum stigum.“ 

„Þetta eru svolitlar ýkjur með demantstrén,“ sagði 
Henderson. 

„En samt furðanlega rétt lýsing, þótt hún segi ekki 
mikið?“ bætti Sylvía við. 

„Og trén“, sagði Pandóra, „eru í raun og veru sjálflýs- 
andi. Það geislar af þeim eins og demöntum.“ 

„Heimur fullur af alls konar angan,“ endurtók Helena. 
„Þessi angan er í raun og veru hin eina næring okkar?“ 

„Það er rétt,“ sagði Góvinda. „Hér er líkaminn orðinn 
svo fíngerður að hann þarfnast aðeins lítillar næringar til 
að halda fullum þrótti.“ 

„Hver er Tathagata?“ spurði Henderson. 

„Tathagata er ekki nafn á manni,“ sagði Góvinda. 
„Tathagata er titill. Ákveðið þróunarstig.“ 

„Það er nafn á fullnuma?" spurði Sylvía. 

„Nei,“ sagði Góvinda. „í okkar fræðum er þetta nafn á 
hinni æðstu vígslu. Fullnumi hefur lokið áttunda stigi. 
Bodisattva hinu níunda, en Tathagata hinu níunda.“ 

„Eins og Kristur,“ sagði Sylvía. 

„Já, eins og Kristur. Aðeins hann getur skapað land eins 
og þetta,“ sagði Góvinda hljóðlega. 

„En er það ekki einmitt þetta sem upprisan táknar?“ 
spurði Sylvía. 

Þau horfðu öll á hana þegjandi og hún hélt áfram. 

„Kristur sigrar dauðann. Það er að segja, hann breytir 
gildi dauðans. Án hans bíða mannsins helheimar. En með 
mætti sínum og kærleika breytir hann skuggatilveru í 
paradís.“ 

„Aðeins fyrir þá sem fylgja honum,“ sagði ívan efa- 
blandinn. 

„Fyrir alla sem vilja þiggja gjöf hans,“ svaraði Emanúel 
sem nú var aftur kominn til þeirra. 

Emanúel var ekki einn á ferð. „Má ég kynna ykkur fyrir 
nýjum fræðara,“ bætti hann við og benti á félaga sinn. 
Þetta er Jansky.“ 

Þau sátu uppi á hæðinni og horfðu yfir landið. Vinur 
þeirra Húmi svaraði þessari spurningu þeirra áður en þau 
spurðu. 

„Tilgangur þessa skóla“, sagði hann, „er að nálgast Krist 
og ná sambandi við hann.“ 

Þetta svar hans kom á óvart. 

„Hafa ekki margir gert það, án þess að fara í nokkum 
skóla?“ spurði Sylvía. 

„Jú, það hafa margir gert, — um stundar sakir, en falla 
svo niður í sortann aftur. — Flestir.“ 

„En hvað er það þá sem gert er í þessum skóla, sem 
breytir hverfulu eðli mannsins?“ spurði Góvinda. 

„Viðfangsefni skólans er að kenna nemandanum að 
breyta sveiflutíðni sinni, heildarvitund og karma.“ 

„Sveiflutíðni,“ greip Pandóra fram í fyrir honum. „Hefur 
það orð ekki nokkuð óljósa merkingu?“ 

„Má vera, en það er samt lykilorðið. Skilyrðið er að 
sveiflutíðni þín nálgist sveiflutíðni meistarans.“ 

„Og með hverju get ég þá aukið hana?‘ Húmi leit á hana 
rannsakandi og varð mjög alvarlegur. 

„Það verður aðeins gert með hreinleika og góðu starfi. — 
Síðan gerir þú bæn þína og leitar Krists. Hvemig þú hefur 
þig upp til hans er einkamál þitt.“ 

„Þú talar um heildarvitund, hvað áttu við með því?“ 
spurði Henderson. 

„Það sem við hér köllum heildarvitund er í raun og veru 
vitund Krists. Markmiðið er að vitund hvers nemanda verði 
í fullu samræmi við þessa vitund.“ 

Þau sátu um stund þegjandi og hugleiddu orð vinar síns. 
Litimir í landslaginu greindust smám saman sundur og urðu 
skýrari. 

„Mér finnst“, sagði Lóla loks, „að ég sé betlari, — ein- 
hentur betlari sem tekur aðeins á móti en hefur ekkert að 
gefa.“ 

Húini leit á hana ogþ au sáu að þessi orð glöddu hann. 

„Þetta er satt,“ sagði hann. „Við þekkjum vel þessa 
tilfinningu. En nemandinn verður að hafa eitthvað til að 
gefa. 1 þessum skóla verður hann hluti af hópefli. Hann 
verður að gefa.“ 

„Hvað hef ég að gefa?“ spurði Ivan. 

„Það sem þú lærir. Helgistjómin fylgist vel með því 
hvemig þú notar það. Þú verður að sanna að þú notir 
þekkingu þína til að gefa, — verðir ekki einn þeirra sem 
nota styrk sinn til að beita menn valdi og hrifsa allt til sín.“ 

„Helgistjórn?“ spurði Lóla. 

„Kemur það ykkur á óvart?“ 

„Ekki beinlínis.“ Góvinda dró við sig svarið. „Hrein- 
skilnislega sagt þá hef ég aldrei vitað hvort sögumar um 
meistara og helgistjóm væru ímyndun eða veruleiki.“ 

„óskipulögð tilvera“, sagði Húmi, „er óskapnaður. Hver 
heimur þarfnast stjómar.“ 

„Get ég hitt hér þessa menn, séð þá ineð eigin augum, 
talað við þá?“ spurði Pandóra. 

Húmi brosti: „Þú getur það. Lávarður þessa heims, fræð- 
ari og frelsari mannkynsins er Kristur. Hann er sonur guðs 

og stendur milli guðs og manna. Gegnum hann getur maður- 
inn komist til guðs og öðlast skilning á honum. Sá maður 
sem kemst í snertingu við soninn verður fyrir mikilli náð. 
Allt líf hans breytist. Hann fær jákvæða afstöðu til allra 
hluta og verður hógvær og glaðlyndur. Sonurinn þiggur frá 
guði og gefur mönnunum. Hann er okkar guð.“ 

„Ég veit núna að þetta er rétt,“ sagði Góvinda, „en samt 
hlæja menn að þessu eins og álfasögum. 44 

„Allar vitsmunaverur hafa sinn eigin vilja,“ sagði Húmi. 
„Frjáls vilji er alltaf mikil áhætta, en hann er nauðsynlegur 
vegna þess að tilgangur lífsins er þróun og fullkomnun." 

Húmi hélt áfram: „Frjáls vilji er samt alltaf bundinn 
þremur lögmálum guðs. Að þekkja hið sanna. Að láta kær- 
leika ná til alls. Að starfa í anda hins guðlega samræmis. 
Við verðum að fylgja ljósinu að innan.“ 



í fyrstu sáu þau aðeins ljósið. Síðan birtist hann þeim 
smám saman, hinn eini lávarður heimsins, Kristur. 

öll vera hans geislaði frá sér mætti og kærleika, meiri 
kærleika en Góvinda hafði nokkurn tímann komist í kynni 
við. Það var eins og návist hans fyllli salinn. 

Þau sátu öll í stórum hringlaga sal, klædd gulum skikkj- 
um og horfðu þegjandi á hann þar sem hann stóð and- 
spænis þeim. 

Ekkert þeirra hreyfði sig. 

Rauðgulur litur flæddi um salinn. Hann lyfti hægt upp 
höndunum og gaf þeim blessun sína. Þau voru öll sameinuð 
í anda hans. 

Veröldin birtist fyrir innri sjónum Góvinda og hann 
hugsaði: Hvað er eftirsóknarverðast í þessum heimi? Hvað 
í þessum heimi er þess virði að fyrir því sé barist? Hann 
var gripinn sterkri ástríðu. Eitt er nauðsynlegt: Að finna 
sál sína og guð sinn. Það er knýjandi nauðsyn að hver 
einasti maður skynji það sem hann nú skynjaði. Þessi mikli 
harmleikur jarðarinnar gerist vegna þess að menn týna sál 
sinni og guði sínum. Þessi tilfinning var Góvinda ný. Ekkert 
er einfaldara en þessi skynjun. Samt breytir hún heiminum. 
Krefst þess að allir hlutir séu hugsaðir að nýju. Og hún 



breytti Góvinda. í fyrsta sinn fann hann djúpa þörf til að 
starfa fyrir meðbræður sína. 

Rauðguli liturinn hvarf og safírblár litur flæddi um salinn. 
Þýðir hljómar sem virtust koma úr fjarlægð fylgdu þessum 
nýju iitbrigðum. Síðan þögn. 

En það var eins og þögnin hefði mál sem talaði til þeirra 
hvers og eins: — Forsjón guðs stefnir aðeins að því sem 
hægt er að gera. Þegar hún stjómar ferðinni þarf enginn að 
óttast árangurinn, en takmark hennar er f jarlægt og leið- 
irnar ekki auðskildar. 

Komdu til mín. Ég er vegurinn. Er eyðimerkurganga þín 
ekki orðin nógu löng? Þeim veitist allt sem koma til mín og 
vegurinn er ekki vandrataður. Þér mun veitast allur sannur 
auður. Allur hinn sýnilegi heimur er ekki annað en yfirhöfn 
mín. Ég mun gefa þér hlutdeild í öllum auði mínuin, öllu 
veldi mínu, öllum vísdómi og hamingju sem engan enda 
tekur. Komdu til mín. Ég er vegurinn. Og leiðin er ekki 
vandrötuð. 

Góvinda fann að hann gat fengið það sem hann bað um. 
Það var hans að velja. 

Skyndilega var allt baðað í hvítu ljósi. Það var eins og 
allt væri fjarlægt sem gat dregið að sér athygli. Enginn 
hreyfði sig. Enginn beitti sinni eigin hugsun. 

Góvinda fann kraftinn magnast. Það var eins og hann 
kastaðist milli veggjanna og fyllti salinn. Ekkert var sagt. 
Enginn kenning boðuð. Enginn hugmynd sett fram. Um- 
myndunin ein skipti máli. 

Hver ert þú? Ertu það sem þú hugsar? Ertu það sem þú 
hefur gert? Hvar eru verk þín, góð og iil? Settu öll góðu 
verkin niður á þetta gólf, hérna fyrir framan þig. Settu illu 
verkin við hlið þeirra. Leggðu líka frá þér hugsanir þínar. 
Leggðu frá þér þjóðernið. Leggðu frá þér skoðanir þínar og 

venjur. Ertu karlmaður eða kona? Leggðu það frá þér. 
Leggðu frá þér nafn þitt. 

Hver ertu núna? — Leggðu frá þér aldurinn. Leggðu frá 
þér starfið sem þú og aðrir kenndu þig við. Leggðu allan 
grímubúninginn á gólfið, héma fyrir framan þig, alveg sama 
hvernig hann er. Hann er ekki þú. 

Hver ertu núna? 

Þau fundu hvemig þetta allt féll utan af þeim eins og 
gamalt fat. Sál þeirra stóð nakin. En í stað tómleikans sem 
þau bjuggust við að finna, við að missa þetta allt, komust 
þau á vald voldugra tilfinninga og vitund þeirra varð skýr- 
ari. Það var eins og hún yrði miðja í nýrri tilveru og hún 
þandist, algerlega átakalaust út yfir sístækkandi víðáttu. 
Takmarkanir tímans féllu: Allt sem er til er hvorki fortíð 
eða framtíð. Það er nú. Takmarkanir rúmsins féllu. Allt sem 
er til er hér. 

Þau voru öll á valdi sama máttar. Þau fundu hvemig 
þessi máttur fyllti vitundina, hvemig vitund þeirra breytti 
um tíðni, ummyndaðist og varð önnur. Það var eins og þau 
vöknuðu af svefni og stigju út úr myrkri næturinnar. Ör- 
stutta stund sem gat líka verið eilífð urðu þau eitt með allri 
tilveru, eitt í anda Krists. 

Síðar þegar þau sátu öll á uppáhalds stað sínum í hlíð- 
inni fyrir ofan vatnið sagði Pandóra: „Hvað er þetta sem 
við öll fundum?" 

„Eilífðin," sagði Sylvía. 

„Hið stóra ekkert,“ sagði ívan. 

„Þögnin," sagði Góvinda. 

„Friður,“ sagði Henderson. 

„Nöfn skipta ekki máli,“ sagði Emanúel. 

„Þetta hefur breytt okkur öllum,“ sagði Helena. Og 

veröldin hefur breyst. Hún hefur öðlast nýja fyllingu, dýpri 
merkingu, — ennþá meiri fegurð.“ 

„í raun og veru hefur veröldin ekkert breyst,“ sagði 
Emanúel. „Þetta er aðeins ný vitundarstilling. Skilningur 
okkar hefur breyst.“ 

„Mér finnst að við verðum að deila þessari vitneskju með 
öðrum,“ sagði Pandóra. 

„Það finnst öllum,“ sagði Emanúel, „öllum sem komist 
hafa í snertingu við þennan mátt. Hann skipar engum neitt 
en hann vekur samviskuna og veilir skilning sem hvetur til 
athafna.“ 

„Ég veit núna“, sagði Sylvía, „að Kristur einn getur 
bjargað heiminum, og ég vildi að ég gæti styrkt hann á 
einhvem hátt í þessu mikla verki.“ 

„Þú getur það,“ sagði Emanúel alvarlegur á svip. „Og 
hann mun gefa þér mátt sinn. En þú mátt búast við, þegar 
þar að kemur, að margir snúist á móti þér. Þeir snúast jafn- 
vel á móti okkur af meiri hörku en nokkru öðru, vegna þess 
að þeir finna ósjálfrátt þetta vald sem vinnur hægt en ósigr- 
andi að því að breyta veröld þeirra.“ 




Loksins tókst það. Það gerðist skyndilega. Góvinda fann 
að hann gat ferðast án líkama með fulla vitund hvert sem 
hann vildi. Hann fór milli staða í rúmi og tíma á svipstundu. 
Fór eins og geisli í gegnum allt. Fullkomlega frjáls, laus úr 
öllum böndum og líkamalaus lét hann vitund sína blandast 
ljósinu og þjóta með því um fjöllin og vatnið og gæla við 
gróðurinn. Einhvers staðar var Chang og fylgdist með hon- 
um. Góvinda fann ekki til neinnar þreytu. Sú lind sem þessi 
orka streymdi frá var ótæmandi og hann gat ausið af henni 
að vild sinni. 

Chang kallaði hann aftur í líkamann. „Þú ert á réttri 
leið, Góvinda,“ sagði hann glaðlega. „Innan skamms getum 
við öll farið saman okkar fyrstu ferð inn í tímann. Eftir að 
hafa lært umbreytinguna, varpið köllum við hana, þarf 
aðeins að kunna að velja rétta rás; — réttan geisla og rétta 
tíðni. 

Hin mikla hallarhvelfing var þögul. Chang settist í stólinn 
og hinir nýju nemendur hans ásamt Lilu, Adams, Lólu og 
Leónov söfnuðust í kringum hann og horfðu á hann fullir 
eftirvæntingar. 

Góvinda fann að hér var hann í návist mikils manns sem 

sameinaði þættina fimm, djúpa samúð, skilning, hreinleika, 
hugrekki og þekkingu. 

Það leið langur tími áður en Chang rauf þögnina. En 
þegar hann gerði það var eins og að hann talaði til hvers 
og eins fyrir sig: 

„Þú verður að kafa djúpin,“ sagði hann, „áður en þú 
klífur hæðirnar. Við vitum ekki hvar við erum, nema við 
vitum hvaðan við komum. Við getum ekki gert okkur neina 
skynsamlega grein fyrir nútíð og framtíð nema með því að 
þekkja fortíðina. Því að fortíðin lifir áfram. Ég byrja því 
þessa fræðslu með því að sýna ykkur sögu námshallarinnar 
og sýna ykkur verk hennar frá byrjun.“ 

„Til þess verðum við að hverfa inn í fortíðina.“ Chang 
þagnaði og horfði á þau og það færðist brosgretta yfír and- 
litið þegar hann las spumingar þeirra og efasemdir. 

„Milli veruleikans og þess sem er liðið eru landamæri sem 
ekM er hægt að yfirstíga,“ sagði ívan. 

„Það er hægt fyrir okkur." 

„Áttu við að hægt sé að ferðast í tíma?“ spurði Sylvía. 

„Já,“ sagði Chang. „Sumir geta það.“ 

„En ekki við?“ 

„Þið þurfið leiðsögn.“ 

Pandóra gat ekki lengur dulið hrifningu sína. 

„Og þú ætlar að kenna okkur það,“ spurði Pandóra. 

„Já,“ sagði Chang og brosti til þeirra. „Það verður fyrst 
um sinn okkar eina viðfangsefni.“ 

Sú heild sem Góvinda heyrði nú til átti eftir að fara 
margar slíkar ferðir. Chang sýndi þeim skólann í Krótóna, 
Sílíaslaunhelgarnar sem varðveittu arf gullaldarinnar og sáu 
um að þræðimir slitnuðu ekM þrátt fyrir grimmd og of- 
sóknir þeirra sem ekki skildu. Hann sýndi þeim hvemig 
þessar launhelgar skiluðu sínum dýra sjóði til Evrópu sem 

kallaði hann endurreisnarstefnu og húmanisma. Og hann 
sýndi þeim Krist þar sem hann hélt ræðu sína á fjallinu 
helga. 

Að þessum ferðmn Ioknum var þeim öllum ljóst að 
menningin frá því hún hófst á Öxulöldinni var tengd náms- 
höllinni í Eidos. Hún var í raun og veru vatnið sem rann úr 
þeim þremur höfuðuppsprettum sein menning okkar er 
komin frá. Þeim var ljóst að þessar þrjár uppsprettur em 
spámenn ísraels, grísk fornmenning og austurlensk trúar- 
heimspeki. 

Fyrsta ferðin var til Sarnath. Hópurinn settist þar í kyrr- 
látum garði, alfriðuðuin í árþúsundir og þau beittu hinni 
nýju tækni sinni til að skynja liðna atburði. 

„Þeir voru þrjú hundruð ár að leggja hinn fyrsta grunn 
heimsmenningarinnar,“ sagði Chang. Hann hélt útsendingu 
sinni áfram: „Auðvitað hafa hugmyndir í raun og veru 
hvorki landamæri né þjóðemi. Ekki heldur upprunalegan 
stað eða tíma. Þær koma handan tímans frá alföður. — En 
ef við viljum getum við sagt að starf námshallarinnar í þágu 
mannkynsins hafi byrjað hér á þessum stað.“ 

„Þessi staður er vagga búddismans,“ sagði Henderson. 

„Menn segja það í kennslubókum," Chang yppti öxlum. 
„En slík flokkun villir menn fremur en upplýsir. — Sidd- 
harta reisti hér merki okkar allra, ljós sem stundum hefur 
horfið í spámannaþokunni vegna kennimanna sem skipta á 
hreinni trú og valdastofnun. 

Siddharta var ekki einn á ferð. Með honuin fóru héðan 
allir sem það gátu. Aldrei hefur jafnmikið verið unnið í 
sögu mannsins. Og allir sem fóru til jarðar boðuðu sama 
kjarna í ólíkum uinbúðum. Heimurinn þekkir sum þessara 
nafna ennþá.“ 

„Hverjir voru þeir,“ spurði Lóla. 

„Þeir voru margir,“ sagði Chang. „Laó Tze í Kína, 
Zaraþústra í Persíu, spámenn ísraels, Pýþagóras sem tók 
forustuna í vestri og stofnaii fyrsta heimspekiskóla Vestur- 
landa í Krótóna. Hópurinn stefndi frá fyrstu tíð til andlegra 
heimsyfirráða. Eftir að Pýþagóras féll var Sókrates löglega 
kosinn foringi pýþagóringa. Og eftir að hann var tekinn af 
lífi var Plató löglega kosinn foringi þessa hóps. Sögu Aka- 
demíunnar þekkja allir. Markmið hennar var að ala upp 
hæfa stjórnendur. Hún var eins konar eftirmynd námshall- 
arinnar í Eidos.“ 

Chang þagði um stund en hélt svo áfram og lauk máli 
sínu: „Allar þessar aðgerðir og allar aðrar aðgerðir í fimm 
aldir höfðu einn megintilgang og sá tilgangur var að undir- 
búa komu Krists til jarðarinnar, svo að mannkynið gæti 
eignast heimsfræðara og frelsara og snúið frá villu sinni.“ 

Þau sátu lengi hljóð og einbeittu skynjun sinni að einum 
atburði úr fortíð þessa staðar. — Ungur maður talaði við 
hóp Iærisveina sem sátu í kringum hann. Dádýrin í garðin- 
um reikuðu óttalaust milli trjánna. Andrúmsloftið var fullt 
af birtu, huginyndum og vonum manna sem sáu í draum- 
um sínum nýjan heim og líf þeirra var helgað þessum 
draumi. 

Pandóra undraðist þessa innsýn inn í löngu liðna tíð. Hún 
var ekki sjón, heym eða snerting, heldur alveg ný skynjun 
sem ekki var hægt að bera saman við neitt. 

Eftir að þau höfðu dvalist lengi við að öðlast skilning á 
þýðingu þessa staðar, spurði ívan. 

„Fyrst þetta var allt undirbúningur undir komu Krists, 
hvers vegna sögðu þeir þá ekki frá því?“ 

„Þeir gerðu það,“ sagði Chang Iágmæltur. „Allir spá- 
menn ísraels boðuðu komu hans. Búdda sagði við sína læri- 

sveina: „Ég verð með yður í fimm hundruð ár.“ Síðar var 
núlli bætt vii þessa tölu. En með þessu tilkynnti Siddharta 
hvenær tími Krists hæfist. Og það voru okkar menn þrír sem 
fóru til hins nýfædda bams á hættustund og ekki aðeins til 
ai votta því virðingu sína og færa því gjafir.“ 

Jansky og Emanúel höfðu verið að ræða við hópinn um 
stöðu mannsins sem vitundar í tíma og rúmi þegar Pandóra 
spurði: 

„Og hvemig varð svo alheimurinn til?“ 

Þau litu öll upp og horfðu brosandi á Emanúel, en hann 
varð seinn til svars. 

„Jansky?“ 

Jansky hló og hristi höfuðið. 

„Börn spyrja ævinlega um það stærsta og fjarlægasta,“ 
sagði hann stríðnislega. „Ég læt mér nægja að spyrja um 
það hvemig efnisheimurinn varð til.“ 

Pandóra kaus að heyra ekki þessa athugasemd Janskys en 
sneri sér að Emanúel. „Er raunverulega hægt að kanna 
þessar reginvíðáttur?“ spurði hún. „Er hægt að ferðast mn 
allan þennan geim?“ 

„Við hér höfum farið út í vetrarbrautina, aðrir miklu 
lengra,“ sagði Emanúel og leit á Jansky. 

„tJt í vetrarbrautina?“ spurði Henderson vantrúaður. 
„Getum við raunverulega ferðast svona langt út í geiminn?" 

„Við getum það“, sagði Emanúel „í fimmta líkamanum; 
— atman. Við getum það ekki í lægri líkama.“ 

„Þú getur þá farið með okkur og sýnt okkur stjömumar,“ 
hrópaði Pandóra. Hún leit framhjá Jansky. 

„Ég skal viðurkenna“, sagði Góvinda, „að mig hefur 
alltaf langað til að fara í slíka ferð.“ 

„En hvemig er þetta hægt?“ spurði ívan efablendinn. 
„Hvernig getum við með okkar skilningarvitum skynjað 
efnisheiminn rétt?“ 

„Rétt?“ Emanúel lyfti brúnum. 

„Já, eins og við skynjum hann á jörðinni.“ 

„Það er hægt,“ sagði Emanúel og leit á ívan íhugandi. 
„Það er alveg rétt athugað hjá þér, ívan, að með skilningar- 
vitum annarra líkama sjáum við ekki efnisheiminn í „réttu“ 
ljósi eins og þú kallar það, en atmiska vitundin; — vitund 
fimmta líkamans, — getur séð hann frá fjölmörgum sjónar- 
horniun, þar á meðal frá sjónarhorni þeirrar vitundar sem 
tengd er alfa líkamanum, — þeim jarðneska.“ 

Getum við þá farið í þessa ferð,“ spurði Pandóra. 

„Já.“ 

Enginn beið þessarar ferðar með meiri eftirvæntingu en 
Jansky. Þrátt fyrir ummæli hans um að böm spyrðu ævin- 
lega um það stóra og fjarlæga, hafði hann varið allri ævi 
sinni í a£ rannsaka stjamheiminn. Á jörðinni var rann- 
sóknarstofan annað heimili hans og hann minntist þess 
með nokkru stolti að nafn hans var enn vel þekkt. 

„Við getum litið á þessa ferð sem lexíu fyrir byrjendur: 
— Efnisheimurinn séður að utan,“ sagði Emanúel brosandi. 
Þau höfðu öll gert eins og fyrir þau var lagt. Hugleiðsla 
þeirra breyttist smám saman í djúpan dvala og Emanúel 
hjálpaði þeim með kunnáttu sinni til að ná réttri tíðni til að 
framkvæma varpið. Nú stóðu þau í hinum nýja líkama 
sínum og horfðu undrandi í kringum sig. Heimurinn hafði 
breyst. Þau sáu hann enn einu sinni algerlega í nýju ljósi. 

„Hvernig,“ byrjaði ívan, en Emanúel greip fram í fyrir 
honum. „Eitt í einu,“ sagði hann vingjamlega. „Okkur er 

nóg að hugsa á staðinn. í þessum atma-líkama — fimmta 
líkamanum — er hægt að ferðast hvert sem er. Vitund hans 
er utan tíma og rúms þótt hún geti skynjað hvað sem er. 
Fylgið mér“ 

„En hvert förum við,“ spurði Lóla. 

„Inn í miðjan stjamlieim okkar — Vetrarbrautina,“ sagði 
Emanúel og lagði af stað. Þau fylgdu honum eftir hikandi 
og full undrunar. 

„Við förum um geiminn með miklum hraða,“ hugsaði 
ívan, „en það er samt eins og við stöndum kyrr. Ekkert 
veitir okkur viðnám og við getuin ekki miðað hraðann við 
neitt. Það undarlegasta er að líkamar okkar eru horfnir. Við 
erum aðeins vitund.“ Þau heyrðu rödd Emanúels eins og úr 
fjarska. 

„Hér,“ sagði hann. „Hér nemum við staðar.“ 

Líkamir þeirra komu smám saman í ljós og þau fylltust 
ógn og lotningu, þegar þau litu í kringum sig. 

Pandóra vissi skyndilega að hún yrði aldrei sú sama og 
áður eftir þessa sjón. Hún skynjaði hina hreinu fegurð, al- 
gleymi sterkara en nokkra aðra tilfinningu sem hún hafði 
áður þekkt, og hún fann að þau voru öll á valdi þessarar 
sömu tilfinningar. Hún stóð í miðju stjarnheimsins. ótelj- 
andi sólir skinu fyrir framan þau, yfir þeim, fyrir neðan og 
fyrir aftan, — skinu eins og demantar úr svörtu djúpinu. 
Hún fann jafnt til smæðar sinnar og mikilleika. „Héðan í 
frá mun ég leita þess sem er meira en venjuleg mannleg 
hamingja,“ hugsaði hún. 

„Þetta er alheimurinn,“ hvíslaði ívan. 

„Nei,“ Emanúel horfði fram hjá þeim út í fjarskann. 
„Þessi stjamheimur — Vetrarbrautin okkar — er aðeins 
eins og kringla sem einhver hefur þeytt út í geiminn.“ 

„Þessi kringla“, mótmælti Jansky, „er þó meira en 

hundrað þúsund ljósár í þvermál, — og þykktin að minnsta 
kosti tvö þúsund ljósár.“ 

„Það er rétt,“ viðurkenndi Emanúel. 

„Hvar er sólin okkar,“ spurði Lóla. 

„Þarna, nær útjaðrinum, þrjátíu þúsund ljósár héðan frá 
miðjunni.“ Það var Jansky sem kom með þessar upplýs- 
ingar. Og hann hélt áfram: „Næsti stjamheimur, hann sjá- 
um við þama.“ Jansky benti aftur. Hann er tvær milljónir 
ljósára í burtu.“ 

„Og þessir allra fjarlægustu,” spurði Pandóra og var ekki 
lengur reið við Jansky. 

„Menn halda að fjarlægustu stjarnheimamir séu mörg 
þúsund milljón ljósár í burtu,“ sagði Jansky og leit á 
Emanúel eins og hann byggist við leiðréttingu en Emanúel 
sagði ekki neitt. Það var greinilega Jansky, sem átti að 
annast þessa lexíu. 

„Þetta em fjarlægðir sem enginn getur skilið,“ sagði 
Henderson hugsandi, „og þær virðast alltaf fara stækkandi.“ 

„Svo virðist vera,“ sagði Jansky. „Heimurinn er í stöð- 
ugri útþenslu.“ 

„Hvað með sólina okkar,“ spurði ívan. „Hvert stefnir 
hún.“ 

„Sólin og sólkerfi okkar fer með tæplega sjötíu þúsund 
kílómetra hraða á klukkustund í átt til Vega,“ upplýsti 
Jansky. 

Lila hlustaði með öðru eyranu á þessar upplýsingar en 
horfði frá sér numin á alla þessa dýrð. Augu hennar námu 
loks staðar við skærustu stjömuna. 

„Hver er þessi bjarta stjama héma rétt hjá okkur?“ 

Jansky fylgdi bendingu hennar. „Þetta er engin venjuleg 
sól,“ sagði hann. 

„Þetta er kvasi.“ 

„Kvasi?“ 

„Kvasi!“ 

„Það er aðallega vegna þessarar „sólar“ sem við fórum 
einmitt hingað,“ sagði Emanúel. „Jansky, — segðu þeim 
frá uppsprettunni.” 

„Það er í raun og veru ekki mikið sem ég veit um kvas- 
ana. Þú kallar þá uppsprettu, Emanúel. Áttu við að í þeim 
sé sjálft efnið skapað?“ 

Þögn. 

Jansky hélt áfram: „Menn þykjast vita að hér séu regin- 
kraftar alheimsins að verki. Sumir grípa til líkingar um 
skaparann, sem þeytir héðan heilum stjarnkerfum út í 
tómið. Aðrir líkja þessum kvasa við egg. Og unginn sem úr 
því flýgur er öll Vetrarbrautin okkar.“ 

„Áttu við það,“ sagði ívan sem hafði ótrú á öllum lík- 
ingum, „að þessi kvasi sé kjamasprenging í miðju heillar 
vetrarbrautar?“ 

„Já, það er svo að sjá,“ sagði Jansky. „Takið eftir því 
að hann sýnist vera langt frá öðrum stjörnum. Það er vegna 
þess að hann er svo bjartur að engin stjama sést óravíddir 
í kringum hann.“ 

Góvinda hafði staðið fullur Iotningar frammi fyrir þess- 
ari stórkostlegu sýn, hlustað á söng stjarnanna og fundið 
takmarkalausa máttarstrauma leika um sig. Hann spurði 
sjálfan sig: Er þetta guð? Upphátt spurði hann: 

„Hvers vegna verður þessi sprenging og hvaðan kemur 
þessi feikilega orka sem varpar milljónum sólkerfa út í 
tómið?“ 

„Mér er það ekki fyllilega ljóst,“ sagði Jansky hugsandi. 
— „Menn segja að hún komi utan úr kuldanum.“ 

„Utan úr hvaða kulda?“ 

„Kulda geimsins.“ 

Góvinda sneri sér spyrjandi til Emanúels. 

„Seinna.“ Emanúel hélt áfram að stara út í f jarskann. 

„Það sem mig langar mest til að vita,“ sagði Lila alvar- 
lega, „er hvað verður um okkur, svona örsmá í þessum stóra 
heimi?" 

„Við skulum snúa við,“ sagði Emanúel. 

„Getum við ekki litið á sólina okkar á leiðinni heim,“ 
spurði Adams. 

„Eitt langar mig til að vita fyrst,“ sagði Leónov. „Á hve 
mörgum hnöttum í Vetrarbrautinni eru þróaðar lífverur?" 

„Látum okkur sjá,“ sagði Jansky, „Ns XFp X Ne X 
Fb = NL.“ 

„Og hvað þýðir það?“ 

„Tíu þúsundir er lágmarkið, stærðfræðilega séð.“ 

ívan horfði á hann vantrúaður. 

„Tíu þúsund hnettir byggðir lífverum sem komnar eru 
jafnlangt eða lengra en við, aðeins í þessari einu Vetrar- 
braut?“ 

„Það er afar sennilegt að þær séu margfalt fleiri,“ sagði 
Jansky. 

„Og hvað margar yrðu þær þá í öllum þessum efnis- 
heimi?“ 

Jansky yppti öxlum. Margfaldaðu sjálfur með hundrað 
þúsund milljónum. 

Þegar þau nálguðust sólina í okkar sólkerfi sagði Jansky: 

„Nú sé ég þetta allt skýrara en áður. Þetta er stórkost- 
legt. Sjáið þið til. Hér er sólin okkar, nýkomin út úr Orion- 
þokunni, — ég á við það að hún kom út úr þokunni fyrir 
aðeins tíu þúsund árum og nú siglir hún heiðríkjuna næstu 
hundrað milljón árin.“ 

„Ég er engu nær,“ sagði Helena. 

„Er þetta ný kenning," spurði Henderson. 

„Nei, þetta eru staðreyndir,“ sagði Jansky. „Að vísu er 
allur efnisheimurinn að breytast og þróast, en það er stað- 
reynd að sólkerfið okkar snýst um miðju Vetrarbrautarinn- 
ar. — Einn hring á fimm hundruð milljón árum. Þegar 
33 lkerfið okkar fer í gegnum þétt gas, geimryk eða þokur 
þá kemur ísöld á jörðinni. Fyrir tíu þúsund árum kom sól- 
kerfið út úr Orionþokunni eða þéttu gasi á útjaðri nýju 
sólnanna í Orion. Þess vegna lauk ísöldinni jfyrir tíu þúsund 
árum. — Og nú er, eins og ég sagði, heiðríkja framundan í 
að minnsta kosti hundrað milljón ár. Svo að enn getur 
jörðin okkar þess vegna haldist áfram í byggð, lengi lengi.“ 

„Hvers vegna ekki endalaust?“ spurði Pandóra. 

„Það er ekki hægt,“ sagði Jansky. „Sólin líður undir lok 
— og þá verður heimsendir.“ 

„Hvemig geta menn vitað sl£kt?“ spurði Lóla. 

„Menn geta rannsakað örlög annarra sólna,“ sagði Jan- 
sky. „Við vitum nú hvemig þær fæðast og hvemig þær 
deyja.“ 

„Jæja, hvemig varð þá þessi sól til?“ spurði Lila. 

„Eins og allar sólir sem eru í sköpun,“ sagði Jansky, „var 
hún upphaflega stórt ský. Efnið fór að dragast saman og við 
það varð miðja þess mjög heit. Vetnið í þessu skýi breyttist 
í hitaorku við samdráttinn. Þegar hitinn var orðinn nógu 
mikill byijuðu kjamorkusprengingar í miðjunni. Þær breyttu 
vetninu í helíum og nýfædd sólin sendi frá sér hitaútstreymi 
í allar áttir. 

„En hvemig líður sólin þá undir lok?“ spurði Lóla. 

„Þróunin heldur áfrain,“ sagði Jansky. „Eftir svo sem 
tíu þúsund ármilljónir verður allt vetnið í sólinni búið, sólin 

dregst saman og hitinn eykst nægilega mikið til að setja af 
stað helíumsprengingar. — Þá er heimsendir í nánd fyrir 
jörð okkar.“ 

Jansky hélt áfrain: „Við helíumsprengingar myndast þétt- 
ara efni. Kjarni sólarinnar verður þyngri og heitari. Þetta 
setur af stað sólgos sem ná langt út fyrir okkar gömlu góðu 
jörð. — Og undarlegir hlutir fara að gerast. Þegar allt 
helíum er þrotið hætta allar sprengingar, — nema sú síð- 
asta. Kjarninn verður stjórnlaus og sólin bókstafiega spring- 
ur. Blossamir standa langt út í geiminn. Sóiin verður þá það 
sem kallað er nóva eða súpemóva. Innsti kjarninn verður þá 
eins þéttur og efni getur orðið. Sólin verður loks nifteinda- 
stjama eða hvítur dvergur, eins og þær eru kallaðar.“ 

„Hvað er í raun og veru nifteindastjama?“ spurði Adams. 

„Það er stjama,“ sagði Jansky þolinmóður, „sem er sam- 
sett úr eintómum nifteindum. öll atóm eru horfin, aðeins 
nifteindirnar eftir. Ef sólin okkar slokknar á þennan hátt 
verður hún aðeins tíu kílómetrar í þvermál, en í .þessum litla 
hnetti verður eins inikið efni og er í sólinni núna.“ 

„Ef hún slokknar?“ endurtók Leónov spyrjandi. „Er það 
þá ekki víst?“ 

„Jú,“ sagði Jansky. „Það er alveg víst að hún á eftir að 
slokkna, en það er ekki alveg víst að hún springi. Það er 
líka hugsanlegt að efnið hrynji inn í sjálft sig og verði svo 
þétt að sólin verði aðeins á stærð við jörðina.“ 

„Getum við farið í gegnum sólina í þessum líkama,“ 
spurði Helena allt í einu. 

„Við getum farið í gegnum allt efni,“ sagði Emanúel 
brosandi. En þetta er nóg í dag.“ 

„Jansky,“ sagði Henderson þegar hann hitti hann næst í 
námshöllinni. „Það sem mig furðar mest á er það að þegar 

við komum heim til Eidos eftir þessa óralöngu ferð og 
þennan langa tíma, að mér fannst, þá heilsaði Sylvía mér 
eins og ég hefði aðeins skroppið hér niður að vatninu. Hún 
trúði mér fyrst ekki þegar ég sagði henni frá þessari óra- 
löngu ferð. Hún sagði að ég hefði farið frá sér fyrir stuttri 
stundu. Hvemig getur þetta gerst?“ 

„Þegar farið er með okkar hraða þá lifum við í annars 
konar tíma,“ sagði Jansky. „Við vinnum tíma, næstum 
óendanlega mikinn. Já, ég held meira að segja að við gætum 
jafnvel, ef við vildum, lengt veru okkar hér á þennan hátt 
svo mikið að við yrðum næstum því eilíf. — Formúlan sem 
gildir um þetta er svona: T 



„Og hvað þýðir þetta?“ 

„Ti er tíminn á ferðalaginu. 

T er tíminn hér. 

V er hraðaaukningin. 

C er hraði ljóssins. 

Þetta gildir líka í efnisheiminum um hraða og tíma smæstu 
efnisagna.“ 

Og nú sátu þau öll hér við vatnið og töluðu um ferðina 
til stjarnanna. 

„Ég veit,“ sagði Góvinda, „að í okkar litla heimi er erfitt 
að skilja stærðir og bera þau hænufet sem við höfuin vanist 
saman við stærðir geimsins bæði í tíma og rúmi. Samt hef 
ég alltaf haft löngun til að sjá yfir allan hringinn.“ 

„Það hef ég líka“, sagði Henderson, „og sjálfsagt allir 
menn. Við hljótum að spyrja: Hvaðan er þetta allt komið?“ 
Þau litu öll á Jansky. 

„Það eru til um þetta ýmsar kenningar,“ sagði Jansky. 
„En eitt er ég alveg viss um núna: Efnisheimurinn hefur 

byrjað með eins konar sprengingu á einum stað. Stóru 
sprengju kalla stjörnufræðingar þetta upphaf efnisheimsms.“ 
„Hvernig getur þú verið svona viss um þetta,“ spurði 
Pandóra. „Þú segir að um þetta séu margar vísindakenn- 
ingar.“ 

„Já, það er rétt,“ viðurkenndi Jansky. „En það er tvennt 
sem hreinlega sannar að þessi mikla sprenging átti sér stað 
fyrir tíu til tuttugu þúsund milljón árum.“ 

„Og það er?“ spurði ívan ákafur. 

„Sömu örbylgjur fylla allan geiminn,“ sagði Jansky. „Og 
það er sannað mál að þær gátu aðeins orðið til við spreng- 
ingu sem varð á einum stað.“ 

„Verði ljós,“ sagði Emanúel. 

„Haltu áfram Jansky,“ bað ívan. „Hver er hin ástæðan?“ 
„Athuganir á ystu stjamheimunum,“ sagði Jansky. „Þeir 
virðast yngri en hinir.“ 

„Og hvað sannar það?“ 

„Það er augljóst mál,“ sagði Jansky. „Eftir stóru spreng- 
ingu hafa stjamheimamir verið í tíu þúsund ármilljónir að 
þeytast út í geiminn lengra og lengra á hraða sem er nú 
þriðjungur af ljóshraða. Þvermál hins þekkta efnisheims er 
þegar orðið mörg þúsund milljónir Ijósára. Ystu stjam- 
heimamir virðast yngstir vegna þess að ljósið frá þeim er 
lengst að berast til okkar. Við sjáum þá eins og þeir vom 
fyrir ævalöngu. Ef við reiknum dæmið aftur á bak er aug- 
ljóst að allir þessir stjarnheimar hafa verið á mjög litlu 
svæði fyrir tíu þúsund milljón árum.“ 

„Þetta ber allt að sama brunni,“ lauk Jansky máli sínu. 
„Allt þetta sem við köllum efnisheim virðist hafa komið úr 
einu eggi.“ 

„Heldur þá efnisheimurinn endalaust áfram að þenjast 
svona út?“ spurði Adams. 

„Það finnst mér ekki sennilegt/* sagði Jansky hikandi. 
„En hver getur svarað slíku?“ 

„Áttu við,“ spurði ívan, „að heimurinn þenjist út að 
vissu marki og stöðvist við það?“ 

„Það finnst mér fráleit kenning,** sagði Jansky. „Hvað 
gerist þá, ef efnisheimurinn hvorki heldur áfram að þenjast 
út né stöðvast í endanlegri mynd?“ 

„Stjamheimarnir gætu snúið við til uppruna síns.“ Þessi 
athugasemd kom frá Emanúel. 

„Það er vel hugsanlegt,** viðurkenndi Jansky. 

„En hvemig getur slíkt gerst?“ spurði ívan. 

„Ég býst við því,“ sagði Jansky, „að þetta gæti gerst. Ef 
efnið í efnisheiminum verður nógu þétt þá verður hann eins 
og svart gat sem engu sleppir frá sér.“ 

„Hvað er svart gat?“ spurði Lila. 

„Við notum þetta orð um efni sem hafa svo sterkt að- 
dráttarafl að það sleppir engum ljósgeisla frá sér.“ 

„En hvað kemur þetta spumingunni við? Spurningin var 
hvort efnisheimurinn héldi áfram að þenjast út,“ sagði 
Leónov. 

„Ég veit það,“ sagði Jansky. „En ef þetta gerðist, — að 
efnið yrði nógu þétt, þá hægir útþenslan á sér og stjarn- 
heimarnir snúa að lokum við.“ 

„Þessi tilhugsun er fremur ógnvekjandi,** sagði ívan. „Að 
hugsa sér alla þessa stjarnheima æða saman, hvem á móti 
öðrum. Verða þeir þá allir eitt á ný?“ 

„Þetta er spurning fyrir lengrakomna,** sagði Jansky og 
leit skáhallt á Emanúel sem lítinn þátt hafði tekið í þessum 
samræðum. „En við verðum að gera okkur grein fyrir einu. 
Það yrði mikill eðlismunur á efnisheimi sem er á útleið og 
hinum sem væri á heimleið ef svo mætti segja. Ef útþensla 
og samdráttur skiptast á í þessum efnisheimi, þá verðum við 

að skilja að alheimur á útleið er fyrst og fremst efni. Á 
heimleiðinni gjörbreytist allt eðli hans og hann verður að 
mestu leyti útgeislun. Orka og útgeislun. Ekki fyrst og 
fremst efni í venjulegum skilningi.“ 

„Þetta er orðið meira en nóg umhugsunarefni fyrir mig í 
bráð,“ sagði Lila og reis á fætur. „Hvemig væri að lifa lífinu 
í stað þess að hugsa um alla þessa fjarlægu hluti?“ 

Góvinda spurði einskis en hann hugleiddi þetta allt og 
beið eftir tækifæri til að vera með Emanúel einum. — Sam- 
tölin við Jansky voru merkileg en þau skýrðu á engan hátt 
það sem Góvinda lá þyngst á hjarta: „Hvemig stóð á þess- 
um einstæða atburði sem Jansky kallaði stóru-sprengingu? 
Hvað var það sem raunverulega gerðist?“ 

Tækifærið kom nokkru síðar þegar Góvinda kom auga á 
Emanúel þar sem hann hvíldi í djúpri hugleiðslu í lundinum 
helga. 

Góvinda settist niður og beið þess að Einanúel sneri heim 
og yrði hans var. Litirnir sem Iéku um Emanúel voru mildir 
og fagrir og svipur hans lýsti af innri friði. 

Þegar Emanúel hafði lokið hugleiðslu sinni og þeir höfðu 
heilsast bar Góvinda upp erindi sitt. 

„Hvað er það sem raunverulega gerist þegar slík veröld 
fæðist og þegar hún hverfur? Hvaða öfl standa að baki 
þessarar dýrðlegu sköpunar og þessarar ægilegu eyðingar. 
Hvað verður um manninn í tæmdum alheimi efnisins. Hvert 
er þá sainband okkar við alföður? — Fyrirgefðu þessar 
stóru og bamalegu spurningar en þær hafa verið mér 
áleitnar." 

„Vinur minn,“ sagði Emanúel og horfði hlýjum augum á 
Góvinda. „Einroitt þetta hefur verið umhúgsunarefni mitt 
ekki síst eftir þessa síðustu ferð okkar út í Vetrarbrautina. 


9 GárúGóvinda 

Það er sama hvað þetta er óendanlega fjarlæg framtíð, — 
hún varpar samt skugga sínum inn í nútíðina. Þegar ég 
hugleiði önnur eins ósköp eins og tæmdan alheim verður sú 
löngun mjög knýjandi að eiga hlutdeild í Alföður. Það er 
spuming um líf og dauða. Það er allt. Allt. Allt.“ 

Samúð Góvinda með Emanúel varð mjög sterk. Þetta var 
tilfinning sem hann þekkti betur en nokkra aðra tilfinningu 
og hún hafði lengi stjórnað lífi hans. Hann þóttist vita eins 
og Emanúel að efnisheimurinn er hringrás eins og allt 
annað. Hann spurði: 

„En hvert fer hann?“ 

„Hvert hann fer,“ endurtók Emanúel. „Hann hættir út- 
þenslu sinni og fer að dragast saman. Innþróunin byrjar. 
Við getum ef við viljum sagt að útþróunin sé fyrst og fremst 
efni. Innþróunin er fyrst og fremst geislun, orka. Við getum 
ef við viljum kallað þetta andann á heimleið. — Að lokum 
verður allt jarðefni, — allur efnisheimurinn — eitt efni. 
Jansky, vinur okkar, gæti sagt að allur efnisheiinurinn verði 
að lokum svart gat sem engu sleppir frá sér. Og jafnvel þetta 
eina efni hverfur inn í nýtt ástand, geislaveröld og hún aftur 
inn í andann og hann til guðs, eins og gömlu meistaramir 
hafa alltaf haldið. Ég hef séð þetta sama í hugleiðslu minni, 
en að gefa hlutum nafn er ekki sama og þekking. Við reyn- 
um að breiða yfir skort okkar á raunverulegri þekkingu með 
því að kalla þetta allt heimsnótt, segja að eftir óralangan 
tíina hverfi efnisheimurinn inn í heimsnóttina og hvílist." 

„Og birtist aftur á ný?“ 

„Já.“ 

„Hvemig?“ 

„Hvemig veran er staðsett í tómið er einmitt sá leyndar- 
dómur sem vandlegast er gætt af hinum háu. En heimsnótt- 
inni lýkur og efnisheimurinn birtist á ný. 

Þennan morgun heimsdagsins nefna stjörnufræðingar 
Stóru-sprengingu, en við köllum hann Orð guðs.“ 

„En hvað verður um manninn í þessum ægilega auða 
heimi og í heimsnóttinni sem fylgir?“ Góvinda þóttist vita 
svarið en hann spurði samt. 

„Góvinda, vinur minn góður. Við verðum að komast 
heim fyrir nóttina. En við skulum ekki gleyma því að hlut- 
verk okkar er meira en að bjarga sjálfum okkur. Hér er 
komið að kjamanum sem allt snýst um. Okkar hlutverk er 
að hjálpa öðrum. Það verður að hjálpa til við að bjarga 
öllum heimi til guðs, áður en nóttin kemur. Við eigum langa 
leið fyrir höndum.“ 

Góvinda varð órólegur. 

„Ég hef ekki hugsað mér að tengjast efninu aftur,“ sagði 
hann. „Ég stefni að hinu mikla frelsi og sú för verður aðeins 
farin af einum.“ 


131 




„Heimsmynd okkar tíma á jörðinni", sagði Jansky, „er 
auðvitað vísindaleg. Hún er nánar tiltekið afstæðiskenning 
Einsteins og kvantum kenning Planks.“ 

„Eru þær réttar?“ Góvinda beindi þessari spurningu til 
Emanúels, en hann varð seinn til svars. Loks sagði hann: 

„Á jörðinni hafa menn aldrei haft fyllilega rétt fyrir sér 
í vísindum, trúmálum eða yfirleitt neinu. Engar „sannaðar“ 
hugmyndir verða mjög gamlar. En þetta rýrir ekki gildi 
þeirra. Maðurinn er í vexti og honum er eðlilegt að skjátl- 
ast.“ 

„Ég hef oft hugsað um það“, sagði Jansky, „að þessar 
tvær frábæru kenningar hafa aldrei verið samræmdar. Það 
gæti virst svo að enn vantaði einhvem hlekk í keðjuna.“ 

„Bæði trúmenn og vísindamenn hafa gert sér margar 
heimsmyndir og þær hafa allar reynst rangar,“ sagði Hend- 
erson. 

„Þekking verður að byggjast á raunsæi,“ sagði ívan. 

„Það er rétt,“ sagði Góvinda. „En hvað er raunsæi. Er 
það raunsæismaður sem heldur að ekkert sé raunverulegt 
nema það sem hann finnur lykt af eða það sem hægt er að 
mæla?“ 

„Ég held að ég skilji hvað ívan á við,“ sagði Emanúel. 

„Á jörðinni getur ekkert komið í stað vísindanna. Engjn 
þroskaleið er þar betri. Alls konar menn stunduðu til dæmis 
lækningar á jörðinni með alls konar aðferðum, en það 
náðist enginn verulegur árangur fyrr en með tilkomu vís- 
indalegrar læknisfræði. Okkar læknar beita líka sínum vís- 
indum. Það er mjög þýðingarmikið að menn efli dómgreind 
sína og öruggasta þekkingarleiðin á þessu stigi þróunarinnar 
er leið efnisvísindanna. Þau kenna mönnum að einbeita sér 
að lífinu og leggja fram sinn skerf.“ 

„Góvinda, hvers vegna ert þú á móti vísindum?“ spurði 
Pandóra. 

„Ég er alls ekki á móti vísindum,“ mótmælti Góvinda. 
„Ég vil aðeins að vísindi verði vísindaleg, en það verða þau 
ekki fyrr en menn öðlast heildarsýn.“ 

„Við hvað áttu?“ 

„Hefur þú heyrt gömlu indversku söguna um fílinn og 
blindu mennina sex?“ 

„Nei, segðu okkur hana,“ bað Pandóra. 

„Jæja. Það fóru einu sinni sex lærðir menn, sem allir voru 
blindir, að rannsaka sköpun fflsins. Sá fyrsti fór höndum 
um síðu fflsins og sagði: „Fíll er eins og veggur. Annar 
þreifaði á tönninni og sagði: Ffll er eins og spjót. Sá þriðji 
gekk framan að fflnum og þuklaði ranann. Fíll er alveg eins 
og slanga, hrópaði hann. Sá fjórði strauk um hné fflsins og 
sagði: Fíll er mjög svipaður tré. Sá fimmti kom við eyrað 
og sagði: Hvaða blindingi sem er getur séð að fíll er eins og 
blævængur. Sá sjötti kom aftan að fílnum og greip um hal- 
ann. Þessi furðuskepna er nákvæmlega eins og kaðall, sagði 
hann. — Og um þetta deildu þeir svo alla ævina á enda. 
Hver hélt fast við sína skoðun, enda byggðist þessi skoðun 
á eigin rannsókn og eigin reynslu.“ 

Þau hlógu öll. 

„Þessi saga hefur oft gerst“, sagði Emanúel, „og er ennþá 
að gerast. — Samt sem áður ber að virða vísindin. Þau eru 
erfið þekkingarleið, eins og öll raunveruleg þróun. Við 
skulum ekki standa álengdar og gagnrýna þau. Það er alltaf 
auðveldast. Við skulum öll tileinka okkur niðurstöður þeirra 
og vera virkir þátttakendur í sköpun nýrra vísinda. Það eitt 
er leitandi manni samboðið.“ 

Þau voru í hjarta sínu sammála Emanúel, en seinna þegar 
Góvinda var orðinn einn, spurði Jansky glettnislega: 

„Varstu að gefa í skyn að Einstein hafi þreifað á tönninni 
en Plank gripið um halann?“ 

Góvinda hló. 

„Það er hugsanlegt, hvað veit ég um þessa flóknu hluti.“ 




Góvinda varð fljótt mikill vinur Nönu litlu. Hún kom oft 
að heimsækja hann og hún hafði alltaf eitthvað smálegt til 
að sýna honum og tala um. Góvinda leiddi hana við hönd 
sér og þau gengu í hægðum sínum út með vatninu og mös- 
uðu saman. Nana talaði oft um guð. 

Eitt sinn spurði Góvinda: „Segðu mér Nana, hvers vegna 
talarðu svona oft um guð?“ 

„Það er af því að hann er svo oft hjá mér,“ sagði bamið. 
„Þú ert þá alveg viss um að hann sé til?“ 

„Já“ 

„Hvernig veistu það?“ 

„Ég tala við hann.“ 

„Hvemig getur þú það?“ 

„Ég elska hann.“ 

„Veistu hvað guð er?“ 

„Já.“ 

„Hvað?“ 

„Guð er guð.“ 

Þau voru bæði fullkomlega hamingjusöm. Góvinda lyfti 
henni upp og andlit hennar kom alveg upp að andliti hans. 
„Ég trúi þér,“ sagði hann og bætti við í huganum: Betur 

en öllum hinum. Hún skríkti dálítið og vafði litlum hand- 
leggjum um háls honum. 

„Má ég spyrja þig gamallar spurningar, meistari Húmi?“ 
spurði Henderson hæversklega. 

„Já.“ 

„Hver er ég?“ 

„Við skulum reyna að gera alla hiuti sein einfaldasta. 
Þú ert maður.“ 

„Hvað er að vera maður?“ 

„Maður er persónuleiki, sjálf og andi.“ 

„Hvað er persónuleiki?“ 

„Persónuleiki mannsins er aðeins jarðneski frumkjaminn 
og geðræni frumkjaminn. En þeir tengjast þriðja frumkjarn- 
anum, hugræna sviðinu. — Flestum er nóg að vita þetta, 
því að þeir fara ekki í aldaraðir upp fyrir þennan veruleika. 
Jarðheimurinn, geðheimur og lægri hugheimur eru hinir þrír 
heimar persónuleikans. 

„Hvað er frumkjarni?“ 

„Frumkjarnar mannsins eru fimm. Ég hef nefnt tvo þá 
fyrstu. Hinir eru hugræni frumkjaminn, innsæisfrumkjam- 
inn, eðli hans er kærleikur og viska sem er í innsta eðli sínu 
eitt. Sá fimmti og síðasti er nefndur hinn andlegi frumkjarni. 
Hann er hinn andlegi vilji mannsins og hin upphaflega til- 
hneiging sálarinnar. Hver þessara frumkjama myndar lík- 
ama. Líkamar þínir eru því fimin og hver þeirra hefur sitt 
eigið vitundarsvið. Þú ert þetta allt, enda þótt vitund þín sé 
virk á aðeins einu sviði í senn. Og þú ert raunar meira. Ofar 
þessu öllu er hinn hreini guðlegi neisti mannsins. Hann á 
að endurspeglast í öllum vitundum þínum. Og hann gerir 
það ævinlega í þínum innra manni. 

„Hvað er hinn innri maður?“ 

„Hinn innri maður eru tveir síðastnefndu frumkjarnarnir 
og sú vitund sem þeim fylgir. Tilgangur þróunar okkar er að 
ná sambandi við okkar innri mann.“ 

„Á. hvem hátt getum við gert það?“ 

„Það er fremur sjaldgæft að persónuleikinn tengist sjálf- 
inu fyrr en eftir margar jarðvistir. En þú getur best náð 
þessu sambandi með einlægri bæn til Krists og kærleika sem 
knýr þig til athafna. Einnig með því að hreinsa og aga geð- 
líkamann. Við það fær hann mátt og getur tengst hærri 
vitund.“ 

„Ég er núna í geðlíkama?“ 

„Já. Að sjálfsögðu.“ 

„Hvað er sjálf?“ 

„Sjálfið er þriðji líkaminn og hugræna sviðið. Tengiliður 
milli innri mannsins og persónuleikans.“ 

„Og andinn er þá hinn innri maður?“ 

„Já“ 

„En fegurðin Húmi? Hvað er sönn fegurð?“ spurði 
Pandóra. 

„Sönn fegurð er það að frumlitir þíns innri manns verði 
litir persónuleika þíns, bæði líkama og vitundar. Hún birtist 
þegar þú finnur hinn rétta samhljóm.“ 

„Þetta eru allt sjálfsagðir hlutir,“ hugsaði Góvinda von- 
svikinn. „Mitt viðfangsefni hefur alltaf verið alvitund.“ 

Sylvía og Henderson voru orðin vön hinu nýja umhverfi. 
Þau voru orðin óaðskiljanlegur hluti af hópnum. Þau fóru 
í margvísleg ferðalög með honum, unnu sameiginlega að 
verkefnum þeim sem þau fengu til íhugunar í skólanum og 
þau ræddu oft saman áhugamál sín og nýja reynslu. Bestu 
stundir þeirra fannst þó Sylvíu þegar þau gátu verið saman 
tvö ein eins og núna. Hér var allt friðsælt og kyrrt. Hún 

hallaði sér upp að honum og virti fyrir sér grönn trén sem 
ekki vörpuðu frá sér neinum skugga. 

Þau létu hugann reika og rifjuðu upp fyrir sér fyrra líf 
sitt á jörðinni og allt sem gerst hafði eftir að þau komu inn 
í þennan nýja heim. 

„Hvað var þessi menning okkar,“ sagði Henderson. „Hún 
var hraði út á við, — hjól sem við með tækni okkar gátum 
látið snúast hraðar og hraðar. Við gátum smíðað vél, — og 
vélin varð heimsmynd okkar. Hið innra með okkur gekk 
víst allt hægar.“ Henderson brosti og Iagði handlegginn 
utan um konu sína. Sylvía leit til hans blíðlega og beið þess 
að hann héldi áfram. Henderson hafði yngst. „Hér er þetta 
allt öfugt. Hér gerast hlutirnir hið innra með okkur. Hraðinn 
er í vitundinni, nýjar hugmyndir, nýjar tilfinningar, ný við- 
horf, tengslin við lífið umhverfis okkur og raunveruleg sam- 
skipti við aðrar manneskjur. — Hvað vorum við á jörðinni? 
Við vorum í raun og veru svefngenglar, náttúran með öllu 
sínu lífi var að lokast okkur. Hún var aðeins eitthvað sem 
við þurftum að nota í vélamar okkar eða á annan hátt. Og 
manneskjurnar voru líka eitthvað sem við þurftum að nota. 
Samskipti okkar við þær voru kaup og sala. Ég fyllist skelf- 
ingu þegar ég hugsa til þessara hluta. Hvemig gátum við 
öll verið svona blind?“ 

Sylvíu leið óumræðilega vel. Hugur hennar var fullur af 
hinni hreinu fegurð. Að vera hér, hugsaði hún, er allt sem 
ég þarfnast. 

„Mér finnst þetta“, sagði Henderson, „miklu meira en ég 
á skilið, að vera hér í þessu Iandi friðarins.“ 

„Og ástarinnar?“ bætti Sylvía við. 

„Já.“ 

„Mér finnst hún allt,“ sagði Sylvía. Upphafið, takmarkið 
og vegurinn.“ 

„Þetta er raunar mjög undarlegt,“ sagði Henderson og 
hélt áfram að hugsa um veru sína á jörðinni. 

„Hvað?“ 

„Að við skulum elskast.“ 

„Hvers vegna?“ 

„Ástin“, sagði Henderson, „hefur aðeins einn tilgang, eða 
ég hélt það að minnsta kosti.“ 

„Hvem?“ 

„Að við fæðum af okkur böm. Hér fæðast engin börn, 
þótt þau komi hingað.“ 

„Ég held samt áfram að vera kona og þú karlmaður,“ 
sagði Sylvía. 

„Og ástin hverfur ekki,“ bætti hún við og brosti. „Hér 
hefur samband okkar orðið innilegra, hugsaði hún, og ást 
okkar sem var farin að kólna, hefur orðið sterkari. í okkur 
báðum hefur tendrast nýr logi unaðslegri tilfinninga en ég 
hef nokkm sinni þekkt.“ 

„Þetta er satt,“ sagði Henderson, „en ég á erfitt með að 
skilja að þessi ást hefur ekki neinn tilgang. Fæðing bams 
fer aðeins fram á jörðinni en ekki hér.“ 

„Og ást mín er ófrjó?“ sagði Sylvía og það dimmdi yfir 
svip hennar. 

„Ég á ekki við það,“ flýtti Henderson sér að segja. „Mér 
finnst þetta aðeins undarlegt.“ 

Þau sátu þögul langa stund og það smábirti yfir svip 
Sylvíu. Allt í einu fór hún að sjá þetta allt í alveg nýju ljósi. 
Orð eru stundum eins og ástaratlot hugsaði hún. Orð eru á 
vissan hátt eins og ástin. Allar þessar nýju hugmyndir sem 
ég er farin að ganga með. Ég veit að þær eiga eftir að 
fæðast í ákveðinni mynd, eins og barn. Þetta er eins og að 
fæða bam. Það verður sjálfstæður einstaklingur og það veit 
enginn fyrirfram hvemig því muni vegna eða hvað það 

verður. Kjarni ástarinnar er alltaf hinn sami. Hann er alltaf 
skapandi máttur sem fæðir eitthvað af sér. Hér fæðir hann 
ekki af sér böm en hann fæðir af sér annað. Hann fæðir af 
sér frelsandi þekkingu og mátt til að gera gott. Mátt til að 
gera gott. Já vissulega eru orð líka hugsanir sem ótalmargir 
hlutir spretta af. — En ef guð er ekki með í verkinu erfiða 
smiðimir til einskis. — Mátt til að gera gott. — Þetta var 
hennar barn. Ástin verður að hafa tilgang og það verður að 
sýna hana í verki.“ 

Sylvía leit upp í loftið. 

„Henderson.“ 

„Já?“ 

„Ég hef löngun til að byrja að starfa með hjálparsveitun- 
um. Það er svo margt sem þarf að gera. Mörgum sem þarf 
að hjálpa og leiðbeina. Ég finn að ég get núna hjálpað þeim 
sem nýlega eru komnir yfir landamærin.“ 

„Við eigum margt ólært, Sylvía,“ sagði Henderson hik- 
andi. 

„Mér er ekki nóg að ráða gamlar gátur. Það er alltaf 
einhver tómleiki í eintómum lærdómi. Sá sem ekki starfar í 
þágu annarra og ekki reynir að velta steini úr götu með- 
bræðra sinna tekur að mér finnst litlum framfömm og 
verður viðskila við félaga sína.“ 

Þessi ákvörðun Sylvíu kom Henderson ekki á óvart. 
Sylvía hafði raunar alltaf reynt að hafa bætandi áhrif á um- 
hverfi sitt og góðleiki hennar var virkur góðleiki. 

„Rétt,“ sagði hann eftir nokkra umhugsun. „Þetta er allt 
satt. Samt finnst mér það nauðsynlegt að fá ráðningu á 
þessum gömlu gátum. Þessi þekking er mér nýtt líf. Það er 
eins og hún hafi vakið mig af margra alda svefni. 

Góvinda og Pandóra voru orðnir óaðskiljanlegir vinir og 
milli þeirra ríkti gagnkvæm aðdáun. Pandóra var hreykin af 
þeirri staðreynd að henni veittist nú miklu léttara að skilja 
hann og hugsa eins og hann. Margt sem henni var á<ur 
ráðgáta hafði hann hjálpað henni til að skilja og hann veitti 
henni hlutdeild í ákveðnum fróðleik, sem gaf lífi hennar 
nýjan tilgang. Góvinda leið einnig vel í návist Pandóru og 
hann var gagntekinn nýjum frelsandi mætti, sem fyllti allt 
umhverfi hans. 

Þau voru stödd í garði girtum lágreistum steinveggjum. 
Góvinda sat á veggnum og horfði á Pandóru. Hún hafði gert 
stórfenglega uppgötvun og áhugi hennar var svo mikill að 
Góvinda gat hæglega séð hugsanimar myndast í huga henn- 
ar og bliki. Hann hafði þegar tekié miklum framförum í 
ljósmáli þessa heims og var farinn að skilja litina og merk- 
ingu þeirra. — Uppgötvun Pandóru var sú að blómin og 
trén í garðinum gátu komist í náin tengsl vil hana sjálfa. 
Ef hún hugsaii ákveðna hugsun, sem hún beindi til þeirra 
var eins og blómin og trén svöruðu með því að skipta um 
lit og litbreytingunni fylgdu ný áhrif. Hún undi sér lengi 
við þessar einkennilegu samræður. Góvinda fylgdist mei 
henni af áhuga. Það var engin þörf fyrir orð lengur. Máhð 



var hugsun. Málið var athöfn. Hann fylltist hlýjum tilfinn- 
ingum þegar hann sá Pandóru krjúpa fyrir framan þessi 
litríku blóm. Hún fann augnaráð hans hvíla á sér og leit til 
hans yfir öxl sér. Það var undrun og hrifning í augum 
hennar. Þetta nýja mál vakti upp ótal spumingar. Hún 
ljómaði öll af gleði yfir þessari uppgötvun og það var eins 
og ást hennar til hinnar guðlegu forsjónar sem gaf þeim 
þetta allt hefði dýpkað og skilningur hennar öðlast nýja 
vídd. Pandóra kom til hans og settist á vegginn hjá honum. 

„Góvinda.“ 

„Já.“ 

„Veistu að þessi blóm hafa mál. Þau tala eins og við. 
Og hvílíkir litir. Jafnvel skærustu og hreinustu litir jarðar- 
innar yrðu hér daufir og líflausir. Þessari litadýrð er ekki 
hægt að lýsa. Ég er viss um að það er einhver djúpstæður 
leyndardómur falinn í þessum litum, — þessum einkennilega 
mætti þeirra.“ Hún þagnaði og leit á Góvinda. — „Þekkir 
þú þennan leyndardóm?“ 

„Nei,“ sagði Góvinda. „Ég þekki hann ekki. En mér 
hefur verið sagt að í litunum sjö sé falinn leyndardómur 
sköpunarinnar.“ 

„Ég hélt alltaf að litir væru aðeins endurkast ljóssins, 
aðeins til fyrir augað og varla raunverulegir.“ 

„Ég hef heyrt,“ sagði Góvinda, „að guð hafi bundið 
höfuðlitina sjö sköpun sinni, þegar hann mótaði þetta sól- 
kerfi. Þess vegna eru þessir litir leiðir til hans.“ 

„Hefur þú sjálfur reynt að fara þessar leiðir?“ spurði 
Pandóra. 

„Sumar, aðrar ekki. Ég hef reynt að nota vissa liti í 
hugleiðslu.“ 

„Með góðum árangri?“ 

„Eru þá litir leiðir til guðs? Mál sem guð skilur, — líkt 
og ég skildi áðan blómin og trén?“ 

„Litimir eru leiðin til guðs,“ fullyrti Góvinda. 

„Hverjir eru þessir höfuðlitir?“ 

„Blátt, indígó, grænt, gult, rauðgult, rautt og fjólulitt.“ 

„Notar þú þá alla í hugleiðslu?“ spurði Pandóra. 

„Nei.“ 

„Hvers vegna?“ 

„Sumir litir eru betri en aðrir.“ 

„Hver finnst þér bestur?“ 

„Allir litir eru miklir áhrifavaldar. Einn þeirra opnar 
nægtabúr guðs — þessa óþrjótandi uppsprettu góðra hluta. 
Þegar menn biðja um gjöf ættu menn að nota hann,“ ráð- 
lagði Góvinda. 

„Hvaða lit?“ 

„Þann appelsínugula, — rauðgula litinn. Hann er furðu- 
legur áhrifavaldur,“ endurtók Góvinda. Notaðu hann næst 
þegar þú biður um gjöf frá guði.“ 

„Hvemig get ég notað hann?“ 

„Þú hugsar hann aðeins. Þú heldur skýrri mynd af hon- 
um föstum í huganum. Þú lætur hann hylja þig alla. Síðan 
setur þú hann á hreyfingu, lætur hann sindra eins og sólglit 
og þú beinir honum loks til guðs.“ : 

„Er bænin ekki nóg?“ spurði Pandóra. 

„Jú,“ en þessum lit fylgir sérstakur áhrifamáttur,“ sagði 
Góvinda. Brún augu hans drógust saman eins og honum 
dytti skyndilega eitthvað nýtt í hug og hann bætti við: „Þú 
getur líka sent hann vinum þínum, — sem gjöf.“ 

Pandóra var á báðum áttum. Þetta virtist ekki sennilegt. 
En hér varð hún sífellt fyrir furðulegri nýrri reynslu. Félagar 
hennar sáu að minnsta kosti um að hún hafði alltaf nóg 
verkefni. 

„Ég skal reyna,“ sagði hún brosandi og bætti við: „Hvaða 
fleiri liti á ég að nota?“ 

Góvinda hikaði: „Bláa litinn,“ sagði hann eftir nokkra 
umhugsun. Notaðu bláa litinn þegar þú biður um leiðsögn 
og handleiðslu.“ 

„Og indígó-liturinn?“ 

„Ég þekki ekki leyndardóm hans. Spurðu Húmi. Mér er 
sagt að hann sé frumliturinn og samfasi alla hina. — Djúp- 
blár indígólitur.“ 

„Fjólulitt?“ 

„Hann er sagður geisli siðalögmálsins, tengdur samvisk- 
unni.“ Góvinda þagnaði. 

Pandóra var þögul líka og beið þess að hann héldi áfram. 
„Lögmálið“, sagði hann, „er kærleikur. Sá sem vinnur 
eftir lögmálinu mun lifa.“ 

„Þú hefur ekkert sagt um græna litinn.“ 

„Hann er sagður geisli tívaþróunarinnar.“ 

„Og rautt? — Hvað um rauða litinn?“ 

„Rauðu litimir eru margir.“ 

»)Já.“ 

„Mér er sagt að einn þeirra verði grunnlitur í framtíðar- 
þróun. — En spurðu mig ekki fleiri spuminga um þetta. 
Ekki núna. Það er svo margt sem er ótímabær þekking fyrir 
okkur. Það sem við megum vita og eigum að vita er meira 
en nóg. Við skulum halda okkur við ljósið. í fyrstu skaltu 
aðeins hugleiða rauðgula litinn og þann bláa.“ 

„Þetta líf er allt öðruvísi en ég bjóst við,“ sagði Pandóra. 
„Okkur var sagt að við færum annað hvort til vítis eða 
himnaríkis. Þetta eldvíti sem okkur var hótað af prestunum 
okkar virðist þá aðeins vera þjóðsaga.“ 

„Augljóslega,“ sagði ívan. „Og það er auðvelt að sjá 
hvemig þessi þjóðsaga verður til. Menn sjá heita hveri og 
menn sjá eldfjöll gjósa. Þeir sjá eld og eimyrju og brenni- 
steinsþefurinn fyllir vit þeirra. Þetta gefur þeim hugmynd 
um hvemig jörðin er að innan. Það þarf ekki sérstaklega 
mikið skáld, eða sérstakt hugarflug til að byggja úr þessu 
huginyndina um kvalastað hinna framliðnu.“ 

„Hún er samt einkennileg í hugarheimi manna sem trúa 
á algóðan guð,“ sagði Sylvía. 

„Eldvítið er til,“ sagði Emanúel með hægð. Þetta var 
staðhæfing. Ekki kenning. Þau horfðu öll á hann forviða. 
Og það varð löng þögn. Loks sagði Jansky: 

„Já. Ég held að ég viti hvað þú átt við. Auðvitað hljóta 
slíkir staðir að vera til í öllum þessum stóra heimi. — Við 
þurfum ekki að fara lengra en til Venusar. Þrír fjórðungar 
af þessum óskaplega þétta skýjahjúpi kringum Venus eru 
brennisteinssýra, ýmist fljótandi eða loftkennd. Ég get vel 
ímyndað mér hvernig það væri að standa á yfirborði Ven- 

usar undir þessum óskaplega þétta skýjahjúpi. Það er ekki 
eins og blár himinn á okkar gömlu sóllýstu jörð. Jafnvel ekki 
eins og svarti himinninn á tunglinu. Þar sæist aldrei sól. 
Sólarljósið er þar d immr auð þoka. Og í þessu rauða rökkri 
er hitinn eins og í þjóðsögunni um víti og brennisteinsfýla í 
þungu loftinu. Þetta er undarlega líkt. Ef ég stæði einhvers 
staðar á hrikalegum f jöllum eða í dimmum dölum þessarar 
plánetu og ætti að lýsa þessum heimi þá yrði lýsingin eins 
og menn hafa lýst víti.“ 

„En það er ekkert líf á Venusi?* spurði Henderson. 

„Okkur er sagt“, sagði Jansky, „að þar kunni að vera 
frumstætt líf, einkum í lofthjúpnum.“ 

„Venus er í sköpun,“ sagði Emanúel. 

„Þegar þú talaðir um eldvítið,“ spurði Lóla, „áttir þú þá 
við þetta, — ég á við þetta sem Jansky var að segja um 
Venus.“ 

„Nei,“ sagði Emanúel. „Við þurfum ekki að fara til 
Venusar. Auk þess sjáum við Venus á annan hátt.“ 

„Áttu við að eldvítið sé ..." sagði Henderson og hætti í 
miðri setningu. 

„Já,“ sagði Emanúel. „Það er ekki langt frá okkur.“ 

„Já, en — en þetta er óhugsandi, — að algóður guð refsi 
mönnum á þennan hátt.“ 

„Það er ekki refsing,“ sagði Emanúel. 

„Ég held nú samt að þetta sé aðeins skáldlegt hugarflug,“ 
sagði ívan. 

Emanúel varð alvarlegur. „Það er ekkert til í mannlegu 
hugarflugi,“ sagði hann, „sem ekki er til einhvers staðar 
einhvem tíma. En ekkert ástand í tíma og rúmi er stöðugt. 
Eitt ástand er sífellt að breytast í annað. Eilíft víti er ekki 
til. En hreinsunareldurinn er sannarlega staðreynd.“ 

Emanúel leit á Sylvíu og bætti við: „Hann er meira að 
segja mikilvægur í þróun okkar. Hann kemur í veg fyrir fall 
mannsins.“ 

Pandóra horfði á Emanúel vantrúuð. „Okkur var kennt,“ 
sagði hún, „að einmitt þetta væri það versta sem getur hent 
nokkurn mann. Hvemig er þá hægt að segja að þetta sé 
mikilvægt fyrir þróun mannsins?“ 

„Líf okkar á hverjum stað hefur sinn sérstaka tilgang,“ 
sagði Emanúel. Tilgangurinn á lægstu sviðum þessa heims 
er að nema burt úr eðli mannsins þær hvatir og hugsanir 
sem eru honum f jötur um fót á þroskaferli hans.“ 

„Er það þá þetta sem er tilgangurinn með víti?“ 

„Já“ 

„Það er þá ekki refsing?“ 

„Nei.“ 

„En þangað fara þó ekki aUir?“ 

„Nei, aðeins þeir sem þarfnast þess.“ 

„Hverjir?” 

„Margir,“ sagði Emanúel. „Allir sem þurfa að losna við 
hatrið.“ 

„Aðeins þeir?“ spurði Sylvía. 

„Það má segja það,“ sagði Emanúel. Yítið er sannkall- 
aður hreinsunareldur sem ef svo mætti segja, brennir burtu 
sorann úr hugsun mannsins. Það eitt getur gert hina haturs- 
fullu nægilega hreina til að halda för sinni áfram og að 
lokum endurheimta einnig þeir hina týndu paradís.“ 

„Þú sagðir að vítið kæmi í veg fyrir fall mannsins,“ spurði 
Lóla. Hvað áttu við með því?“ 

„Við vitum vel,“ sagði Emanúel, „að illvild, grimmd, 
hatur og illar ástríður deyja ekki með líkamanum. Þær 
verða þvert á móti sterkari í geðlíkamanum en þeim jarð- 

neska. Þær skapa manninum þjáningarfullar aðstæður, hann 
verður fangi í tilveru sem er full af ömurleika, sljóleika eða 
hrylJingi. Þótt undarlegt kunni að virðast," hélt Emanúel 
áfram, „þá er það þessi hreinsunareldur sem bindur enda á 
þetta öinurlega fall mannsins.“ 

„Þú talar um þetta eins og þú hafir sjálfur verið þarna,“ 
sagði Henderson. 

„Ég hef Hka verið þar,“ sagði Emanúel. „Oft. Það má 
segja að það sé hluti af starfi mínu hér.“ 

Sylvía leit á hann óttaslegin og forvitin. Emanúel sagði 
frá þessu á þann hátt að einhvern veginn datt henni ekki í 
hug að efast um orð hans, en þau fylltu hana undrun og 
skyndilega bjarmaði fyrir nýjum skilningi í hugskoti hennar. 

„Getur þú sagt okkur“, spurði hún, „hvemig slíkum 
manni líður, — þama niðri?“ 

„Þetta er mjög harður skóli,“ sagði Emanúel. „Þjáning- 
arnar eru miklar þótt þær séu ekki Jíkamlegar heldur andlegs 
eðlis.“ 

„Og langvarandi?“ spurði Sylvía. 

„Sjaldnast,“ þessi áhrif eru ákaflega sterk og mjög varan- 
leg, þau eru hin dýpsta andlega angist mannsins. Hún gjör- 
breytir öllu eðli mannsins. Hún stöðvar fall hans niður á 
við og sendir hann eins og eldflaug upp til hærri sviða.“ 
„Hvernig breytist þessi maður,“ spurði Sylvía. 

„Hann gjörbreytist,“ endurtók Emanúel og lagði áherslu 
á orðin. Sá sem áður var fullur af hroka, hatri og hefnigimi 
kemur úr þessum skóla auðmjúkur og fús til sátta við guð 
og menn. Þessi hugarfarsbreyting er mjög varanleg og 
hennar gætir í næstu jarðvist mannsins og kemur þá oft 
fram sem andúð á eða ótti við þá lesti sem hann var áður 
haldinn.“ 

„Og hann getur þá komist hingað,“ spurði Pandóra. 

„Já, hann getur það. — Illvildin skapar manninum víti, 
góðvildin paradís. Þetta er sannleikurinn,“ sagði Emanúel. 
„Og sannleikurinn er alltaf margsagður, vegna þess að hann 
er ævarandi.“ 

„Skynsemi mannsins“, sagði Jansky, „er aðeins framhald 
á eiginleika sem er að finna í frumstæðustu lífverum: að ná 
valdi á umhverfi sínu.“ 

„Maðurinn er samt sérstæður á þessari jörð okkar,“ sagði 
Emanúel. „Á jörðinni lifa nú sjö hundruð þúsund tegundir 
af mismunandi lífverum. Samt eru þær tegundir fteiri sem 
eru alveg útdauðar. Allar þessar mismunandi Iífverur hafa 
reynt að ná valdi yfir umhverfi sínu.“ 

„Hvað verður um lífverur sem eru útdauðar?“ spurði 
Pandóra. 

„Hugsaðu um dauða þeirra og alls annars sem orku- 
straum: Líf hverfur frá lífi til lífs,“ sagði Emanúel. 

„Hvers vegna má ekki segja þetta umbúðalaust,“ sagði 
ívan. „Krónos etur bömin sín til að verða ódauðlegur. Þetta 
er gáta tímans. Ljárinn og stundaglasið eru tákn um enda- 
lokin sem bíða alls í tilverunni.“ 

„Þannig kann þetta að líta út á yfirborðinu,“ viðurkenndi 
Emanúel. „En það er ekki þannig. Dauði er orka sem lætur 
lífið hverfa frá einu formi til annars. — Án hans gæti ekkert 
þróast. Dauðinn er einn af eiginleikum lífsins; — endur- 
sköpunin. En misskiljið mig ekki. Líf og dauði er aðeins í 
hendi guðs. Allt líf er heilagt og okkur ber að vemda það 
og virða að eins miklu leyti og við getum. Við erum ekki 

heldur hlutlausir áhorfendur. Við eigum að ráðast gegn hinu 
illa og nota krafta okkar til að bæta heiminn.“ 

„En hvert stefnir þróunin?“ spurði Pandóra. 

„Hver getur svarað þvílíkri spumingu?“ sagði Jansky. 
„Maðurinn einn getur þróast áfram á tólf billjón mismun- 
andi vegu.“ 

„Fræðilega séð er það rétt,“ sagði Emanúel. „En aðeins 
fáeinar þessara leiða eru sennilegar.“ 

„Og aðeins ein verður farin,“ skaut Góvinda inn í.“ 

„Það er rétt. Aðeins ein verður farin,“ viðurkenndi 
Emanúel og leit brosandi á Góvinda. 

„Það er tíminn sem skiptir okkur öllu máli,“ sagði Eman- 
úel eftir nokkra þögn. „Til að gera okkur skynsamlega grein 
fyrir framtíðinni, verðum við að vita hvar við erum stödd í 
tímanum. Við verðum að þekkja fortíð okkar frá upphafi til 
að vita hvar við erum stödd og reyna síðan að kortleggja 
framtíðina.“ 

„En það hefur engum tekist,“ sagði Jansky. „Ekki full- 
komlega.“ 

„Að þekkja fortíðina frá upphafi, er okkur ekki fært 
heldur,“ sagði Henderson. „Og jafnvel þó við nefnum ein- 
hverjar tölur í því sambandi þá eru þær allar svo stórar að 
þær hafa enga merkingu og höfða hvorki til vitsmuna eða 
tilfinninga.“ 

„Yfirlit yfir fortíðina er nauðsynlegt,“ sagði Emanúel. — 
„Og tölumar má minnka. Hvers vegna ekki að mæla heims- 
daginn á sama hátt og venjulegan dag í klukkustundum, 
mínútum og sekúndum?“ 

„Hvernig liti þá heimssagan út,“ spurði Helena. 
„Jansky?“ 

Jansky hugsaði um þetta. 

„Jú, í mjög stuttu máli eitthvað á þessa leið: — Klukkan 

sex að morgni heimsdagsins Stóra-Sprengja. Fyrsti tíminn: 

Alheimurinn verður til úr kúlu sem kalla mætti hið eina 

upprunalega atóm. Stóra-Sprengja lýsir upp kolsvart tómið. 

Stjamheimar sem skipta billjörðum þeytast til allra átta með 

æðislegum hraða. Einn þessara stjamheima er Vetrarbrautin 

en í henni er sólkerfi okkar aðeins eitt af hundrað þúsund 

milljónum sólkerfa. Þennan fyrsta klukkutíma heimsdagsins 

verða líka reikistjörnumar í sólkerfi okkar til. Þar á meðal 
• •• > • 
jorðin. 

Annar klukkutími heimsdagsins: Vatn greinist frá föstu 
landi og heimshöfin verða til. 

Þriðji, fjórði og fimmti tími: Efni breytist í líf. 

Sjötti tími: Landið klæðist gróðri og lífverur koma úr 
djúpunum og nema land. — Þegar klukkuna vantar brot úr 
sekúndu í tólf kemur maðurinn fram á sjónarsviðið. 

„Og nú er klukkan tólf?“ spurði Henderson. 

„Já.“ 

„Og hvenær lýkur þá þessum degi?“ spurði Ivan. 

„Þetta verður langur dagur,“ sagði Jansky. „Hann á eftir 
að standa til miðnættis. Þróunin hefur staðið yfir í fimm 
billjónir ára og sólkerfið okkar á að minnsta kosti tíu billjón 
ára þróun eftir til viðbótar hinum fímm.“ 

„Það má þá segja að maðurinn sé varla fæddur ennþá?“ 
sagði Pandóra hlæjandi. 

„Ennþá alger óviti,“ sagði Sylvía. 

„Hættulegur óviti,“ sagði ívan. 

„Já“ 

Henderson var ekki sannfærður um gildi þessara hug- 
leiðinga. 

„Hvaða máli skiptir þessi löngu liðna fortíð eða óskiljan- 
lega fjarlæg framtíð?“ spurði hann. „Það er núið sem er 
eini veruleikinn.“ 

Góvinda leit á Henderson með velþóknun jafnvel þótt 
þeir legðu ólíkan skilning í hugtakið. 

„Hvar er núið í tímanum?“ spurði Emanúel. 

„Við getum til dæmis sagt að það sé ein sekúnda,“ 
svaraði Henderson. 

„En hvað gerist“, spurði Emanúel aftur, „á einni sekúndu 
í mismunandi efni, mismunandi orku, mismunandi vitund- 
um. Ferðast vitund þín aldrei í tíma? Má ekki lifa bæði 
atburði fortíðar og framtíðar í þessu sem þú kallar nú. — 
Hvað er núið án fortíðar og framtíðar?“ 

Það er hægt, hugsaði Góvinda, að stíga út úr núinu. 
Og það er líka hægt að stíga út úr tímanum. Hvers vegna er 
Einanúel að binda okkur við tímann. Sá sem er bundinn 
tímanum er háður efninu og kemst ekki frá hjóli endurfæð- 
inganna. 

„Hvemig getur nokkur lifað framtíð í nútímanum?“ 
spurði Pandóra. 

„Draumur sem rætist er framtíð í nútíðinni,“ sagði Em- 
anúel. 

„Er þá framtíðin ákveðin?“ spurði Sylvía. 

Emanúel hikaði. „Lögmál þróunarinnar eru engin jám- 
lög,“ sagði hann loks. „Við getum kallað þau líkindalög- 
mál.“ 

„Já,“ samsinnti Jansky. „Það gerast alltaf breytingar sem 
ekki er hægt að sjá fyrir.“ 

„Ég átti við,“ sagði Sylvía, „er framtíð mín ákveðin eða 
óráðin? Get ég valið framtíð mína sjálf?“ 

„Já,“ sagði Emanúel. „Þér er frjálst að velja, en þú ert 
aldrei ein í ráðum. Tíminn velur með þér, arfur fortíðar- 
innar velur með þér. Eins langanir sem heyra til framtíðinni. 
Vinir þínir velja með þér. Samfélag þitt velur með þér, 
einnig dulin öfl sem þú þekkir ekki.“ 

„Það má þá alveg eins segja að líf okkar sé ákveðið af 
öðrum?“ sagði Sylvía. 

„Aðeins takmarkið er ákveðið/* sagði Emanúel, en leið- 
imar eru margar. Um marga hluti átt þú ekkert val. Þú ert 
á valdi tímans, þú hlýtur að berast með straumi hans. Samt 
skiptir val þitt öllu máli.“ 

,JIvaða val?“ 

„Þú átt að einbeita þér að lífinu sem er að þróast og 
leggja fram þinn skerf.“ 

„Árangurinn virðist ekki mikill,“ sagði ívan. 

„Við skulum aldrei hugsa um árangurinn,“ sagði Eman- 
úel. ,díann sér um sig sjálfur." 

„Þú sagðir“, sagði ívan, „að sólkerfið líði undir lok. 
Hvað verður þá um okkur?“ 

„Þá flytjum við okkur á annað sólkerfi.“ 

„Og eftir miðnætti?” spurði ívan. „Hvað gerum við þá? 
Þegar heimsdagurinn er liðinn og ljósið hefur slokknað. 
Hvergi neitt nema myrkur og tóm. Hvað gerum við þá? 
Hvert eigum við þá að flytja okkur?“ 

„Þá hvílumst við í prakríti", sagði Emanúel, „og bíðum 
næsta morguns.“ 

ívan hló og hristi höfnðið: „Alheimurinn ferst en ég 
mannkrílið lifi um alla eilífð.“ 

„Það ferst ekki neitt,“ sagði Emanúel. „Þetta er mandala, 
— hringurinn." 

„Mér hefur alltaf verið það ráðgáta hvemig dautt efni gat 
orðið líf,“ sagði Henderson. 

„Já, hvernig byrjaði lífið? segðu okkur það Húmi,“ bað 
Lóla. 

„Á jörðinni?“ 

„Já“ 

„Líf kemur aldrei frá dauða,“ sagði Húmi. „Líf kemur 

frá lífi og lífíð er ævinlega andi á einhverju þróunarstigi.“ 
„En dautt efni var þó fyrst og hið eina á jörðinni,“ sagði 
ívan. 

„Lífið er fyrst,“ fullyrti Hómi, „því að lífíð er guð. Lífið 
streymir frá honum og mótar efnið.“ 

„Hvemig?“ spurði Pandóra. 

„Það gerist með óendanlega margvíslegu móti.“ 

„Ég á við“, sagði Pandóra, „á jörðinni. Hvemig verður 
fyrsta lífveran til á jörðinni, — fyrsta fruman?“ 

„Hér er formúlan,“ sagði Húmi og brá upp mynd. Hún 
var svona: 

O — C = O carbon díoxíð 
C = O carbon mónoxíð 

N H nítrógen 

I I 

H H vetni 

N ammoníak 

/ I \ 

H H H 
H 

I 

H-C-H metana 

I 

H 

O vatn 

/ \ 

H H 

„Þegar hér er komið sögu gerist kraftaverkið. Eldingu 
slær niður og hún hefur þau áhrif að fyrstu amínósýrumar 

myndast. Síðan koma fram fyrstu lífverumar, dropalingar, 
eggjahvítuefnin eru skipulögð og loks myndast fyrsta frum- 
an. Hvað síðan gerist er vel þekkt saga, vegna þess að allt 
sem gerist skrifar náttúran í bók sína.“ 

„Það er þá eldingin sem skapar lífið?“ sagði Henderson. 
„Nei. — Þegar þessar aðstæður eru fyrir hendi getur 
margt orðið til að koma lífi af stað, — útfjólubláir geislar, 
hiti, kuldi, — ekki síst kuldinn.“ 

„En andinn eða guð er samt hin raunverulega orsök?“ 
,Já.“ 

Pandóra gekk frá vatninu niður árbakkann þar sem gul 
blóm uxu úr bláu grasinu. Yfir landinu hvfldi einhver ólýs- 
anlegur yndisþokki, ólíkur öllu sem hún áður hafði kallað 
fegurð og hamingju. Þessi yndisþokki var ekki aðeins í 
umhverfinu, heldur líka í svip fólksins, hreyfingum þess og 
öllu viðmóti. 

Pandóra teygaði þetta andrúmsloft eins og einhvern töfra- 
drykk og áhrif hans hrísluðust um líkama hennar og vitund 
og fylltu hana unaði. 

Hún sá Góvinda koma á móti sér eftir fljótsbakkanuin. 

„Ég elska,“ sagði Pandóra við sjálfa sig. „Ég elska allt 
og alla í þessum nýja heimi. Það er ástin og vináttan sem 
skapar öll himnaríki, alveg eins og illvildin skapar vítin.“ 

Hvernig getur Góvinda látið sér nægja að sökkva sér 
niður í fræði sín. Það er sagt í skólanum að enginn hafi náð 
lengra á jafnskömmum tíma. Og það er líka gott að tala við 
hann um hvað sem er. Um leið og hann segir eitthvað er 
eins og það sé alveg sjálfsagt. Eins og það sé eitthvað sem 
ég hef alltaf vitað. Samt hef ég aldrei látið mér detta það í 
hug eða að minnsta kosti aldrei getað fært það í orð. Hann 
er eins og gluggi sem veit út að fortíðinni en varpar um leið 
daufum bjarma inn í framtíðina. 

Þegar Pandóra leit aftur niður með fljótinu kom hún 
hvergi auga á Góvinda. Hann var horfinn. Pandóra varð allt 
í einu döpur og vissi ekki hvers vegna. Hún stóð um stund 
þögul við fljótið og horfði á mynd sína í vatninu. Síðan sneri 
hún við og lét sig svífa upp í hlíðina þar sem hús þeirra 

157 


ííVC'" 



stóð. Pandóra vildi vera ein. Hún valdi sér kyrrlátan stað á 
bak við há tré og settist niður. Hún lokaði augunum og lét 
hugann reika. 

Það fyrsta sem hún sá þegar hún opnaði augun aftur var 
Góvinda. Pandóra hrökk við en það birti yfir svip hennar, 
og brosið sem breiddist yfir ásjónu hennar gerði andlit 
hennar fagurt. 

„Þú gerðir mér hverft við,“ sagði hún. „Ég hélt ég væri 
ein.“ 

„Fyrirgefðu.“ 

Góvinda naut hlýjunnar í brosi hennar. Hann fékk sér 
sæti við hlið hennar. „Ég vona að þú venjist því að ég er 
útlendingur,“ sagði hann. 

„Ég er þegar farin að venjast því,“ sagði Pandóra og virti 
fyrir sér dansandi ljósagnirnar í loftinu í kringum þau. 

„Ég vona að ég sé þér ekki alltof framandi,“ endurtók 
Góvinda. 

„Nei. Það finnst mér ekki. Ekki lengur.“ 

Góvinda leit niður fyrir sig. Hann var á valdi sterkrar 
óvæntar tilfinningar. Satt að segja fannst honum Pandóra 
vera þokkafyllri en nokkur manneskja sem hann hafði 
kynnst. 

Hún skynjaði hugsun hans og snart hönd hans mjúklega. 

Það gerði Góvinda órólegan að finna hvernig hann naut 
þessarar léttu snertingar, þessarar þögulu vináttu sem batt 
þau saman. 

„Er þetta ekki ein þeirra tilfinninga sem draga menn aftur 
til jarðarinnar,“ spurði hann sjálfan sig. 

„Niðri á jörðinni voru svo margir einmana,“ sagði Pan- 
dóra. „Góvinda, — hvers vegna er maðurinn einn?“ 

Góvinda lyfti höfði og horfði beint í augu hennar. 

„Hið guðlega innsta eðli mannsins er einmana í mörgum 

heinium einmitt vegna þess að það er guðlegt,“ sagði 
Góvinda. 

„Varst þú einmana á jörðinni?“ spurði Pandóra forvitnis- 
lega. 

„Ég var einn.“ 

Þau sátu lengi saman í algerri þögn, en að lokum sagði 
Pandóra: 

„Ég er að hugsa um einsemdina, Góvinda. Einsemd er 
ekki ævinlega hlutskipti sem menn velja sér sjálfir. Sumir 
menn eru skildir eftir eða settir utangarðs.“ 

,Já.“ 

„Hún er þá eitt af vítunum sem verða til þegar menn 
gleyma samúðinni. Góvinda, hvers vegna geta menn á jörð- 
inni ekki birt sinn innri mann og verið góðir, eins og fólkið 
hér?“ 

Augu Góvinda voru mild. 

„Það verða allir að finna sinn rétta stað,“ sagði hann. 
„Finna félaga eins og þig.“ 

Pandóra brosti. Þetta var í fyrsta sinn sem Góvinda á 
sinn hátt játaði henni ást sína. Hún fann til ólýsanlegrar 
ánægju en reyndi að dylja gleði sína. 

„Sá félagsskapur sem ég hef hér er ekki ástæðan fyrir 
þessu tali. En þó að þér þyki það sennilega undarlegt þá 
hugsa ég stundum til jarðarinnar. Mér finnst núna að þar 
lifi menn eins og þeir væru allir útlendingar, sem aldrei ná 
sambandi við annað fólk. Gömlu félagamir í háskólanum,“ 
hélt Pandóra áfram „mundu áreiðanlega kalla okkur naív- 
ista á sínu lærða máli og ef ég gæti sent þeim mynd af 
þessu landi mundu þeir vafalaust kalla hana glansmynd sem 
stæði afskræmingunni langt að baki.“ 

„Fegurð, eins og þessi fegurð hér, vill ekki láta taka af 
sér mynd,“ sagði Góvinda. 

Pandóra horfði á hann, snart handlegg hans og brosti: 
„Góvinda.“ 

„Já.“ 

„Erum við naívistar?“ 

»Já.“ 

„Er það slæmt?“ 

Góvinda virti fyrir sér blómahafið við rætur fjallsins og 
dró að sér tært lóftið fyllt yndisleika. 

„Hver sem ekki meðtekur himnaríki eins og bam mun 
alls ekki þangað komast,“ sagði hann og benti yfir landið. 

„Já,“ sagði Pandóra „Þetta eru gömul orð sem fá hér 
djúpa inerkingu. Það ber að skilja þau bókstaflega?“ 

„Ég held það.“ 

„Er þá einfeldningurinn, þegar allt kemur til alls, vitrari 
en klókindamaðurinn?“ 

„Já, næstum ævinlega. En hvorugur veit hvers vegna.“ 

„Hvers vegna?“ 

„Biblían svarar því líka, er það ekki?“ 

„Hvemig?“ 

„Sannir einfeldningar eru hjartahreinir,“ sagði Góvinda. 

„Og sælir eru hjartahreinir því að þeir munu guð sjá,“ 
botnaði Pandóra. „Og þeir munu sjá þann lífskjarna sem 
hyggindamönnum er hulinn.“ 

Svínahirðirinn Vadíval? Þessari hálfgleymdu minningu 
skaut allt í einu upp í huga Góvinda: Hvað varð um svína- 
hirðinn Vadíval sem fór til borgarinnar? 

Góvinda hafði alltaf talið sér trú um að hinn gamli 
jarðarheimur skipti hann engu máli. Ný þekking og reynsla 
höfðu margfaldað vitundarsvið hans. Það var samt eitthvað 
á útjöðrum vitundarinnar sem lét hann ekki í friði og kall- 
aði hann frá innlöndum sínum. Á einhvem hátt nægði þessi 
reynsla honum ekki. Góvinda stefndi hærra. En minningar 
um jörðina eltu hann samt uppi. Góvinda rifjaði upp at- 
burðinn þegar þeir tveir böðuðu sig í fljótinu. Loks ákvað 
hann að fara í ferð til borgarinnar og kanna hvað orðið 
hefði um Vadíval og Rúpu. 

Hin nýja skynjun Góvinda gerði hann háðan nýjum hlut- 
um. Hann komst ekki hjá því að skynja andlegt veðurfar 
samfélags, byggðar og borgar og þær breytingar sem lágu í 
loftinu. M annlffí ð var eins og þúsundfleta gimsteinn og hver 
flötur speglaði sinn sérstaka veruleika. Góvinda varð að 
læra að takmarka sig, velja og hafna. Með því að beina 
vitund sinni að Rúpu og Vadíval fann hann þau auðveld- 
lega. Borgin hafði breyst. Óróinn fór vaxandi. Alls staðar 

upplausn og öryggisleysi, — og eitthvað nýtt í mótun. Ver- 
öldin var þó enn hin sama. 

Góvinda kom inn í langt og þröngt stræti. Hreysin sem 
stóðu við þetta öngstræti voru öll jafn ömurleg og göturæsin 
voru full af sorpi. Það var eins og borginni kæmi þessi 
staður ekkert við. 

Góvinda var enn langt í burtu frá þeim þegar hann heyrði 
orð þeirra. 

„Hvað verður nú um okkur,“ stundi Rúpa. 

„Ég veit það ekki.“ Vadíval sat hjá henni og strauk 
svitann af enni hennar. 

Rúpa bylti sér á gólfinu eins og hún væri að leita að 
einhverjum þægilegum fleti sem ekki var til. 

Ástand þeirra fyllti vitund Góvinda. Hann skynjaði sam- 
tímis það liðna og líðandi stund. 

Hríðamar voru að byrja og sársaukinn næstum óbæri- 
legur. Þeim var útskúfað í þorpinu heima, þau voru utan- 
garðs hér. Þau voru bæði tekin í andliti og þjáð af áhyggjum 
og hungri. Bæði unnu þau erfiðisvinnu, þrátt fyrir skortinn 
og magnleysi líkamans. Djúpt inni í myrku hugskoti þeirra 
brann þó enn lífslöngun og glóð vonarinnar. Þau voru rekin 
áfram af stolti sínu og óskiljanlegri trú á betri framtíð. í 
þessu samfélagi fátæklinga voru þau þó meðal liiima snauð- 
ustu. í þeirra hlut kom aðeins útmældur skammtur af lág- 
marks næringu til að viðhalda þessu auma lífi. 

Meybam! Maðurinn sem í þessari götu var kallaður 
læknir þvoði hendur sínar og sagði með sannfæringarkrafti 
í röddinni: „Þetta er allt eins og það á að vera.“ 

Það var nú einu sinni siður góðra lækna að tala róandi 
og af sannfæringu til sjúklinga sinna, en hvað þetta fólk 
snerti hlaut hann að efast. Og á tímum eins og þessum var 
raunar ekki hægt að vera viss um neitt. 

Vadíval rétti honum fáeina skildinga, þá einu sem hann 
átti. 

„Ég,“ Iæknirinn neri enni sitt. „Ég veit ekki.“ 

„Menn verða að gera skyldu sína,“ sagði Vadíval og 
þrýsti peningunum í lófa hans. 

„Ég skil,“ sagði læknirinn, en var samt ekki viss um hvort 
hann skildi eða skildi ekki. 

Rúpa naut friðar um stund með barnið í fanginu. En 
þetta var ekki annað en kyrrðin í auga ofveðursins. 

Góvinda heyrði raddir sem nálguðust. Hann heyrði greini- 
lega þögular raddir tveggja manna. Ekki hreim orðanna 
heldur hreim hugsunarinnar. 

Þeir námu staðar fyrir framan húsið og annar þeirra barði 
að dyrum með reyrstaf sínum. Öttaslegin andlit gægðust 
varfæmislega úr gluggum og gættum næstu húsa. Það 
þekktu allir þessa hávöxnu menn með reyrprikið og þeir 
gátu átt erindi við marga. í dag var það Vadíval. 

Annar mannanna hratt upp hurðinni án þess að bíða eftir 
að komið væri til dyra, og gekk inn. Hinn beið á meðan 
við dymar. 

Vadíval horfði á komumann. Óttinn var eins og óþefur í 
vitum hans og olli honuin ógleði. 

Vadíval þurfti ekki að spyrja um erindið. Vextimir af 
skuldinni sem hann gat aldrei borgað vom gjaldfallnir enn 
einu sinni. 

í fyrstu hafði Vadíval talið sig lánsaman að hitta þennan 
mann. Rúpa og Vadíval voru að fara yfir brúna á fljótinu 
inn í borgina. Þessi brú var mikið mannvirki. Um hana 
streymdu öll hugsanleg farartæki. Á gangstéttunum var lit- 
ríkur hópur kaupmanna og hundruð gangandi manna, jafnt 
heimamenn og gestir. Og loks þeir sem flosnuðu upp og 
leituðu til borgarinnar. 

Út úr mannhafinu kom þessi hávaxni ókunni maður til 
þeirra og bauð þeim peninga að láni, og það sem var ennþá 
betra, atvinnu í einni af verksmiðjum borgarinnar. 

Góvinda horfði í fortíð þessa manns og sá hann stunda 
iðju sína. Liggja eins og tígrisdýr fyrir bráð sinni, hinum 
uppflosnuðu sem flestir komu þessa leið inn í borgina. 

Vextimir reyndust Vadíval svo háir og kaupið svo lítið 
að aldrei var hægt að greiða neitt af skuldinni. Það var eins 
og þessi velgerðarmaður hefði reiknað nákvæmlega út þann 
lágmarksskammt sem þyrfti til að þau gætu unnið. Hitt kom 
í hans hlut. 

Góvinda sá að þessum manni þótti vænt um vald sitt og 
mátt sinn til að beita reyrprikinu. En allir þarfnast réttlæt- 
ingar gerða sinna. Svo að maðurinn með reyrprikið sagði við 
sjálfan sig: 

„Vextirnir verða að vera háir. Það er ekki lítil áhætta sem 
fylgir því að lána svona fólki.“ 

Góvinda vildi komast sem lengst í burtu og sein hraðast 
frá þessu öllu en hann gat það ekki. 

Hávaxni maðurinn seildist í vasa sinn eftir blaði og rýndi 
í það um stund. 

„Þú hefur ekki gert skyldu þína,“ sagði hann við Vadíval. 
„Þú veist hvað mér ber?“ 

Vadíval horfði á hann dökkum augum sínum eins og 
hann leitaði samúðar einhvers staðar í hugarfylgsnum þessa 
óvelkomna manns. 

„Ég hef ekkert fé,“ sagði Vadíval lágmæltur og leit til 
Rúpu og bamsins. „Ég varð að borga lækninum allt sem ég 
hafði.“ 

„Get ekki borgað,“ sönglaði hávaxni inaðurinn og sló 
Vadíval yfir herðarnar með reyrprikinu. „Alltaf sami söng- 

urinn. En þú blekkir mig ekki. Leitaðu betur.“ Hann lyfti 
aftur reyrprikinu. 

„Nei, nei, nei! Láttu hann í friði,“ hugsaði Góvinda og 
beindi öllu hugarafli sínu. 

Góvinda til undrunar var eins og þessi sterklegi maður 
yrði fyrir líkamlegri árás. Góvinda skynjaði líðan hans. Það 
var eins og ósýnilegar hendur héldu honum föstum í stál- 
greipum. Um stund stóð hann þarna grafkyrr á gólfinu með 
reyrprikið á lofti, gripinn skyndilegum ótta. Svo lét hann 
höndina síga og skimaði í kringum sig líkt og hann byggist 
við árás ósýnilegra fjandmanna. Hann leit ringlaður á Vadí- 
val og það var eitthvað í augnaráðinu sem Rúpa hélt að 
væri samúð. Hann virti fyrir sér nýfætt bamið íhugandi. 

„Þetta er harður heimur,“ sagði hann eins og hann væri 
að tala við sjálfan sig eða eitthvert ósýnilegt máttarvald sem 
snert hefði sál hans. „Það verður samt hver og einn að sjá 
um sig sjálfur. Hvemig ætti ég að geta hjálpað öllum vesæl- 
ingum í þessari borg?“ 

„Hvað eigum við að gera við bamið?“ spurði Rúpa. 
„Hvað verður um það?“ 

„Það er undir sjálfum ykkur komið.“ Rúpa sá að samúðin 
í augum hans slokknaði eins og þegar slökkt er á kerti. 
Hann sneri sér að Vadíval og sagði mynduglega: 

„Ég get beðið, en ekki lengi.“ Hann sýndi á sér fararsnið. 
„Þegar ég kem næst duga engin undanbrögð. Þú skilur 
það?“ 

»Já.“ 

Góvinda reyndi að hafa taiunhald á hryggð sinni. Hann 
fann til heitrar samúðar með þessu fólki sem heimurinn 
hafði sett utangarðs og lét sig engu varða. Einhvers staðar 
hlutu að finnast menn sem höfðu samúð með þeim. Já. En 


165 



hve djúp var þessi samúð? Hver gerði eitthvað til að leysa 
vanda þessa fólks? 

Góvinda sendi hugsanir sínar um borgina í leit að fólki 
sem vildi hjálpa. Hann fann það ekki. í þess stað skynjaði 
hann kjána með almenningsálitið um allan heim á bak við 
sig. „Við verðum að nota þjóðarauð okkar til að efla land- 
vamir,“ sagði þessi rödd. „Við verðum að fá betri vopn. 
Þau eiga að gera þjóð okkar frjálsa.” Og hann skynjaði rödd 
auðugrar konu sem sagði við mann sinn: „Það er hryggilegt 
elskan mín að hugsa um þetta vesæla hverfi glæpamanna og 
þurfalinga. Finnst þér það ekki líka?“ 

Lífið hélt áfram. Það var öruggt. Og það var jafnöruggt 
að lífið héldi áfram að vera erfitt. 

Þegar Góvinda beindi skynjun sinni að þeim á ný til að 
skyggnast inn í framtíð þeirra fann hann þar alls ekkert. 
Það var eins og hann kæmi að landamærum sem hann komst 
með engu móti yfir. 

Góvinda horfði í leiðslu á gulbjartan himin yfir fjarlægum 
fjöllum. Það var eins og þessi fjöll kölluðu hann tdl sín. 

Góvinda vissi að ofar þessum fjöllum var Helíos, ljós- 
heimar. íbúar Eidos sem fóru um þessi fjöll vissu um nær- 
veru einhvers sem þeir vissu ekki hvað var en þeir sáu aldrei 
neinn. 

„Við finnum þar til jafnmikils vanmáttar til að skynja 
og skilja og maðkur í mold. Allir verða að merkja framandi 
reynslu með gömlum táknum,“ hugsaði Góvinda. „Moldar- 
búinn sem þekkir ekkert nema mold, — hvernig skynjar 
hann snertingu mína. Skynfæri hans segja honum að þetta 
sé snerting. Og þar sem hann á ekki til annað í vitund sinni 
en tákn yfir mold, segja skynfærin honum að snerting mín 
sé ný tegund af mold. — Er ég nokkuð betur settur í þess- 
um háa heimi? Skynja ég veru sem er mér óendanlega miklu 
hærri, öðruvísi en sem undarlegt andrúinsloft, að sínu leyti 
nákvæmlega eins og maðkurinn og af sömu ástæðum?“ 

Góvinda velti þessari hugmynd lengi fyrir sér og hafnaði 
henni. Maðurinn rís upp fyrir og út fyrir sjálfan sig enda- 
laust! Þetta var trú hans og leiðarstjama. 

Góvinda fann skyndilega til sterkrar löngunar til að gista 
þessi fjöll. Hann lét sig svífa inn yfir hæðirnar og nam 

staðar í hlíð undir háum tindi. Góvinda byrjaði að ganga í 
hægðum sínum upp brattann. Lítill skúti var greiptur inn í 
tindinn, líkt og einsetumaður hefði gert sér þar hæli. Þangað 
stefndi Góvinda. Sú tilfinning sótti að honum að einhver 
væri að horfa á hann og fylgdist með ferðum hans. 

Þessi tilfinning varð að vissu. Veran kom nær. Hann fann 
greinilega nærveru hennar. Og þó að hann sæi hana eklá 
voru áhrif hennar á einhvern hátt kunnugleg. Fyrir innri 
sjónum hans tók hún jafnvel á sig mynd. Áhrif hennar 
minntu hann á þær stundir á jörðinni þegar hann hafði með 
vissum hætti talið sig skynja alnánd. Þó var góðleiki hennar 
meiri. 

Góvinda var kominn upp á tindinn. Hann settist hljóðlega 
niður í skútann og gaf sig allan á vald þessarar skynjunar. 

GóðleiM þessarar ósýnilegu veru var svo mikill að Góv- 
inda fannst hann snerta sig eins og hendur og breytast jafn- 
vel í rödd sem talaði til hans. 

Þessari veru þótti vænt um hann og virtist honum ná- 
komin, þótt Góvinda vissi ekki hvers vegna. Ósýnilegar 
hendur hennar höfðu snert eitthvað djúpt í sál hans og héldu 
því föstu. Hann fylltist öryggi og gleði, einhverju sem bjó 
yfir ótrúlegum mætti. Þessi máttur gerði alla hluti Ijósa og 
röddin talaði til hans með undarlegum hætti. Hún var hin 
fullkomna tjáning án þess að nokkuð væri sagt. 

Samt var eins og röddin segði við hann: — Góvinda 
gleymdu aldrei samúðinni. Vilja hvers manns verður að 
virða. Frelsi kemur að innan; vex í sál þinni samhliða þekk- 
ingunni. Lærðu. Starfaðu. Þú munt smám saman öðlast 
skilning á frelsi. 

Sumir stjómast af metnaði, aðrir af samúð. 

„Er ég?“ spurði Góvinda hikandi. 

„Þú ert.“ 

„En gleymdu aldrei samúðinni. Það er mikilleiki í hverj- 
um manni. Þörfin fyrir hann er þó enn meiri.“ 

Góvinda féll fram. 

„Sá sem sigraði hið stóra Ekkert og staðsetti veruna í 
tóminu, er í sannleika guð, skapari og stjómandi heimsins. 
Ég bið þig um blessun þína.“ 

„Ég gef þér blessun mína.“ 

Góvinda var kominn á krossgötur. Samt var hann enn 
ekki viss hvaða leið hann átti að velja. Hann kaus að ganga 
einn hægum skrefum að námshöllinni. 

Húini hafði boðað þau öll á fund sinn. Beðið þau að 
koma á eina staðinn í þessari miklu byggingu sem þau höfðu 
aldrei áður séð, salinn í fimmtu tumhvelfingunni. Þessi tum- 
hvelfing var stærst og lá í miðið. Góvinda vissi að Húmi og 
Tíbetbúinn höfðust öft við í þessum sal en hann var öðrum 
lokaður. 

Pandóra beið hans við hallarþrepin. Hin voru þegar 
komin og biðu inni í anddyrinu eftir leiðsögn. 

Góvinda gekk hægt til Pandóru. Aldrei hafði hann haft 
minni löngun til að yfirgefa þennan stað. Aldrei hafði hon- 
um þótt Eidos fegurri en nú. Góvinda hafði skynjað tilgang 
þessa fundar með Húmi og Tíbetbúanum. Og hann fylltist 
trega. Þegar hann horfði á Pandóru vissi hann skyndilega 
hvað honum bar að gera. Röddin, sem hann hafði heyrt á 
fjallinu, kallaði nú til hans skýrar en nokkru sinni fyrr. Villa 
og yfirsjónir urðu augljósar og ljósið sem aftur birtist í 
vitund hans sýndi honum hið rétta. Gaf honum vísbendingu 
fremur en fyrirmæli. En hún var honum nóg. Hann vissi að 
hann hafði týnt þessari paradís, en um leið fundið stærra 
takmark. 

„Góvinda, hvað er að gerast?“ spurði hún og las um leið 
í huga hans. Pandóra virtist dálítið óttaslegin. 

„Þeir vilja að við förum.“ 

„Til jarðarinnar?“ 

„Já.“ 

„Mig minnir að þú hafir sagt að þú ætlaðir aldrei að 
snúa aftur til jarðarinnar,“ sagði Pandóra. „Og ég ætla að 
minnsta kosti ekki að fara fyrr en ég hef notið til fulls 
þessarar tilveru. Það er líka svo margt sem ég á enn eftir 
að læra.“ 

Góvinda kinkaði kolli. 

„Já, ég hef víst oft sagt það. Ég hef ekki heldur neina 
löngun til að snúa aftur, en ég á ekki um neitt að velja.“ 
Góvinda sagði henni frá því sem gerst hafði á fjallinu. 
Pandóra hlustaði á hann með athygli og hún virtist skilja 
þetta til fulls. Hún leit á hann full samúðar. 

„Góvinda, ég veit að þú vilt ekki fara héðan. Það er ekki 
aðeins þessi fegurð, sem heldur þér föstum. Það er tækifærið 
til að vita, sjá og skilja, — öðlast hærri vitund.“ 

„Það verður að bíða,“ sagði Góvinda. „Annað skiptir nú 
mestu máli.“ 

„Bíða?“ spurði Pandóra. „Hve lengi?“ 

„Nokkrar aldir.“ 

„Það er undarlegt hvemig menn hugsa hér. Það er eins 
og tíminn skipti hér miklu minna máli. Allt sem gert er 
miðast við mjög langan tíma.“ 

„Já. Takmark mitt er óbreytt. En mín mál verða að bíða. 
Eftir veru mína á fjallinu sé ég líf mitt í nýju ljósi. Ég veit 
að mér ber að axla nýja ábyrgð. Bera minn skerf af þungum 
örlögum manna. Það er áhætta sem ég verð að taka.“ 
Pandóra breyttist og varð alvarleg. „Taktu mig með þér,“ 
bað hún. 

„Það er ekki á mínu valdi, Pandóra. Auk þess þarftu ekki 
á mér að halda. £< 

„Jú. Ég þarfnast þxn.'* 

Sá sem einu sinni hefur séð þessa konu, hugsaði Góvinda, 
getur aldrei gleymt henni. Hún var ólík öðru fólki sem hann 
hafði þekkt. En leiðir þeirra hlutu að skilja. Góvinda varð 
þögull. Hann lagði handlegginn um herðar hennar og þau 
gengu saman inn í andyrið. 

Þau sátu í hring kringum ljósið og horfðu um stund þögul 
inn í birtu þess. Þetta ljós var tendrað við vígslu námshall- 
arinnar. Það hafði logað síðan og var síungt eins og lindin 
sem það streymdi frá. 

Ljósið brotnaði í ótal síbreytilega liti og hvert litbrigði 
hafði sinn sérstaka tón. Ljósið talaði til þeirra. Það var eins 
og það hefði sitt mál og talaði orðum sem gáfu lífi þeirra 
ákveðinn tilgang og fyllti þau ábyrgðartilfinningu. Góvinda 
horfði á þetta og gleymdi öllu öðru. Um stund var eins og 
vitund hans yfirgæfi líkama hans, hyrfi inn í ljósið og yrði 
eitt með því. Hann gat ekki hreyft sig og vildi ekki heldur 
hverfa til baka í líkamann. Loksins gat hann látið draum 
sinn rætast, drauminn mn líf ofar mannlegum takmörkun- 
um. Loksins fékk hann fulla staðfestingu á þeirri trú sinni 
að hin æðri vitund er dýrmætari en öll dýrð veraldarinnar. 
Maðurinn veit það innst inni, hvort heldur sem hann er 
staddur í villu heimsins eða í nálægð guðs. 

Rödd Húmis vakti hann og fullur trega hvarf Góvinda 
aftur í líkama sinn. Og þegar hann leit í kringum sig á vini 
sína sá hann að þau höfðu orðið fyrir sömu reynslu. Þau 
horfðu nú öll á Húmi og eftirvænting þeirra jókst eftir fyrstu 
orð hans, en eftirvænting þeirra var líka blandin ótta. „Það 

er kominn tími til“, sagði Húmi, „að tala um okkur.“ Hann 
sat við hlið Tíbetbúans sem horfði stöðugu augnaráði í 
ljósið. „Síðar“, hélt Húmi áfram, „munuð þið skilja betur 
þýðingu þessara hluta. Vitund ykkar hefur innst inni 
skynjað tilgang sinn. Og þegar ykkur hefur verið gefinn til- 
gangur hér á þessum stað er hann bundinn starfi ykkar. Þið 
verðið bundin þessu vali.“ 

„Hef ég nokkurt val?“ spurði Góvinda. 

„Já. Ykkur er öllum frjálst að velja.“ 

Þau vissu öll nú til hvers var ætlast. 

„Ef ég fer aftur til jarðarinnar,“ sagði Pandóra og leit á 
Góvinda. Hvað á ég þá að gera til að finna þetta ... þetta 
ljós?“ 

„Ekkert,“ sagði Húmi. „Ljósið leitar þín og það kemur 
til þín ef þú notar þessa braut, að hjálpa, — því að verk 
þín skipta miklu máli.“ 

„En ef ég nú vel hamingju þessara háu heima?“ spurði 
Sylvía. 

„Þá verður þú hamingjusöm.“ 

„Hamingjusöm öldum saman?“ 

„Já.“ 

„Hamingjusöm um alla eilífð?“ 

„Nei. Eftir mjög langan tíma eyðist þessi máttur.“ 

„Er þá leið eilífrar hamingju ekki til?“ 

Jú “ 

„J U. 

„Leið Krists, að vinna fyrir meðbræður sína, hjálpa öðr- 
um. Hún er leið hins virka kærleika. 1 fyrstu hefur hún í för 
með sér mikla áreynslu og stundum næstum óbærilega 
þjáningu. En hún hefur líka í för með sér djúpa innri gleði 
sem alltaf fer vaxandi og leiðir að lokum til þroska og 
hamingju sem aldrei verður aftur frá manninum tekin.“ 

„Hvað verður um okkur?“ spurði Henderson. 

„Eins og ég sagði áðan, þá er það þitt að velja,“ sagði 
Húmi. 

„Heimurinn þarfnast góðra manna. Þú getur orðið arat 
og lifað alsæll og vitur í æðri heimum. En það hjálpar ekki 
hinum. Það er þitt að velja.“ 

Það varð löng þögn. 

„Ég á raunar ekkert val,“ sagði Góvinda dapur. 

Húmi brosti í fyrsta sinn. 

„Þú átt við að þú veljir samúðina, að standa við hlið 
bræðra þinna?“ 

Þeir horfðust lengi í augu en smám saman færðist bros 
yfir ásjónu Góvinda. 

„Þannig lítur þetta víst út í þínum augum.“ 

„Þannig skal það þá verða,“ sagði Húmi. 

Tíbetbúinn leit upp. 

„Góvinda," sagði hann. „Reyndu að gefa þínu fólki allt 
það sem það þarfnast. Fylling tímans er í nánd. Ég blessa 
þig og mun ætíð vera með þér í anda.“ 

„Ég vil fara þangað líka,“ sagði Pandóra ákveðin. „Get 
ég það?“ 

„Já.“ Það var Tíbetbúinn sem svaraði henni. Ég hef 
raunar verið að reyna að athuga framtíð ykkar,“ bætti hann 
við og horfði á ný inn í ljósið. 

„Áttu við að þú viljir koma með mér?“ spurði Góvinda. 

„Já,“ svaraði hún honum með augunum. 

„Hér er óneitanlega gott að vera,“ sagði ívan og greip 
hönd Helenar sem sat við hlið hans. „Samt veit ég ekki 
hvort ég vildi vera hér mn alla eilífð.“ 

„Gætum við farið saman?“ spurði Helena. 

„Þið getið það,“ sagði Húmi. „Og örlögin munu leiða 
ykkur saman á ný.“ 

„Og Nana?“ spurði Helena. 

„Hún mun koma aftur inn í líf ykkar síðar.“ 

„Menn vilja reyna krafta sína,“ sagði Henderson. „Takast 
á við ný verkefoi. Skapa eitthvað nýtt. Ég býst við að það 
sé þess vegna sem menn fara héðan að lokum.“ Hann horfði 
á Sylvíu með spurn í augum. 

„Þú sagðir okkur einu sinni,“ sagði Sylvía og sneri sér 
að Húmi, „að tónlist okkar í Bandaríkjunum væri það versta 
sem gerst hefði í heiminum á öld fíflsins.“ Það var stolt í 
rödd hennar. „Ef við Henderson eigum að hverfa til jarðar- 
innar á ný og fáum að vera saman, — þá viljum við hvað 
sem hver segir, hvergi vera nema þar. Gætum við fengið að 
fara þangað?“ 

„Já, það er svo að sjá,“ sagði Tíbetbúinn. 

„Við mundum kjósa að fara til Afríku,“ sagði Lila og 
horfði ástúðlega á Adam. 

„Og við, ég og Leónov, til Ástralíu,“ sagði Lóla. „Segið 
okkur hvemig við getum hjálpað til og við munum gera 
okkar besta.“ 

„Ætli ég haldi mig ekki við gamla landið mitt, Kína,“ 
sagði Chang. 

„Við ráðum að sjálfsögðu engu um þessa hluti,“ sagði 
Húmi. „Allt slíkt er á valdi örlaganna. Það eina sem við 
gerum er að rýna inn í framtíðina. En val ykkar allra er í 
samræmi við þá framtíð sem við sjáum. Langanir ykkar eru 
framtíð sem enn hefur ekki birst. Hlutverk okkar hér er að 
muna fortíðina og skilja framtíðina.“ 

„Hvernig er slíkt hægt?“ spurði ívan. „Sagan er skrifuð 
af þeim sem sigra. Þessar löngu myrku aldir geyma myrka 
sögu sem aldrei hefur verið sögð.“ 

„Þetta er satt,“ viðurkenndi Húmi. „En jörðin sjálf hefur 
vitund. Og þessi jarðarvitund geymir allt sem hefur gerst. 

Með því að skynja hana og tengja hana annarri vitund sem 
hefur forskynjun má gera þessi kort.“ Húmi benti á karma- 
kortin sem huldu alla veggi þessa stóra salar. 

„En alla framtíðina?“ spurði Henderson. „Hvemig getur 
nokkur maður nokkum tíma þekkt alla framtíð?“ 

„Þetta er líka rétt,“ sagði Húmi. 

„En þið getið raunverulega séð framtíðina?“ spurði 
Sylvía. 

»Já.“ 

„Alla?“ 

„Nei. Aðeins hluta hennar. 1 okkar augum er hún þrátt 
fyrir allt óráðin. Stundum sjáum við aðeins hvernig hún 
getur orðið. Annars er okkar hlutverk ekki aðeins að sjá 
hana, heldur líka að móta hana.“ 

„Og þú hefur Húmi, séð inn í framtíð okkar,“ spurði Lila 
hljóðlátlega. 

„Aðeins útlínur." 

„Segðu okkur hvað þú sérð,“ bað Pandóra og beindi 
hugsun sinni til Tíbetbúans. 

„Gott og vel,“ sagði hann eftir nokkurt hik. „Þið þurfið 
ekM annað en að horfa á mig og lesa hugsanir mínar meðan 
ég horfi í sannleikssjána og fer yfir ykkar tíma.“ 

Tíbetbúinn einbeitti sér að ljósinu. Um stund virtist hann 
hverfa, renna saman við ljósið, en svo birtist hann á ný. Og 
í bliki hans birtdst hver myndin á fætur annarri. Þetta voru 
fjarlægar sýnir. Þau horfðu á framandi veröld, sáu staði og 
fólk sem þau þekktu ekki. Og þau sáu líf sitt í þessum nýja 
heimi. Sýnirnar komu og fóru hver á fætur annarri og 
Góvinda þóttist þess fullviss að þær mundu geymast í vitund 
þeirra og að þær gætu jafnvel leiðbeint þeim síðar á erfiðum 
vegamótum. 

Sýnimar hurfu jafn fljótt og þær höfðu komið og Tíbet- 
búinn leit upp. 

„Það er þá allt ákveðið fyrirfram?“ hvíslaii Pandóra. 

„Nei,“ svaraði Húmi ákveðinn. 

„En ég skil ekki.“ 

„Það er öllum fijálst að velja,“ endurtók Húmi. „Samt 
hlýtur hver maður að velja eitthvað sérstakt. Og það er 
stundum hægt að sjá þetta ákveðna val fyrir. Það er allt og 
sumt. Forskynjun hindrar á engan hátt frjálst val. Tími þinn 
er lína sem þú leggur að nokkru leyti sjálf. Þú lifir hana frá 
öðrum endanum. Við skynjum hana frá hinum. Aðeins línan 
sem kemur að ofan er óhagganleg, en hana þekkir guð 
einn.“ 

„Allt þetta sem við sjáum hér,“ sagði Sylvía. „Mun það 
gerast?“ 

„Það hefur aldrei brugðist.“ 

„Höfum við ekki farið of hratt? Of fljótt?“ spurði Hend- 
erson og hugleiddi sýnimar. 

„Það er hugsanlegt,“ sagði Húmi. 

„Vísindin geta orðið heiminum hættuleg?“ spurði Adams. 

„Áhættan stafar ekki af vísindunum í sjálfu sér,“ sagði 
Húmi, „heldur baráttu hinna þriggja blindu afla um yfirráð 
yfir jörðinni.“ 

„Hvaða afla?“ spurði Leónov. 

„Stjómmála, peningavalds og tæknivalds,“ sagði Húmi. 
„En við vitum að til er sterkara vald og betra. Látum það 
stjóma okkur.“ 

„Það er von að menn villist í allri þessari spámanna- 
þoku,“ sagði ívan. „Sjálfur hef ég lengi leitað svara og ég 
hef loksins fundið þau í þessu ljósi.“ 

„Látið anda Krists fylgja ykkur hvert sem þið farið,“ 

sagði Húmi hlýlega. Þau voru öll gripin undarlegri tilfinn - 
ingu. Það var eins og ljósið kæmi til þeirra og tengdist þeim 
órjúfandi böndum. Húmi hélt áfram: 

„Takmark okkar er sameinað mannkyn í anda Krists, í 
anda kærleika, friðar og bræðralags. Nú farið þið hver til 
síns heimshluta. Gerið allar þjóðir kristnar, allt til endi- 
marka jarðarinnar. Flytjið ríki guðs til jarðar. 

Hér verðum við að skilja, en sá tími mun koma að við 
hittumst hér öll að nýju. Og við verðum alltaf við hlið 
ykkar og blessun guðs mun fylgja ykkur. Styrk þessa staðar 
munuð þið taka með ykkur. Ljósið mun vísa veginn. 
Gleymið aldrei samúðinni.“ 

Þetta voru síðustu orð hans. 

Góvinda hafði öðlast þekkingu til að fara um marga 
heima og nota ólíkar vitundir. Samt var hann nú á förum 
til jarðar. Margar spumingar leituðu á hann og hugur hans 
var fullur af undarlegum myndum og hugsunum. Hvað er 
veruleiki og hvað er draumur? spurði hann sjálfan sig. Hvar 
eru mörkin milli staðreyndar og skáldskapar. Yerður þetta 
tvennt nokkurn tíman skilið sundur? 

Góvinda losaði vitund sína við líkamann og ákvað að 
fara um alla þá tilveru sem hann náði til, — til þess að 
kveðja. Tíminn leið án þess að hann yrði mældur. Hann lét 
vitund sína renna saman við ljósið, fór með því fyrst um 
landið í Eidos síðan um aðra og hærri heima. Hann skipti 
um tíðni og vitund, lifði í eilífð. Allt þetta er veruleiki, 
svaraði hann sjálfum sér, og veruleikinn er miklu stærri en 
draumurinn. Hann hafði aldrei látið sig dreyma um að 
veruleikinn gæti náð svona langt útfyrir skynjun hans. Ljósið 
á fjallinu kallaði hann til sín: „Góvinda, þú ert á förum.“ 
„Já.“ Ljósið benti honum á svart hlið sem reis eins og 
veggur framundan honum. „í gegnum þetta hlið áttu að 
fara. Að hverfa inn í þetta myrkur er þér ný vígsla. Sú 
vígsla er fom og hún mun reyna til fulls trú þína og 

þroska.“ Hvar lýkur handleiðslu þessa valds og hvar byrjar 
val mitt? spurði Góvinda sjálfan sig. En hann varpaði 
spurningunni frá sér: Við erum eitt. Hann treysti þessu ljósi 
og hafði ákveðið að gefa sig á vald atburða sem hann réð 
ekki yfir. Ljósið minnti hann sífellt á ábyrgð hans: „Góv- 
inda. Sú sýn sem þér hefur verið gefin fær þig til að skilja 
að þjáning heimsins er og verður okkar þjáning, skömm 
hans okkar skömm. Við getum aldrei glaðst yfir óförum 
eða falli nokkurs manns. Við getum ekki hæðst að vonum 
manna. Þar sem menn deila verðiun við friðflytjendur. Okk- 
ar verk verður ævinlega og óhjákvæmilega að reyna að gera 
menn hamingjusamari og betri, vekja skilning sem veitir 
lífsfyllingu.“ 

Góvinda vissi að þetta var satt: — Það var hægt að flytja 
hvað sem var úr einni vitund til annarrar. Sá sem hefur 
sannreynt þetta veit að hann er hluti af öllu og hann varðar 
allt. 

Þegar Góvinda kom aftur til Eidos fór hann eins og ljós 
um allt landið til þess að kveðja það. Hann fann Pandóru 
sem hafði valið sér kyrrlátan stað niður við fljótið og virtist 
niðursokkin í einhverjar athuganir. 

Hann lét sig að lokum birtast við hlið hennar. Þegar hún 
varð hans vör leit hún upp og brosti. Engin vinátta jafnast 
á við vináttu þeirra sem lesa hug hvors annars og geta 
þannig tjáð sig til fulls og um leið mætt fullum skilningi. 
Þau sátu saman þegjandi. Það var ekki lengur nein þörf 
fyrir orð. Þau vissu nákvæmlega hvað hvort um sig hugsaði. 

„Það er gott að þú ert kominn til mín aftur.“ 

Góvinda hugsaði um að þetta væri í síðasta sinn sem 
hann sæi hana og hún vissi að hann var á förum. 

„Ég er ferðbúinn,“ sagði hann. 

„Ég er það líka.“ 

„Nei, ekki þú.“ 

Emanúel og Húmi höfðu gefið fyrirheit. Nú beindi hún 
þögulli spumingu til Góvinda um framtíð þeirra. 

„Nei, Pandóra. Þetta er land hinnar eilífu æsku. Þú og 
það hæfið hvort öðru. Þú átt heima hér. Hér eru allir vinir 
þínir, og hér ert þú hamingjusöm. Jörðin er ill. Hún er 
enginn staður fyrir þig.“ 

„Hvers vegna ferð þú þá?“ 

„Ég verð.“ 

„Taktu mig með þér.“ 

„Ég get það ekki.“ 

„Hvers vegna ekki?“ 

„Þessi för er farin af einum.“ 

í Eidos hafði hver stund verið Pandóru ný reynsla, veröld 
sköpuð sérstaklega fyrir hana. Nú fannst henni þessi veröld 
vera að hrynja í kringum sig. 

Góvinda fann að henni leið illa og tók hönd hennar. 

„Þú hverfur,“ sagði Pandóra, „en hvað gerist? Vaknar þú 
eins og maður sem vaknar eftir langan svefn, og man ekki 
draum sinn?“ 

„Ég veit það ekki.“ 

„Ég vil ekki vera hér eftir að þú ert farinn.“ 

„Þú vilt fara til jarðarinnar?“ 

„Já.“ Svar hennar var svo ákveðið að það gerði jafnvel 
hana sjálfa undrandi. 

„Þegar við deyjum,“ sagði Góvinda, „missum við lítið, en 
þegar við fæðumst missum við allt.“ 

„Ekki allt,“ sagði Pandóra. „Við missum minnið um 
stund. Hitt tökum við með okkur, eðli okkar og tilgang.“ 
„Ég býst við því,“ sagði Góvinda. 

„Og við komum hingað aftur?“ 

Góvinda svaraði engu. Eftir nokkra stund spurði hann: 
„Pandóra, hvers vegna viltu fara?“ 

„Ég giftist aldrei á jörðinni. — Ég ætlaði ekki ai segja 
þetta. Ég veit ekki hvers vegna ég gerði það. En mig langar 
til að líf mitt hafi tilgang, ég vil vera mikilvæg fyrir ein- 
hvem. Nei, ekki fyrir einhvem, fyrir þig.“ 

Góvinda horfði lengi á hana þögull. Loks sagði hann: 
„Ég hef gefið mig á vald forlögum sem ég ræð ekki yfir. Ég 
veit ekki inn í hvaða framtíi leið mín liggur.“ 

„Ég vil koma með þér,“ endurtók hún. 

Góvinda Ieit yfir landið, þennan heim hamingjunnar sem 
hann varð að yfirgefa. Hann leit á blátt grasið, litadýrð 
blómanna og hávaxin grönn tré. Hann andaði að sér yndis- 
þokka sem ekki varð tekin á mynd og eldd var hægt að 
lýsa í orðum. Vitund hans gældi við kristaltært Iofdð og 
sólgulan hiinin sem hvelfdist yfir honum. Loks námu augu 
hans staðar við hvít fjarlæg fjöll. Góvinda settist í lótussetu 
eins og hann hafði gert nóttina forðum þegar hann kvaddi 
jörðina. 

„Pandóra. Ég verð að fara.“ 

Pandóra hreyfði sig ekki. 

„Ef þér er sama,“ sagði hún, „þá vil ég heldur vera héma 
hjá þér.“ 

„En þessi ferð er farin af einum,“ endurtók Góvinda. 

„Ég veit það.“ 

Það var eins og hún yfirgæfi líkama sinn með honum og 
fylgdi honum eftir að hliðinu. Þar sneri hann sér við og 
horfði á Pandóru í síðasta sinn. Síðan hvarf hann inn í 
myrkrið. 

Engill dauðans ferðast aldrei einn. Engill lífsins er ævin- 
lega í för með honum. Yóginn Góvinda var að deyja til 
lífsins. Innan skamms yrði hann einn hinna nýfæddu. 

Góvinda horfði í kringum sig. Hann var staddur í stórum 
sal. Biðstofa lífsins, hugsaði hann dapur. í nánd við hann 
lágu nokkrir menn á svefnbekkjum eins og hann sjálfur. 
Dimmblátt loftið í sainum var fyllt lifandi kvíða. Góvinda 
leið illa. 

Ég hef heyrt meira en ég veit, sagði hann við sjálfan sig. 
Samt hefur enginn sagt mér neitt um þennan dularfyllsta 
atburð í lífi mannsins í för hans um heimana þrjá. Hvernig 
getur þetta gerst. Mér hefur aðeins verið sagt að mín bíði 
meðvitundarleysi þar til ég endurfæðist sem barn á jörðinni. 
Einhver innri rödd hvíslaði því að honum að þessu væri 
ekki þannig háttað. Sú reynsla sem bíður þín, sagði þessi 
rödd, er upplifuð í vitund sem er dulvituð bæði á jörðinni 
og í geðheimum. Hvað raunverulega gerist er því ráðgáta í 
báðum þessum heimum. 

Heimurinn er raunverulegur og heimurinn er skuggi, 
hugsaði Góvinda áfram. Hvað veit ég um hvað bíður mín. 
Ég er hér í geðlíkama og vitund mín er geðheimavitund. 
Eidos er horfið og vinir mínir. öryggi mitt er horfið. Ég veit 

að ég er að fara héðan en ég geri mér ekki ljósa grein fyrir 
ástandi mínu og ég veit ekki hvað við tekur. Og hvar er 
frelsi mitt? Ég hverf aftur inn í hringinn. Ég á mér ekki neitt 
val um marga hluti. Ég verð að eldast, lifa aldurskeið mín 
eitt af öðru frá hvítvoðungi til örvasa gamalmennis. Hvar er 
draumur minn um frelsið? — Hinir vitru hverfa út úr heim- 
inum og fáfræðin hleypur á eftir þeim og breiðir yfir spor 
þeirra. En ég er á leið niður, inn í þennan heim fáfræðinnar. 
Gleymi öllu. Nei. Röddin lét aftur til sín heyra. Nei, það 
gleymist ekki neitt, ekki í raun og veru. Hluti vitundar 
þinnar, sagði röddin, geymir öll tilbrigði í mannlegri reynslu 
alveg frá fyrstu tíð. Smám saman munt þú aftur fá vitneskju 
um allt sem hugur þinn girnist að vita. 

Góvinda fann hvemig andstæð öfl börðust lúð innra með 
honum: Ég vil snúa heim, sagði hann. Nei, eina leiðin er 
að halda áfram, hvíslaði þessi innri rödd hans. Gleymdu 
ekki að örlög jarðarinnar eru þung. Sá sem raunverulega vill 
hjálpa hinum fáu styrku höndum sein vama því að öfl 
myrkursins vinni sigur verður að bera einhvem hluta þess- 
ara örlaga. Sá sem vill styðja lífsstefnuna verður á einhvern 
hátt að létta .þessa þungu byrði. Gleymdu ekki samúðinni, 
Góvinda. Sigur mannsins og lausn verður að vera sigur allra 
manna. Ekki frelsi hinna fáu. 

Þessum hugleiðingum Góvinda lauk skyndilega. Allt í 
einu og fyrirvaralaust missti hann vald yfir líkama sínum og 
hann leið upp í loftið án þess að fá nokkuð að gert. Ónota- 
tilfinningin hvarf og hann missti meðvitund um stund. 

Næsta stig þessarar undarlegu reynslu tók nú við. Góv- 
inda vaknaði af svefni. Það var eins og ný vitund, sem var 
þó hluti hans, kæmi frá einhverju sviði þar sem jafnvel 
dauðinn varð að nýju og fullkomnara lífi, sem bjó yfír eld- 
legum mætti, hreyfingu og fegurð. Þessi vitund hans var 

hrein og máttug og hann vissi að hann stóð við landamæri 
nýrrar sýnar og hann beið þess að hún birtist. Allur efi og 
allur vanmáttur var horfinn. Kristalskír sjón hans beindist 
að fjarlægu marki. í stað efans kom óttaleysi, fullkomið 
öryggi, fullkomið traust. Líkami hans var líka annar. Hann 
var bjartari, hreinni og léttari. Góvinda skynjaði óravíddir 
geimsins og það var eins og allur þessi mikli stjamheimur 
væri fyrir neðan hann. Hann vissi hvert hann var að fara, 
sá og fann þann hnött sem hann átti að hverfa til. Og hann 
vissi að hann var á valdi ósýnilegra afla sem stjórnuðu ferð 
hans. í þessu ástandi fannst Góvinda hann vera fær um að 
leysa úr hverri spurningu sem vitund hans beindist að. Og 
Góvinda sagði við sjálfan sig: Ég hugsa ekki. Hugur minn 
er horfinn. En í stað hans er komin hærri vitund sem skynjar 
veruleikann beint án þessa milliliðar. 

Góvinda leit yfir veröldina og reyndi ekki að móta í orð 
það sem hann skynjaði á ystu mörkum vitundar sinnar: Sál 
mannsins er ódauðleg og þróun hennar á sér engin takmörk. 
Aðeins vitund getur breytt óskapnaði í skipulagða tilveru. 
Allt þetta er skipulögð tilvera. Og lífíð er í framrás, sókn út 
í nýjar víðáttur. Nýir hnettir eru í sköpun og nýir hnettir 
þarfnast nýrra stjórnenda. Alfaðir og almóðir — guð — er 
uppspretta lífsins í sjálfum mér og fyrir utan mig. Hann er 
óaflátanlega að vinna mér og öllu öðru til heilla, eilífur 
styður hann og hjálpar hverri lífveru, dýpsti og innsti veru- 
leiki alls þótt ekkert auga sjái hann, ekkert eyra heyri rödd 
hans og engin hönd snerti hann. En jafnvel hin frumstæðasta 
vitund skynjar hann og skilur á sinn hátt. Ég þarf ekM 
lengur að leita hins mikla frelsis. 1 raun og veru hef ég alltaf 
verið frjáls og mun verða frjáls að eilífu. Hið mikla frelsi — 
er að vera bundinn guði. 

Þegar ég fæðist til jarðar mun þessi sýn gleymast en styrk 

hennar tek ég með mér. Þeir sem fara verða að aðlagast 
þróuninni eins og hún er á hverjum stað. Það sem fyrst er 
kennt fáum mun síðar ná til margra. 

Þessum vitrunum lauk og enn varð ástand hans annað. 
Góvinda fann hvemig líkaminn leystist upp, breyttist í 
straum sem barst eins og ljós eða raföldur í átt til hins nýja 
ákvörðunarstaðar. Það átti ekkert skylt við flug. Það var 
ekki iíkt neinni hreyfingu. Það var eins og líkaminn hyrfi og 
vitundin væri ein eftir. „Þetta er óhugsandi," sagði Góvinda 
við sjálfan sig. „Hvemig er hægt að vera til án líkama?" Hin 
innri rödd hans lét aftur til sín heyra. „Þetta er miklu 
algengara lífsform en nokkum grunar,“ sagði hún. „Þetta er 
líka lífsform hærri vitunda sem maðurinn ekki skynjar." 

Góvinda gerði sér enga grein fyrir þeim vegalengdum sem 
hann fór og stefnan var ekki á hans valdi: — Hvemig þekkir 
fuglinn rétta leið yfir úthöfin í litla lyngmóann sinn undir 
heiðinni? Hvemig finnur laxinn rétta leið um hafið í hylinn 
sinn í bergvatnsánni tæru sem forðum ól hann? . 

Þetta ástand stóð aðeins yfir stutta stund. Því lauk þegar 
Góvinda var kominn í námunda við jörðina, og hann varð 
sér á ný meðvitandi um líkama sinn. 

Að sjá jörðina og finna margslungna strauma hennar ork- 
aði mjög sterkt á vitund hans. Hann sá greinilega úthöf og 
meginlönd þar sem eyður voru í skýjahafið. Frá jörðinni 
barst til hans einkennilegur niður og hann var altekinn þeim 
gífurlega krafti sem frá henni streymdi. 

Góvinda gerði tilraun til að ráða ferð sinni en án árang- 
urs. Leynt afl stjómaði ferð hans og dró hann til sín með 
ómótstæðilegu afli. 

Góvinda missti meðvitund sína öðru sinni og allt hvarf 
honum um stund. 

Þriðja stigið á þessu kynlega ferðalagi kom honum enn 

meira á óvart en jafnvel hin tvö. Góvinda hafði tvær vit- 
undir. Hin fyrri var vitund fósturs í móðurkviði, vitund án 
hugsunar og aðgreiningarkenndar, en samt óljós vitund eins 
og þegar haft er veður af einhverju gegnum djúpan og 
væran svefn. Síðari vitundin sem var fyrir utan var mjög 
svipuð þeirri vitund sem Góvinda hafði fyrr; vitund manns- 
sálar. Það var náið samband milli þessara vitunda og Góv- 
inda vissi að þessar vitundir voru í raun og veru ein, þótt 
hann skynjaði þær sem tvær. Sú vitund sem stóð fyrir utan 
fóstrið skynjaði líðan og ástand fósturvitundarinnar og Góv- 
inda þóttist vita að þær mundu smám saman renna saman 
í eitt eftir því sem líffæri bamsins þroskuðust. Hann þóttist 
líka vita að þessi sameining héldi áfram eftir fæðinguna og 
ætti jafnvel eftir að taka mestan hluta af uppvaxtarskeiði 
sínu í hinu nýja umhverfi. 

Fréttin barst til þorpsins. 

„Það er sama baslið hjá syni mínum, Vadíval. Nú hafa 
Rúpa og hann eignast annað bam, son,“ sagði Samú, gamli 
svínahirðirinn, við Champi Deví, konu skósmiðsins. Samú 
var áhyggjufullur. 

„Ekki veit ég hvemig þessir vesalingar eiga að fara að 
því að lifa af næsta monsún.“ 

„Blessað fólkið," sagði Champi Deví. 

